နှလုံးသွေးကြောလမ်းလွှဲခွဲစိတ်ကုသမှု (အသေးစိတ်) | Singapore Personalized Patient Care\nSingapore Personalized Patient Care\nသင့်တွင်နှလုံးသွေးကြောကျဉ်းရောဂါရှိသည် ဆိုလျှင် သင့်နှလုံးသွေးကြောများသည် မာပြီး၊ ကျဉ်းနေပါလိမ့်မည်။ အကယ်၍ သင့်နေထိုင်မှုပုံစံကို ပြောင်းလဲလိုက်ခြင်းနှင့်ဆေးဖြင့် ကုသခြင်းတို့က ရောဂါကို မသက်သာစေလျှင် သင့်ဆရာဝန်က နှလုံးသွေးကြောလမ်းလွှဲခွဲစိတ်ကုသမှု ခံယူရန် သင့်ကို အကြံပေးပါလိမ့်မည်။\nခွဲစိတ်မှုတွင် နှလုံးခွဲစိတ်ဆရာဝန်က ခြေထောက်မှသွေးပြန်ကြော (သို့) လက်/ရင်ဘတ်ရှိ သွေးလွှတ်ကြောကို ယူပြီး နှလုံးသွေးကြော၏ အလွန်ကျဉ်းနေသော (သို့) ပိတ်နေသောနေရာ အပေါ်ပိုင်းနှင့် အောက်ပိုင်းကို လမ်းလွှဲသွေးကြောဖြင့် ဆက်လိုက်ပါသည်။ ဤသို့အားဖြင့် လိုအပ်နေသော နှလုံးကြွက်သားများသို့ လမ်းလွှဲမှတစ်ဆင့် သွေးများရောက်သွားပါမည်။ အချို့လူနာများသည် လမ်းလွှဲတစ်ခုထက် ပိုလိုအပ်တတ်ပါသည်။\nကျဉ်းနေသော (သို့) ပိတ်နေသော နှလုံးသွေးကြောကို ပြန်ပြင်ခြင်းဖြင့် ပြန်ချဲ့၍ မရတော့သောအခါ (သို့) stent ကို ကျဉ်းနေသောနေရာတွင် ထည့်ခြင်း လုပ်၍မရသောအခါ နှလုံးသွေးကြောလမ်းလွှဲခွဲစိတ်ကုသမှုဖြင့် ကုသရပါသည်။\nBypass သည်လည်း ပြန်ပိတ်သွားနိုင်ပါသေးသည်။ ပုံမှန်အားဖြင့် ထိုသို့ပြန်ပိတ်ခြင်းသည် ခွဲစိတ်ပြီး နောက် ဆယ်နှစ်ခန့် ကြာသောအခါ ခွဲစိတ်ထားသည့် လူနာ၏ ၁၀%တွင် ဖြစ်ပွားနိုင်ပါသည်။\nBypass surgery ကို အောက်ပါ လူနာအမျိုးအစားများတွင် လုပ်ရနိုင်ပါသည်။\nနှလုံးကြောင့်ရင်ဘတ်အောင့်ခြင်းကို ဆေးပေးခြင်းဖြင့် မသက်သာသူများ\nဘောလုံးဖြင့် နှလုံးသွေးကြောချဲ့ခြင်းလုပ်ဆောင်ရန် အဆင်မပြေသည့်သူများ\nဘယ်ဘက်အဓိက နှလုံးသွေးကြောကျဉ်းသူများ (ရောဂါလက္ခဏာ ရှိသည်ဖြစ်စေ၊ မရှိသည်ဖြစ်စေ ယခုခွဲစိတ်မှုပြုလုပ်ခြင်းဖြင့် အသက်ပိုရှည်လာနိုင်ကြောင်း သေချာသူများ)\nBypass surgery ကို အောက်ပါ အခြေအနေများရှိလျှင်လုပ်ဆောင်ပါသည်။\nနှလုံးသွေးကြောများအလွန်ကျဉ်းပြီး နှလုံးကြွက်သားများကို သွေးရောက်ရှိမှုအလွန်နည်းနေသဖြင့် ဆိုရွားသော ရင်ဘတ်အောင့်ခြင်း ခံစားနေရသူများ (ဆေးပေးခြင်းဖြင့် မသက်သာသောအခါ) (သို့) နှလုံးသွေးကြော များစွာတွင် တစ်ပြိုင်နက်တည်း ပိတ်သောအခါ။\nနှလုံးသွေးကြောများစွာပိတ်နေပြီး နှလုံး၏အဓိကညှစ်ပေးသော အခန်းဖြစ်သည့် left ventricle ကောင်းကောင်းအလုပ် မလုပ်တော့သည့်အခါ။\nနှလုံးသွေးကြောပိတ်နေသည့် အခြေအနေသည် ဘောလုံးဖြင့် သွေးကြောချဲ့ခြင်းဖြင့် ကုသ၍မရနိုင်သည့်အခါ (သို့) ယခင်က သွေးကြောချဲ့ထားဖူးပြီး သွေးကြောပြန်ကျဉ်းခြင်းဖြစ်သည့်အခါ။\nBypass surgery နှင့် သက်ဆိုင်သည့် အသေးစိတ် အကြောင်းအရာများကို အောက်တွင် ဆက်လက် လေ့လာနိုင်ပါသည်။\nပုံမှန်လုပ်နေကျ Bypass surgery – ဤခွဲစိတ်မှုတွင် နှလုံး-အဆုတ်စက် heart-lung machine ကို အသုံးပြုပါသည်။ အလွန်အေးသည့် ပိုတက်စီယမ်များများပါသော အရည်ဖြင့် နှလုံးခုန်ခြင်း ခဏရပ်အောင် လုပ်ပြီး heart-lung machine စက်က နှလုံးနှင့် အဆုတ်အလုပ်ကို ခဏ တာဝန်ယူ လုပ်ပေးနေစဉ် ခွဲစိတ်ခြင်းဖြစ်ပါသည်း။ ခုန်မနေသော နှလုံးသည် ခွဲစိတ်ဆရာဝန်ကို ခွဲစိတ်ရလွယ်ကူစေပါသည်။ အဘယ်ကြောင့်ဆိုသော် သွေးကြောလေးများကို ပြန်ဆက်ရသည်မှာ အလွန်တိတိကျကျ လုပ်ရသောကြောင့်ဖြစ်ပါသည်။ ဤနည်းကို နှစ်ပေါင်းများစွာသုံးစွဲခဲ့ပြီး အလွန်ကောင်းမွန်သော အကျိုးဆက်ကို ရစေပါသည်။\nOff-pump Coronary Bypass (OPCAB) – ယခုနည်းကို beating heart surgery ဟုလည်း ခေါ်ကြပါသည်။ ဤနည်းတွင် heart-lung machine ကို မသုံးပဲ စပါယ်ရှယ်ကိရိယာကို သုံး၍ နှလုံးကို တည်ငြိမ်အောင် လုပ်ပြီးခွဲစိတ်ပါသည်။ ဤနည်းကို လူတိုင်းတွင် သုံးလို့မရပါ။ လူနာ၏ နှလုံးသွေးကြောအနေအထားနှင့် graft လိုအပ်သည့် အပေါ်မူတည်ပြီး ဆုံးဖြတ်ရပါသည်။ အချို့သော တွေ့ရှိချက်များအရ ဤနည်းသည် လူနာအား ကျောက်ကပ်ဆိုင်ရာ နောက်ဆက်တွဲဆိုးကျိုးဖြစ်ပေါ်မှုနှင့် ခွဲစိတ်ပြီး သွေးထွက်ခြင်းများကို လျော့နည်းစေပြီး လူနာအားပိုမြန်မြန် နာလံထစေပါသည်။\nMinimally Invasive Bypass Surgery (MIDCAB) – Minimally invasive direct coronary artery bypass အထူးတီထွင်ထားသော ကိရိယာများအသုံးပြုပြီး သေးငယ်သော ခွဲထားသည့်နေရာမှတစ်ဆင့် ခွဲစိတ်မှုပြုလုပ်ခြင်းဖြစ်ပါသည်။ ယခုနည်းဖြင့် ခွဲစိတ်ရာတွင် နှလုံးခုန်ရပ်အောင်လုပ်စရာ လိုချင်မှလိုပါသည်။ အချို့သောလူနာများသည် ၄၈-နာရီအတွင်း ဆေးရုံမှဆင်းနိုင်ပါသည်။ ခွဲစိတ်ရာ သေးသေးဖြင့် ခွဲစိတ်လို့ရသော လူနာများတွင်သာ ယခုခွဲစိတ်နည်းကို အသုံးပြု၍ရပါသည်။ ဤနည်း၏ကောင်းသောအချက်များမှာ- ဆေးရုံတက်ရက်တိုခြင်း၊ မြန်မြန်နာလံထခြင်းနှင့် သွေးထွက်မှုနည်းခြင်း (သွေးဆုံးရှုံးမှု နည်းခြင်း) တို့ဖြစ်ပါသည်။\nခွဲစိတ်နေစဉ် သွေးထွက်များမည်ကို စိုးရိမ်သောကြောင့် မခွဲစိတ်မီတွင် လူနာအနေဖြင့် မိမိလက်ရှိသောက်နေသော အက်စပရင် (သို့) အချို့သော အခြားဆေးများရပ်ထားရန်လိုပါသည်။\nဆေးလိပ်သောက်သူများအနေဖြင့် သွေးလည်ပတ်မှု ကောင်းလာစေရန်အတွက်နှင့် သွေးထွက်နည်းစေရန်အတွက် ဆေးလိပ်သောက်ခြင်းကို ချက်ခြင်းရပ်ထားရန်လိုပါသည်။\nခွဲစိတ်နေစဉ် မအန်စေရန်အတွက် မခွဲစိတ်ခင် ညသန်းခေါင်မှစပြီး မည်သည့်အရာမှ မစားမသောက်ရပါ။\nရောဂါပိုးမ၀င်စေရန်အတွက် ရင်ဘတ်၊ ခြေထောက်နှင့် ပေါင်ခြံရှိ အမွှေးများကို ရိတ် (သို့) တိုတိုညှပ်ထားရန် လိုပါသည်။\nမေးဆေးအထူးကုက သင်၏ရောဂါရာဇ၀င်ကို အသေးစိတ်မေးမြန်းပြီး မေ့ဆေးပေးမည့် အကြောင်းနှင့် မနာမကျင်သော ခွဲစိတ်မှုအကြောင်းကို ရှင်းပြပါလိမ့်မည်။\nပုံမှန်အခြေအနေအရ လူနာများကို ခွဲစိတ်မည့် နံနက်ကျမှ ဆေးရုံတက်စေနိုင်ပါသည်။\nနှလုံး၏အနေအထားနှင့် အလုပ်လုပ်ပုံကို သိနိုင်ရန်အတွက် Echocardiogram (ultrasound of the heart) ကို ပြုလုပ်ပါသည်။\nခွဲစိတ်မှုကို ရှုပ်ထွေးလာနိုင်စေသော နှလုံးသွေးကြောရောဂါနှင့် အခြားသော နှလုံးနှင့် သွေးကြောဆိုင်ရာ ရောဂါများကို သိရှိနိုင်ရန်အတွက် Cardiac catheterization ကို ပြုလုပ်ပါသည်။\nအခြားသော အခြေခံ စစ်ဆေးခြင်းများ – သွေးစစ်ခြင်းအချို့၊ ECG နှင့် အဆုတ်ဓါတ်မှန်ရိုက်ခြင်းများ\nလူနာတစ်ဦးချင်းအပေါ်မူတည်ပြီး အခြားလိုအပ်သော အထူးစမ်းသပ်စစ်ဆေးမှုများ လုပ်ရနိုင်ပါသည်။ ဥပမာ- Electrophysiology study (EP), Nuclear studies, etc.\nလုပ်ရသည့် bypass အရေအတွက်နှင့် လုပ်ကိုင်ရသည့် နည်းလမ်း၏ ရှုပ်ထွေးမှုအပေါ်မူတည်ပြီး ခွဲစိတ်မှုသည် ၃ – ၆ နာရီခန့် ကြာတတ်ပါသည်။ မေ့ဆေးပေးရန်လိုအပ်ပါသည်။ အများအားဖြင့် ခွဲစိတ်မှုတစ်ခုတွင် နှလုံးသွေးကြော ၃-၄ ခုကို bypass လုပ်ရလေ့ရှိပြီး တစ်ခါတစ်ရံ ၆-၇ ခုအထိ လုပ်ရသည်များလည်း ရှိပါသည်။ ခွဲစိတ်ခန်းထဲတွင် သင်၏ဆီးအိမ်ထဲသို့ ဆီးပိုက်တစ်ခုထည့်ပြီး ခွဲစိတ်နေစဉ်နှင့် ခွဲစိတ်ပြီးအချိန်များတွင် ဆီးများကို အလိုအလျောက်စီးဆင်းစေပါသည်။\nအများစုသော bypass surgery များကို ယခင်ကတည်းက လုပ်နေကျပုံစံအတိုင်းလုပ်ပါသည်။ နှလုံးခွဲစိတ်ဆရာဝန်က ရင်ဘတ်၏ အလယ်ခေါင်sternal notch မှ စပြီး ၄င်းရင်ဘတ်အရိုး Sternum အောက်ဆုံးအထိ အထူးခွဲစိတ်လွှကို အသုံးပြုပြီး နှစ်ခြမ်း ခွဲလိုက်ပါသည်။ ထို့နောက် အရိုးနှစ်ခြမ်းကို ဟ လိုက်ပြီး နှလုံးခွဲစိတ်မှုပြုလုပ်ပါသည်။ လက်မှ (သို့) ပေါင်မှ သွေးကြောကို ယူပြီး သွေးကြောပိတ်နေသည့်နေရာကို ကျော်ပြီး Bypass ကို ဆက်ရာတွင် အလွန်သေးငယ်သော သွေးကြောများကို ဆက်ရသည့်အတွက် နှလုံးခုန်နေခြင်းကို ရပ်ထားရတတ်ပါသည်။\nCardiopulmonary bypass machine နှလုံးနှင့်အဆုတ်လမ်းလွှဲစက်ကို နှလုံးထဲသို့ ပိုက်များဖြင့် ဆက်သွယ်လိုက်ပြီးနောက်တွင် ထိုစက်မှတစ်ဆင့် ကိုယ်ခန္ဓာအတွင်းသို့ သွေးပို့ပေးခြင်းကို စက်က ဆက်လက်လုပ်ဆောင်ပေးပါသည်။ ထို့နောက် နှလုံးခုန်ရပ်အောင် ပိုတက်စီယမ်များများပါသော အလွန်အေးသည့်အရည်ကို နှလုံးပေါ်တွင်ဖြန်းလိုက်သည်။ နှလုံးခုန်ရပ်သွားသောအခါ နှလုံးသွေးကြောပိတ် နေသည့်နေရာကို ကျော်၍ နှလုံးသွေးကြောများကို ဆက်ရပါသည်။ လမ်းလွှဲလိုက်သည့် သွေးကြောလမ်းကြောင်းမှတစ်ဆင့် နှလုံးကြွက်သားများသို့ သွေးရောက်စေရန်ဖြစ်သည်။ Internal mammary artery (သို့) လက် (သို့) ပေါင်မှ သွေးကြောကို အသုံးပြုပါသည်။\nနှလုံးသွေးကြောပိတ်သည့် နေရာအရေအတွက်ပေါ်မူတည်ပြီး လမ်းလွှဲလုပ်ရသည့် နေရာတစ်ခုထက်ပိုနိုင်ပါသည်။ လမ်းလွှဲအားလုံး ပြီးသွားသည့်အခါ စက်မှတစ်ဆင့် ကိုယ်ခန္ဓာအတွင်းသို့ သွေးလည်ပတ်စေခြင်းကို ရပ်တန့်လိုက်ပြီး နှလုံးမှတစ်ဆင့်ပြန်လည် အလုပ်လုပ်စေပါသည်။ နှလုံးခုန်ရပ်တန့်အောင် လုပ်ထားခဲ့ရပါက နှလုံးပြန်ခုန်အောင် ၀ိုင်ယာကြိုးလေးများသုံးပြီး လုပ်ပေးရပါသည်။ ထို့နောက် ရင်ဘတ်အရိုးကို စတီးကြိုးများအသုံးပြု၍ ပြန်ဆက်ပြီးနောက် အရေပြားကို ပြန်ချုပ်ပါသည်။ သင်၏ရင်ဘတ်အတွင်းသို့ ကိုယ်ခန္ဓာအတွင်းနှလုံးတစ်ဝိုက်တွင် ထပ်ထွက်လာမည့်သွေးနှင့် အခြားအရည်များ အပြင်သို့ထွက်လာနိုင်အောင် ပိုက်ငယ်ကို ထည့်ထားပါမည်။ ထိုပိုက်များကို စုပ်သည့် စက်နှင့်ဆက်ထားပါသည်။ မကြာခင်တွင်ထိုပိုက်ကို ပြန်ဖြုတ်လိုက်ပါမည်။ ရင်ဘတ်အရိုးသည် ၆-၈ ပတ်အတွင်း ပြန်ဆက်သွားမည်ဖြစ်ပြီး အားလုံးသေချာပြန်ဆက်သွားပြီးချိန်တွင် ယခင်အတိုင်းပြန်ပြီး သန်မာသွားမည်ဖြစ်ပါသည်။\nခွဲစိတ်ပြီးချိန်တွင် လူနာကို အထူးကြပ်မတ်ကုသဆောင် ICU တွင်ထားပါမည်။ ခွဲပြီးစနာရီအနည်းငယ်အတွင်း လူနာအိပ်နေစေရန်အတွက် ဆေးပေးထားမည် ဖြစ်ပါသည်။ ပြန်နိုးလာချိန်တွင် လူနာသည် တုန်တုန်ရင်ရင်၊ ဖျော့တော့တော့နှင့် puffy ဖောင်းနေသလို ဖြစ်နေပါလိမ့်မည်။ အထူးစက်များ၊ ပိုက်များနှင့်ဆက်ထားသဖြင့် လူနာလန့်သွားခြင်း မဖြစ်စေသင့်ပါ။\nအသက်သေချာရှူနိုင်စေရန်အတွက် အသက်ရှူပိုက် ကို ပါးစပ်မှတစ်ဆင့် လေပြွန်ထဲသို့ထည့်ထားပါသည်။ ထိုပိုက်ကို အသက်ရှူစက်ဖြင့် ဆက်ထားသည်။ ထိုပိုက်ကို လူနာသတိပြန်ရလာသည်နှင့် ဖြုတ်လိုက်မည်ဖြစ်ပြီး မိမိဖာသာ အသက်ပြန်ရှူနိုင်ပါလိမ့်မည်။\nမအန်စေရန်နှင့် အစာအိမ်ဖောင်းမနေစေရန် နှာခေါင်းပိုက်ကို နှာခေါင်းမှတစ်ဆင့် အစာအိမ်ထဲသို့ ထည့်ထားပါမည်။\nကိုယ်ခန္ဓာထဲမှ ဆီးစွန့်ထုတ်မှုကို တိုင်းတာနိုင်ရန် ဆီးပိုက်ကို ဆီးအိမ်ထဲထည့်ထားပါမည်။\nရင်ဘတ်အတွင်းတွင် အထဲမှ အရည်များထုတ်ရန်အတွက် ပိုက်တစ်ချောင်း (သို့) နှစ်ချောင်းကို ထည့်ထားပါမည်။\nအရည်နှင့် သွေးသွင်းရန်အတွက် သွေးကြောများအတွင်းသို့ ပိုက်များသွင်းထားပါမည်။\nသွေးပေါင်ချိန်တိုင်းရန် လက်ကောက်ဝတ်တွင် ပိုက်တစ်ခုရှိမည်ဖြစ်သည်။\nနှလုံးကောင်းကောင်းညှစ်မညှစ်ကို သိနိုင်ရန်နှင့် စစ်ဆေးရန်သွေးလိုပါက လွယ်လွယ်ကူကူ ထုတ်လို့ရရန်အတွက် လည်ပင်းသွေးကြောတစ်ခုတွင် ပိုက်တစ်ချောင်းထည့်ထားပါမည်။\nနာကျင်မှုမခံစားရစေရန်အတွက် ဆေးများကို လိုအပ်သလိုပေးမည်ဖြစ်ပါသည်။ ခွဲပြီး ပထမနေ့တွင် အထက်ဖော်ပြပါ မိမိကိုယ်ထဲတွင် ထည့်ထားသော ပိုက်များထဲမှ အများစုကို ဖြုတ်လိုက်မည်ဖြစ်ပါသည်။ အထူးကြပ်မတ်ခန်း ICU တွင် နေရမည့်ရက်ပေါင်းမှာ ခွဲစိတ်ရာတွင် ရှုပ်ထွေးမှုရှိမရှိအပေါ် မူတည်ပါသည်။ ICU တွင် ရှိသော စက်ကိရိယာများ မလိုအပ်တော့သောအခါ ဒုတိယအဆင့်အခန်းသို့ (ပုံမှန်အားဖြင့် ခွဲပြီးဒုတိယနေ့တွင်) ပြောင်းရပါသည်။ လူနာကို Open Hear Unit သို့ပြောင်းရွှေ့လိုက်ပါသည်။ ထိုအခန်းတွင် လူနာကို…..\nနမိုးနီးယား မ၀င်စေရန်အတွက် အသက်ပြင်းပြင်းရှူခြင်းနှင့် တစ်ခါတစ်ရံ ချောင်းဆိုးစေခြင်း လုပ်စေပါသည်။\nလူနာကို ခုတင်စောင်းတွင် ခြေထောက်တွဲလောင်းချ ထိုင်စေပါသည်။\nရင်ဘတ်အတွင်းထည့်ထားသောပိုက်များနှင့် ဆီးပိုက်ကို ဖြုတ်လိုက်ပါသည်။\nအရည်ကြည်နှင့်စပြီး တစ်ဖြည်းဖြည်းချင်း အစာစားစေပါသည်။\nရက်အနည်းငယ်အတွင်းလမ်းလျှောက်စေပါသည်။ ခြေကျင်းဝတ်ရောင်ရမ်းမှုလျော့စေရန်နှင့် သွေးခဲများ မဖြစ်ပေါ်စေရန်အတွက် ဖြစ်ပါသည်။ မကြာမီရက်အနည်းငယ်အတွင်းတွင် လူနာသည် အားအင်များပြန်ပြည့်လာပြီး လမ်းပိုလျှောက်နိုင်လာပါလိမ့်မည်။\nHeart bypass surgery အတွက် ဆေးရုံတွင် နေရသည့်ရက်ပေါင်းမှာ ပုံမှန်အားဖြင့် ခွဲစိတ်ပြီးနောက် ၅-၇ ရက်ခန့်ဖြစ်ပါသည်။\nကောင်းကောင်းနာလံပြန်ထလာနိုင်မည့်ကာလမှာ ၆ ပါတ်ခန့်ဖြစ်ပါသည်။ ထိုအချိန်အတွင်းတွင် ခွဲစိတ်ထားသောဒါဏ်ရာအနာသည် တစ်ဖြည်းဖြည်းကျက်လာပါလိမ့်မည်။ သို့သော် နည်းနည်းနီနေခြင်း၊ နာနေခြင်းနှင့် ဖောင်းနေခြင်း၊ရောင်နေခြင်း နည်းနည်းရှိနိုင်ပါသည်။ လူနာကို အကြံပေးလိုသည်မှာ…\nဒါဏ်ရာကို ဆပ်ပြာနှင့်ရေဖြင့် နေ့စဉ်ဆေးကြောပြီး ခြောက်အောင်သုတ်သင့်ပါသည်။\nခွဲပြီးနောက်ပထမ တစ်ပါတ်၊ နှစ်ပါတ်အတွင်း ခွဲစိတ်ထားသည့် ဆရာဝန်နှင့် ပြန်ပြသင့်ပါသည်။\nခွဲစိတ်ဆရာဝန်က ခွင့်ပြုလျှင် ဆယ်ပေါင်အလေးချိန်ကို မနိုင်ပါသည်။\nလိင်ဆက်ဆံမှုကို သုံးပါတ်လေးပါတ်အတွင်း ပြန်လည်ပြုလုပ်နိုင်ပါသည်။\nတစ်ညကို ၈-၁၀ နာရီ အိပ်စက်အနားယူပါ။\nအနာသက်သာဆေးကို မကြာခဏသုံးခဲ့ရလျှင် ၀မ်းချုပ်ခြင်း အနည်းငယ် ဖြစ်နိုင်ပါသည်။\nယခုကဲ့သို့ ခွဲစိတ်ကုသမှုခံယူထားသည့် လူနာအများစုသည် ပုံမှန်နေ့စဉ်လုပ်ငန်းများ ပြန်လည်လုပ်ဆောင်နိုင်ပါသည်။ ရင်ဘတ်အောင့်ခြင်း သက်သာသွားပါလိမ့်မည်။ သို့သော် နောက်ပိုင်းနှစ်များကြာလာသည့်အခါ နှလုံးသွေးကြောပိတ်ခြင်း ပြန်လည်ဖြစ်ပေါ်လာနိုင်ပါသည်။ ထိုအခါ လိုအပ်သလို bypass ခွဲစိတ်မှု (သို့) သွေးကြောပြန်ပြင်ခြင်း (သို့) အခြားသော ကုသမှုများ လုပ်ရနိုင်ပါသည်။ ထိုသို့ဖြစ်ပေါ်မှုကို လျှော့ချရန်အတွက် မိမိ၏နေထိုင်မှုစတိုင်ကို ကျန်းမာသော နေထိုင်မှုစတိုင်ဖြစ်အောင် ကြိုးစားသင့်ပါသည်။\nကိုယ်ခန္ဓာ၏အားများပုံမှန်ပြန်ဖြစ်ရန် သုံးလခန့်ကြာပါသည်။ လူနာအများစုသည် ပုံမှန်ထက်ပိုပြီး မောလွယ်ခြင်းနှင့် ခံနိုင်ရည် နည်းနေသေးခြင်းတို့ ရှိနေသေးပါမည်။ လူနာအများစုသည် ခြောက်လကျော်ပြီးချိန်တွင်မှ ပုံမှန်အခြေအနေသို့ ပြန်ရောက်ရှိပါသည်။\nလူနာအားလုံးလိုလိုသည် ခွဲစိတ်ပြီးနောက် နှလုံးကို မြန်မြန်နာလံပြန်ထလာစေသည့်နည်းလမ်းများ လုပ်ခြင်းဖြင့် အလွန်ကောင်းသည့် ရလာဒ်များရစေပါသည်။ ၄င်းမှာ နေ့စဉ်စားသောက်မှု၊ ကိုယ်ကာယလေ့ကျင့်ခန်းနှင့် စိတ်ပိုင်းဆိုင်ရာ လေ့ကျင့်မှုများအပါအ၀င် နေထိုင်မှုပုံစံကို ပြောင်းခြင်းဖြစ်ပါသည်။ လူနာများ၏ကျန်းမာရေး အခြေအနေနှင့် အခြားအခြေအနေများ အလွန်ကွဲပြားကြသည့်အတွက် လူတစ်ဦးချင်းကိုလိုက်ပြီး လုပ်ရမည့်နည်းလမ်းများကို ကွာခြားပါသည်။\nမိမိနေထိုင်မှုပုံစံကို ပြန်လည်ဆန်းစစ်ပြီး လိုအပ်သလို ပြောင်းလဲရန် အကောင်းဆုံးအချိန်ဖြစ်ပါသည်။ နှလုံးကို ထိခိုက်စေနိုင်သော အပြုအမူ၊ အနေအထိုင်၊ အစားအသောက်တို့ကို ပြောင်းလဲရမည်ဖြစ်ပါသည်။\nဆေးလိပ်ဖြတ်ပါ။ နှလုံးခွဲစိတ်ပြီးနောက်ဆေးလိပ်သောက်ခြင်းသည် bypass လမ်းလွှဲလုပ်ထား၊ ဆက်ထားသည့်နေရာတွင် ပြန်ပြီး ပိတ်နိုင်ခြေ ပိုများလာစေပါသည်။\nသွေးပေါင်ချိန်ကို ပုံမှန်ဖြစ်အောင်ထိန်းပါ။ သွေးကျဆေးသောက်နေရလျှင် ညွှန်ကြားထားသည့်အတိုင်း သေချာသောက်ပါ။\nလိုအပ်လျှင် ကိုယ်အလေးချိန်ကို ပုံမှန်ဖြစ်အောင် လျှော့ချပါ။ နေ့စဉ် လမ်းလျှောက် (သို့) လေ့ကျင့်ခန်းလုပ်ပါ။\nခွဲစိတ်ဒါဏ်ရာကောင်းမကောင်းသိရန် ဆေးရုံဆင်းပြီး တစ်ပါတ်/နှစ်ပါတ်အတွင်း ခွဲစိတ်ဆရာဝန်နှင့် ပြန်တွေ့ရပါသည်။ ခွဲစိတ်ပြီးနောက်ပိုင်း သေချာကောင်းမွန်စွာ နာလံပြန်ထစေရန် နှလုံးအထူးကုက ကူညီပေးပါလိမ့်မည်။\nCoronary artery bypass surgery သည် အကြီးစားခွဲစိတ်မှုဖြစ်သည်။ ၄င်း၏နောက်ဆက်တွဲဆိုးကျိုးများမှာ…\nအသက်ရှူခြင်းနှင့် အဆုတ်ဆိုင်ရာ နောက်ဆက်တွဲဆိုးကျိုးများ\nဟ့တ်အတက်ခ်၊ လေဖြတ်ခြင်း (သို့) သေဆုံးခြင်း\nနှလုံးသွေးကြောလမ်းလွှဲ ခွဲစိတ်ကုသခြင်းသည် နှလုံးသွေးကြောပိတ်ရောဂါအတွက် အလွန်အရေးကြီးသော ကုသမှုဖြစ်သည်။ သို့သော် နှလုံးရောဂါကို လုံးဝပျောက်ကင်းစေသည့် ကုသမှုမဟုတ်ပါ။ ခွဲစိတ်ကုသမှုကြောင့် ခံစားနေရသော ရောဂါလက္ခဏာများ သက်သာသွားပြီး အသက်ရှည်လာနိုင်မည်ဖြစ်သည်။ သို့သော်နှလုံးရောဂါကို ဖယ်ရှားလိုက်သည်မဟုတ်ပါ။\nလူနာအနေဖြင့် မိမိ၏နှလုံးရောဂါကို ဆရာဝန်ညွှန်ကြားထားသည့်အတိုင်း လေ့ကျင့်ခန်း၊ ကျန်းမာရေးနှင့် ညီညွတ်သော အစားအသောက်နှင့် နေထိုင်မှုပုံစံတို့ကို လိုက်နာလုပ်ဆောင်ခြင်းဖြင့် ထိန်းချုပ်နိုင်မည်ဖြစ်သည်။ လူနာသည် မိမိ၏ဆရာဝန်နှင့် ပုံမှန်ပြသသင့်ပြီး နှလုံးကို ထိခိုက်စေသော အကြောင်းအချက်များ ဥပမာ- သွေးထဲရှိ ကိုလက်စထရော အနည်းအများ၊ သွေးပေါင်ချိန်၊ ဆီးချိုတက်နေခြင်းရှိမရှိ တို့ကို အနည်းဆုံး တစ်နှစ်တစ်ကြိမ် စစ်ဆေးကြည့်သင့်ပြီး မိမိ၏နှလုံးသွေးကြောရောဂါ အခြေအနေကို စစ်ဆေးသင့်ပါသည်။\nContact: Dr. Swe Swe Aye\nBlock 339A, #13-23,\nPh: 65-65644102, 65-94469930\ne-mail: swesweaye (at) sppcare.com\nContact: Daw Kalayar Htun\nShwe Baho Laboratory Service\nNo. (1-33), Thamain Bayan Road\nPh: 95 1 545851, 545759, 548605 Ext. Lab\nNgwe Kywel Sin Clinic\nNo. 433, Kannar Road,\nTel: 95 1 705988\nkalayarhtun (at) sppcare.com\nkalayarhtun (at) gmail.com\nMoblie: 09 5167931\nPowered by MyanNet.


အပြောင်းလဲမရှိတဲ့ရင်ခွင် ~ မွတျမှနျ\nPosted by မြတ်မွန် | 12/22/2009 02:50:00 PM | other\n"ဒေါက်...ဒေါက်...ဒေါက်..ထတော့ သမီးရေ..၇ နာရီထိုးပြီးနော်"\nအခန်းအပြင်က ညင်သာနူးညံတဲ့ အသံလေးနှင့် အတူ မနက်မိုးလင်းတိုင်း ပထမဆုံးမြည်တဲ့ မေမေ(မားမား)ဆိုတဲ့ ကျွန်မရဲ့ နိုးစက်လေးပါ။ မေမေရဲ့ တံခါးခေါက်သံနှင့် အတူ ကျွန်မအိပ်နေရာမှ အသံလာရာကို အာရုံရောက် သွားမိပါသည်။ ပထမဆုံးခေါက်သံ ဆိုတော့ မနက်၇နာရီပေါ့။ ရသေးတယ် ဆက်အိပ်လိုက်အုံးမယ်။ ကျွန်မရဲ့ ထုံးစံပေါ့ အိပ်ရာက မထချင်သေးပါ။ ရတဲ့ ၅မိနစ် ၁၀ မိနစ်ကို ပေကပ်စွာ အိပ်နေမည်။ မေမေကတော့ ထုံးစံအတိုင်း မနက်၆နာရီဆို နိုးနေမည်။ သူမရဲ့ အပေါင်းဖော်များနှင့် လမ်းတစ်ပါတ်လျှောက်မည်။ မနက်တိုင်း အလကားပေးနေတဲ့ သတင်းစာကို မြေအောက်ရထား ရှိတဲ့ ဘူတာဂိတ်မှာ သွားယူမည်။ ပြီးရင် အိမ်ပြန်လာပြီး သူမရဲ့ ချစ်လှစွာသော သမီးလေး ငပျင်းကို နှိုးမည်။ ကျွန်မစားဖို့ မနက်စာကို မေမေက ပြင်ဆင်နေမည်။ ကော်ဖီခွက်ကို အသံခပ်ပြင်ပြင်းနဲ့ ခေါက်ပြီးမွှေနေမည်။ ကျွန်မ မကြားကြားအောင် လုပ်နေခြင်းပါ။ ကျွန်မ အခန်းတံခါး ပိတ်တဲ့ နေ့တွေဆိုရင်တော့ အခန်းပြင်ကနေ နှိုးတဲ့ နည်းထဲက တစ်နည်းပါ။ အခန်းတံခါး မပိတ်မိတဲ့ အချိန်တွေ ဆိုရင်တော့ အခန်းထဲ ဝင်လာပြီး ကျွန်မရဲ့မျက်နှာကို ကလိမည်။ ဒါမှမဟုတ်ရင် ပွစိပွစိ နဲ့ နားနားမှာ ကပ်ပြီး ကျွန်မကို နားငြီးအောင်လုပ်မည်။ မေမေရဲ့ မနက်တိုင်း ကလိနေတဲ့ နိုးနည်းလေးတွေပါ။\n"ဒေါက်....ဒေါက်...ဒေါက် ၇နာရီခွဲပြီး ထတော့လေ..အလုပ်နောက်ကျတော့မှာဘဲ "\nဒုတိယ အကြိမ်မြောက် နိုးခြင်းပါ။ ဒုတိယ အကြိမ်ဆိုရင်တော့ မေမေက ကျွန်မ တံခါးမဖွင့်မချင်း ခေါက်နေတော့မည်။ ကျွန်မ မထချင်ထချင်နှင့် အခန်းတံခါးကို ထဖွင့်ကာ ကုတင်ရှိရာသို့ ပြန်လျှောက်ပြီး ရတဲ့ တစ်မိနစ် နှစ်မိနစ်ကို ပြန်အိပ်နေမိသည်။ မေမေကတော့\n"စနေ တနင်္ဂနွေမှ အိပ်ရေးဝဝ အိပ်ပါသမီးရယ် ထတော့..ညက ဘယ်အချိန်အိပ်လဲ စောစောအိပ်ပါဆို မအိပ်ဘူးထင်တယ်။ "\nမေမေက ကျွန်မကို ဘာဘဲလုပ်လုပ် ဘယ်တော့မှ မဆူသလို ကျွန်မကို အမြဲတမ်း သူမရဲ့ အပြုံးတွေနဲ့သာ\nကျွန်မရင်ကိုအေးစေသည်။ မေမေက အပြုံးတွေ သာမက ကျွန်မ ဘာပြောပြော အမြဲတမ်းရယ်နေတတ်သည်။ အရယ်သန်လွန်းတဲ့ မေမေကို ကျွန်မ အမြဲတမ်း ရီစရာပြောသလို မေမေနဲ့ဆိုရင် ကျွန်မ အလိုလိုနေရင် မျက်နှာပြောင်နေတတ်ပါသည်။\nဆောင်းတွင်းအေးအေးမှာ မေမေက စောင်ကို ဆွဲလှမ်းကာ ကျွန်မလက်ကို အတင်းဆွဲပါတော့သည်။ မျက်စိမဖွင့်သေးတဲ့ ကျွန်မကို ရေချိုးခန်းထဲသို့ အတင်းတွန်း လွတ်ပါသည်။ နံနက်စာ စားရင်နဲ့ ထိုင်စောင့်နေတဲ့ မေမေက သနပ်ခါးခါး ပါးပါးလေးကို လိမ်းထားပါသည်။ တိုင်းတစ်ပါးမှာ နေနေပေမည့် မေမေက သနပ်ခါးဘဲ လိမ်းလေ့ရှိသည်။ အခန်းထဲက အလုပ်သွားရန် ပြင်ဆင်ပြီး ထွက်လာတဲ့ ကျွန်မကို မေမေက ပြုံးရင်\n"ကောင်မလေး ညဘက် ညဘက် စောစော မအိပ်ဘူးနော်လို့ "\nသူမရဲ့ နံနက်တိုင်း နှတ်ဆက်စကားပါ။ မေမေရဲ့ နံနက်စာကို စားရင်း ကော်ဖီကို ရေသောက်သလို မော့လိုက်ပြီး ကျွန်မရဲ့ ထမင်းဘူး ကိုယူကာ ကျွန်မ အလုပ်ကိုပြေးရပါတော့သည်။ မေမေကတော့ တံခါးနားထိ လိုက်ပို့ရင်း ဆိုင်ကယ် ဖြေးဖြေးမောင်းဖို့ ဆိုင်ကယ်စီးရင်း ဘုရားစာဆိုဖို့ အနားကနေ တတွတ်တွတ် မှာနေမည်။ မေမေရှိနေလို့သာ ကျွန်မရဲ့ နံနက်ခင်းတွေက ကြည်နူးစရာလေးတွေနဲ့ နံနက်တိုင်းမှာ အင်းအားတွေရှိလို့နေသည်။ ကျွန်မ ဘဝမှာ မေမေက ကျွန်မရဲ့ အားဆေးတစ်ခွက်ပါဘဲ။ မေမေဆိုတဲ့ အမြဲတမ်း အရောင် မပြောင်းလဲတဲ့ ရင်ခွင်တစ်ခု ရှိနေလို့တာ ကျွန်မရဲ့ စိတ်က အမှိုက်တွေကို မေမေရင်ခွင်ထဲမှာဘဲ စွန့်ပြစ်နေရတာပါ။ ဝမ်းနည်မိတဲ့အခါတိုင်း ဒီရင်ခွင်ကသာ စိတ်ရဲ့ဖြေရာ ဝမ်နည်းမှုတွေ ပြေပြောက်စေတဲ့ အေးချမ်းတဲ့ ရင်ခွင်။ တကယ်လို့သာ မေမေဆိုတဲ့ အမြဲတမ်းနွေးထွေးနေတဲ့ ရင်ခွင်တစ်စုံသာ မရှိခဲ့တော့ရင် ...............။\nPS: မွန့်ပိုစ်လေးတွေကို လာလာဖတ်ပေးတဲ့ သူငယ်ချင်းလေး တွေကလဲ မွန်ရဲ့ အားရှိစေတဲ့ ရင်ခွင်တစ်စုံပါဘဲ။ ကျေးဇူးတင်ပါတယ်ရှင်။\nကျနော့်ကို အိမ်မှာ ဘယ်သု့မှ နှိုးရဲတာ မဟုတ်ဘူးလေ။\nမေမေနှိုးတာပဲ ကျနော်ကလည်း ဘာမှ မပြောတာ.။\nအခုတော့လည်း မေမေမနှိုးပဲ နှိုးခဲ့ရတဲ့ နေ့တွေ များနေခဲ့ပါပြီ.။\nကောင်းလိုက်တာဗျာ.... နိုင်ငံရပ်ခြားမှာ အမေနဲ့ နေရတာ.. တကယ့်ကို ကံကောင်းလွန်းပါတယ်...\n12/22/2009 7:53 PM\nသမီးရဲ့ မေမေလည်း အဲ့အတိုင်းပဲ..\nသမီး ကျောင်းသွားခါနီးဆို အတင်းလာနှိုးပြီ :D\nမထသေးရင် အော်နေတော့တာပဲ.. ဟီဟီ\n12/22/2009 9:29 PM\n12/22/2009 9:58 PM\nအပြောင်းအလဲမရှိတဲ့ ရင်ခွင်ဟာ အမေ့ရင်ခွင်ပါပဲ...\n12/23/2009 2:24 AM\nအမေနဲ့ အတူနေခ်ွင့ရတာ အရမ်းကံကောင်းပါတယ်ဗျာ..\n12/23/2009 2:53 AM\nတန်ဖိုးရှိတဲ့အချိန်လေးတွေပါဘဲဗျာ . . . အငြိမ်းချမ်း\nဆုံးကလည်း အမေ့အိမ်ပါဘဲ . . . လွမ်းသွားတယ်ဗျာ\n12/23/2009 5:42 AM\nပို့စ်လေးကိုဖတ်ပြီး အဝေးကိုရောက်နေတဲ့ မေ့မေ့ကို သတိရ လွမ်းမိပါတယ်.။ တစ်နိုင်ငံထဲ နေနေရပေမယ့် မေမေ့ရင်ခွင်နဲ့ ဝေးနေတာ ၃ နှစ်ကျော်ခဲ့ပါပြီ.။\nအပြောင်းအလဲမရှိတဲ့ ရင်ခွင်လေး ကာလရှည်ကြာ ပိုင်ဆိုင်နိုင်ပါစေ..........\n12/23/2009 8:38 AM\nအမေ့ကို ပိုပြီး သတိရသွားပြီ\n12/23/2009 10:39 AM\nမရှိတော့တဲ့ ကျွန်တော်မေမေကို သွားသတိရတယ်ဗျာ။=(\n12/23/2009 4:55 PM\n12/24/2009 11:35 AM\nအေးမြတဲ့ မိဘမေတ္တနဲ့အတူ ငြိမ်းချမ်းတဲ့ ရင်ခွင်ဟာ အမေပဲပေ့ါ ညီမလေးရယ်...။\nအခုလို အချိန်မှာ အမေ့ရင်ခွင်မှာ အတူနေခွင့်ရတဲ့ ညီမလေးကို အားကျမိတယ်။ မမလည်း မေမေ့ကို လွမ်းသွားတယ်။ မနက်တိုင်း ရုံးသွားခါနီး မေမေ့ရဲ့ အိပ်ရာနိုးတဲ့ အသံကိုကြားယောင်နေမိတယ် ညီမလေးရေ....။\n12/24/2009 3:26 PM\n12/26/2009 7:01 PM\nsis ရေ၊ ကံကောင်းလိုက်တာ၊ အမေနဲ့အတူတူနေခွင့်ရတဲ့ဘ၀ အားကျတဲ့အပြင်၊ မြန်မာပြည်မှာနေခဲ့တုန်းက မေမေ့ရဲ့အိပ်ရာကထဖို့နှိုးတဲ့အသံကိုပါသတိရသွားပြန်ပြီ\nဒီတစ်ခေါက်ဆို ဒီပို့စ်နဲ့ ကျနော် အကြိမ်၂၀မြောက် တွေ့ဆုံမှုလေးတွေပေါ့ ချစ်သူငယ်ချင်းရယ်။ ...မနက်မိုးလင်းတိုင်း ပထမဆုံးမြည်တဲ့ မေမေ(မားမား)ဆိုတဲ့ ကျွန်မရဲ့ နိုးစက်လေးပါ............။\nအောင်မလေး..မေမေ့ကို ခုတစ်ခါတည်း ပြေးတွေ့လိုက်ချင်ပါဘိကွယ်။\n2/19/2010 10:37 PM


#စာရေးနည်း ~ လူဗိုလ် ဟူသည် ...\nAuthor: lubo601 | 6:39 PM | No မှတ်ချက် |\nနီကိုရဲ - မကြည်ပြာနှင့် ချစ်ခြင်း၏ နဂ္ဂတစ်များ စ - ဆုံး ပေါင်းချုပ်\nဝတ္ထုတို တစ်ပုဒ်ကို ဘယ်လို စဖွင့်မလဲ ။\nထိုမေးခွန်းသည် ကျွန်တော့်အချစ် နှလုံးသားနှင့် ဘဝကျဉ်းကျဉ်းကလေးကို လွင့်စဉ်ကြေမွ ပျက်စီးသွားအောင် ရိုက်ခတ်နေသည် ။ တစ္ဆေတစ်ကောင်၏ မုန်တိုင်းသာလျှင် ဖြစ်သည် ။ ထိုမေးခွန်းအတွက် ကျွန်တော်သည် လစဉ်ထုတ် မဂ္ဂဇင်းများထဲမှ နာမည်ကြီး စာရေးဆရာများ၏ ဝတ္ထုတိုပေါင်း များစွာတို့ကို လေ့လာဖတ်ရှုခဲ့ရသည် ။ ဝတ္ထုတိုရေးနည် စာအုပ်များ အကြိုက်ဆုံး ဝတ္ထုတို သုံးသပ်ချက် ၊ ကျော်အောင်၏ ဝတ္ထုတိုရေးနည်း ၊ မလိခ၏ မြန်မာဝတ္ထုတိုအညျွန်း ( ၁ ) ၊ ( ၂ ) ၊ ဂန္ထဝင် ( ၁၀ ) ၊ ဒဂုန်တာရာ ၊ ကြည်အေး ၊ သစ္စာနီ ၊ ဖေမြင့် ၊ ဝင်းဖေ ၊ မောင်သစ်ဆင်း ၊ ပိုင်စိုးဝေ ၊ မိုးငြိမ်းဧ ၊ ဂျူး ၊ နေမျိုး ၊ ဆမ္မားဆက်မွန် ၊ ချက်ကော့ ( ဖ် ) ၊ ကက် ( ဖ် ) ကာ ၊ မိုရေဗီးယား အားလုံးစုံအောင် လေ့လာပြီးသောအခါ ကျွန်တော့်ဦးခေါင်းသည် ခါချဉ်အုံလို တရွရွ ဖြစ်လာ၏ ။ ခြတောင်ပို့လို ထူပွလေးလံလာ၏ ။\nထိုအချိန်သည် မြန်မာဝတ္ထုတို ရွှေခေတ် ဖြစ်နေခြင်းမှာလည်း ကျွန်တော်၏ ကံဆိုးမှု တစ်ခုပင် ဖြစ်လေသည် ။ အယူအဆ အမျိုးမျိုး ၊ ရည်ရွယ်ချက် အသီးသီးဖြင့် ဇာတ်လမ်းအဖုံဖုံကို ကြုံသလို ညွှန်းနေကြသော ဝတ္ထုတိုများနှင့် ဆောင်းပါးများသည် ကျွန်တော့်အတွက်တော့ ဦးခေါင်းပေါ် နောက်ထပ် တက်လာသော ခါချဉ်များ ဖြစ်နေခဲ့သည် ။\nဝတ္ထုတိုဟာ ပြည်သူရဲ့ ဘဝကို ထင်ဟပ်သရုပ်ဖော်နိုင်ရမယ် ။ အသစ်တစ်ခုခု မပေးနိုင်ရင် ဘာကြောင့် ဝတ္ထုတို ရေးနေတော့မလဲ ။ အနုပညာ ဘာရည်ရွယ်ချက်မှ မရှိ ။ အနုပညာဟာ ပြည်သူအတွက် ၊ အနုပညာဟာ လူတစ်ယောက်ရဲ့ အတ္တပေါက်ကွဲရာ ၊ အနုပညာဟာ လူ့ဘဝ ရိုက်ခတ်ချက်၏ ရောင်ပြန် ၊ ဝတ္ထုတို တစ်ပုဒ်ဟာ အစအဆုံး ပြောစရာမလို ၊ ဝတ္ထုတို ဆိုတာ အပြော ၊ ဝတ္ထုတို ဆိုတာ အပြနှင့်အပြော ညီညွတ်မှု ၊ နံရံတွင် သေနတ်ကို ဝတ္ထုမဆုံးခင် ပစ်ရမည် ။ ဝတ္ထုတို ဆိုတာ . . . ။\nကျွန်တော် ထိတ်လန့်တကြား စာရေးစားပွဲမှ ထရပ်မိသည် ။ ဦးခေါင်းသည် တဒိန်းဒိန်း ကိုက်လျက်ရှိကာ လက်ဖဝါးမှာ ချွေးစေးများ ရွှဲနစ်နေ၏ ။ ပြိုးခနဲ ပြက်ခနဲ လွတ်ထွက်သွားရန် တာစူနေသာ စိတ်ကို မနည်းထိန်းထားရ၏ ။ ပြတင်းပေါက်ကို ကမန်းကတန်း လှမ်းငေးရသည် ။ လသည် ညအပေါ်တွင် သာလျက်ရှိ၏ ။ ကြယ်များသည် အမိန့်ရထားသလို တလက်လက် ခုန်လျက်ရှိသည် ။\nဖတ်မှတ်လေ့လာမှပင် ကျွန်တော်သည် ဘာကိုမှ ရေးမချတတ်တော့ ။ ငါဟာ အနုပညာဓာတ်ခံ ချို့တဲ့သိမ်ဖျင်းလှပါကလား ။ ဆရာ မောင်သစ်ဆင်း၏ ဝတ္ထုတို တစ်ပုဒ်သည် စားပွဲပေါ်မှာပွင့်လျက် ကျွန်တော့်ကို လှောင်ပြောင်နေ၏ ။ ကျွန်တော် ဦးခေါင်းငိုက်စိုက်ကျသွားသည် ။ မကြည်ပြာ . . . ငါဟာ မင်း ပြောခဲ့သလိုပဲ တကယ့်ကို ဘာမှသုံးမရတဲ့ လူတစ်ယောက်ပါကွာ ။ တိတ်ဆိတ်နေသော ညအမှောင်ထဲမှာ ကျွန်တော်သည် အမှုန်စက်ကလေး တစ်စက်လို လွင့်စဉ်ကွဲရှ ထွက်သွား၏ ။\nကျွန်တော့်ညီ၏ ဟောက်သံမှန်မှန်နှင့် အမေ၏ မသဲမကွဲ ယောင်သံကို ကြားရသည် ။ သြော် . . . အားကျစရာ တက်ကြွမှု တစ်ခုပါလား ။ ညလေသည် သံဆန်ခါများကို တိုးဝှေ့ကာ ဘယ်သူမှမရှိ အထင်ဖြင့် ဝင်လာရာ ကျွန်တော့်ကို ပွတ်တိုက်မိသဖြင့် လန့်သွားပုံရကာ စားပွဲပေါ်မှ လုံးချေတင်ထားသော စက္ကူများကို တွန်းတိုက်မိ၏ ။ ကျွန်တော် မကြိုက်သော ဝတ္ထုတို တစ်ပုဒ်၏ အဖွင့်သည် စားပွဲပေါ်မှ ပေါ့ပါးစွာ ခုန်ချသွားလေသည် ။\n‘ မင်းအတွက် ဘယ်လောက် ပင်ပန်းနေရတယ် ဆိုတာ မြင်လှည့်စမ်းပါ မကြည်ပြာရေ . . . ’\nယခုအချိန် မဂ္ဂဇင်းတွင် ဝတ္ထုတိုတစ်ပုဒ် ပါလာရေးသည် ကျွန်တော့်အတွက်တော့ သေရေးရှင်ရေး ကိစ္စတစ်ခုပင် ဖြစ်သည် ။ ချစ်သူ ရှိနှင့်ပြီးသား ယောင်္ကျားလေး တစ်ယောက်သည် ချစ်သူအတွက် တစ်ခုခုတော့ တည်ဆောက်ပြဖို့ လိုအပ်သည်မှာ အမှန်ပင် ဖြစ်သည် ။ ထို့အတွက်ကြောင့်ပင် ဟစ်တလာလည်း ဥရောပတိုက်ကို သိမ်းခဲ့သည် ။ နပိုလီယန်လည်း ရုရှားကို တိုက်ခဲ့သည် ။ ကိုလံဘတ်လည်း နယ်မြေသစ် ရှာဖွေခဲ့သည် ။ ရာမလည်း အဃုစန္ဒာလေးကို တင်ခဲ့သည် ။ အလောင်းတော် သိဒ္ဓတ္ထလည်း ကျောက်လွှာခုနှစ်ချပ် ထုတ်ချင်းခတ်ခဲ့သည်ဟု ကျွန်တော် ထင်သည် ။\nဘာမဆို အင်မတန် အကြွားသန်သော ကြည်ပြာသည် ကျွန်တော်နှင့် ပတ်သက်၍ ရေငုံနှုတ်ပိတ် ဖြစ်နေရရှာသည် ။ ငါ့ရည်းစားက ဘာ ၊ ငါ့ကောင်လေးက ညာ ဆိုသည့် အတန်းအားချိန် စကားဝိုင်းများတွင် ကြည်ပြာသည် မျက်နှာငယ်နေရရှာ၏ ။ ပိုက်ဆံကလည်း မချမ်းသာ ၊ နာမည်ကြီး မင်းသားတစ်ယောက်နှင့်လည်း ရုပ်ချင်းက မဆင် ၊ ပတ်စ်ပို့တွေဘာတွေ လျှောက်ထားသည့် လူကလည်း မဟုတ် ၊ အရပ်ငါးပေ ၊ အဆီပြန်နေသည့် မျက်နှာတစ်ခု ၊ ငွေတောင်ဆေးပေါ့လိပ်အတို ၊ ဝတ္ထုစာအုပ်တစ်အုပ်နှင့် အူကြောင်ကြောင် ကျွန်တော့်ကို ကြိုက်မိတာ မှားပြီဟု ကြည်ပြာသည် သူငယ်ချင်းများရှေ့တွင် ညည်းရှာသည် ။ ကျွန်တော်နှင့် ပတ်သက်၍ ကြည်ပြာ၏ အခန်းကဏ္ဍသည် မိန်းကလေးတို့ စကားဝိုင်းတွင် တိုးမှိန်ဖျော့ကျ နေရသည် ဆိုခြင်းကို ကျွန်တော် ဝမ်းနည်းထိတ်လန့်စွာ သိခဲ့ရသည် ။\n‘ ဟဲ့ ရဲဝင်း . . . နင် အူကြောင်ကြောင်နဲ့ စကားကြီး စကားကျယ်တွေ လျှော့ . . . ကြည်ပြာ့အတွက် တစ်ခုခု လုပ်ပေးဦး ’\nဟု လွင်မာက တိုးတိုးမှာရှာသည် ။\nကျွန်တော် ဘာလုပ်ရမည်နည်း ။ မြင်းမိုရ်တောင်ကိုသာ နေရာရွေ့ပစ်လိုက်ချင်သည် ။ ကြယ်အမြီးဖျားကို စမ်း၍သာ ခါချလိုက်ချင်သည် ။ ကျွန်တော် ဘာလုပ်ပေးရမည်နည်း ။ ကြည်ပြာသည် ကျွန်တော့်အတွက် နှစ်ရာ့နှစ်ဆယ်တန် နှုတ်ခမ်းနီကိုလည်း ဆိုးရရှာသည် ။ ထောင့်ငါးရာ ပေးရသော ဗူးပါတိတ်ကိုလည်း ဝတ်ပေး၏ ။ ဆံပင်ကိုလည်း တစ်ရာကျော် အကုန်အကျခံကာ ပြုပြင်သည် ။ Promina မိတ်ကပ်ကိုလည်း တစ်လတစ်ဘူး သုံးစွဲပေးနေ၏ ။ သူငယ်ချင်းများက ‘ ရဲဝင်း . . . နင့်ကောင်မလေးက ချစ်စရာလေး ၊ နင်နဲ့ တန်တောင်မှ မတန်ဘူး ’ ဟု ပြောတိုင်း ကြည်ပြာက နှုတ်ခမ်းတို့ကိုကွေးကာ မျက်စောင်းထိုးတတ်သည် ။ ကျွန်တော် ခေါင်းငိုက်စိုက် ကျသွားရသည် ။\nဒန့်ဒလွန်သီးနှင့် တူလှသော ကျွန်တော့်လက်ချောင်းများ အတွင်းသို့ ပင်လယ်ရှာမတွေ့သော မုန်တိုင်းများသာ ဝင်ရောက်လာခဲ့ရသည် ။\nဤသို့ဖြင့် ‘ ဝတ္ထုတို တစ်ပုဒ်ကို ဘယ်လို စဖွင့်ရမလဲ ’ ဟူသော မေးခွန်းနှင့် ကျွန်တော် တည့်တည့်တိုးခဲ့ရလေတော့သည် ။ ကျွန်တော့်မှာ ဝတ္ထုတို ဇာတ်လမ်းများစွာ ရှိသည် ။ ရေးလည်း ရေးဖူးပါ၏ ။ သို့သော် ထုံးစံအတိုင်း ကလောင်သစ်တို့၏လားရာ အပယ်ဘုံသို့ လားသည်က များလေသည် ။\nခက်သည်က ဝတ္ထုတိုရေးသူ ၊ ကဗျာရေးသူ ၊ ငရဲကျသူ ၊ ထီထိုးသူ ၊ ပတ်စ်ပို့လျှောက်သူ ၊ ရှယ်ယာဝင်သူ ၊ ကုမ္ပဏီထောင်သူ ၊ ဘတ်စ်ကားစောင့်သူ လူဦးရေးထက်ပင် များသေး၏ ။ ကျွန်တော်တို့လို မပါဖူးသူတွေ ဒုနဲ့ဒေး ။ ထို့အပြင် ကိုယ့်စာမူ အသစ်တစ်ပုဒ်ကို မဂ္ဂဇင်းမှ အယ်ဒီတာတစ်ယောက် ဖတ်မိဖို့ အခွင့်အရေးသည် ဗြဟ္မာ့ပြည်က အပ်တစ်ချောင်းနှင့် ဟိမဝန္တာတောင်အောက်တွင် ပိနေသော အပ်တစ်ချောင်း ထိဖို့ထက်ပင် ခက်သေးသည် မဟုတ်လား ။\nထိုအပ်နှစ်စင်း ထိမိသည်ထားဦး ။ ကောက်ယူဖတ်ကြည့်ခွင့် ကြုံလာသော ကျွန်တော်၏ ဝတ္ထုအဖွင့်သည် အယူအဆ အမျိုးမျိုး ၊ စိတ်အထွေထွေဖြင့် ဖြစ်တည်ပြီးနှင့်သော အယ်ဒီတာ တစ်ဦး၏ စိတ်နှလုံးကို ကောင်းစွာဆွဲယူ သိမ်းသွင်းနိုင်စွမ်း မရှိခဲ့ပါလျှင် . . . သွားပြီ ။ ဝတ္ထုတို တစ်ပုဒ်ဖြင့် ကလောင်သစ်တစ်ယောက် မဂ္ဂဇင်းတွင် ပါလာနိုင်ရေးသည် ကံကြမ္မာ အခါအခွင့်သင့်စဉ် ဖြုန်းခနဲ တွေ့လိုက်ရသော ဝတ္ထုတိုအဖွင့် စကားလုံးများ၏ ဆွဲဆောင်မှုနှင့် လုံးဝပတ်သက် ဆက်နွယ်နေသည်ဟု ကျွန်တော် ဆုံးဖြတ်သည် ။\nဆရာ ဒဂုန်တာရာ၏ ‘ လေနုအေးတို့ တရွေ့ရွေ့ နော့ဆဲကို ’ မေ ဝတ္ထုအဖွင့် ၊ ဆရာမ ကြည်အေး၏ ‘ မောလိုက်တာကွယ် ’ ဆိုသည့် နွမ်းလျအိမ်ပြန် အဖွင့် ၊ ဆရာမ မိုးငြိမ်းဧက ‘ ကြွေသည် ကွယ်လွန်ခဲ့လေပြီ ’ ၊ ‘ ထိုညက မီးမလာပါ ’ ဟု ဆရာ မောင်သစ်ဆင်းက စ၏ ။ ဆရာ သစ္စာနီက ‘ သေဆုံးနေသော လိပ်ပြာတစ်ကောင်ကို မြင်တွေ့ရခြင်းမှာ ထူးခြားသော ကိစ္စတစ်ခု မဟုတ်ချေ ’ တဲ့ ။ ‘ ပျင်းရိလေးလံနေသော ဂြိုဟ်တစ်လုံး မိမိကိုယ်ကို တစ်ပတ်ပတ်မိအောင် အချိန်မည်မျှ အားထုတ်ရပါသနည်း ’ ဟု ဆရာ နေမျိုးက တစ်မျိုး ၊ ‘ ကျွန်မက လရောင်သည် အလွန်ကြည်နူး နှစ်သက်စရာ ကောင်းသည်ဟု ထင်သည် ’ ဆရာမ ဂျူးက တစ်ပုံစံ ။\nဤသို့ဖြင့် ဝတ္ထုတို အဖွင့်များသည် ကျွန်တော်၏ မရှိမယ့် ရှိမယ့် အသားနှစ်ပေါင် (2lb ) လောက်ကို လရောင်နှင့် ဖျော်သောက်သွားခဲ့လေသည် ။\nကြည်ပြာ့ကို လုံးဝအသိမပေးဘဲ ထားခဲ့သော ကိစ္စနှစ်ခုမှာ သူမကို ဘယ်လောက် ချစ်ပါသည် ဆိုသည့် ကိစ္စနှင့် သူမ အတွက် ကျွန်တော် ဝတ္ထုတိုတွေ ကြိတ်ရေးနေသည် ဆိုသည့် ကိစ္စသာလျှင် ဖြစ်သည် ။\nတောင်ပံမဲ့ စကားလုံးများသည် ကျွန်တော့်ဦးခေါင်းထဲတွင် ဟိုဟိုသည်သည် ပျံသန်း၍ အချိန်ပြည့် ရှိနေကြသည် ။ ဝတ္ထုတို တစ်ပုဒ်၏ အဖွင့်ပိုင်းနှင့် ကျွန်တော်သည် လိုက်လေဝေးလေ ဖြစ်နေဆဲ ရှိ၏ ။\nထိုနေ့က ကြည်ပြာနှင့် ကျွန်တော် ဘတ်စ်ကား အတူတူ စီးလာကြသည် ။ ကားက အတော်ကျပ်သော်လည်း သစ်သားဘတ်စ်ကား ဖြစ်သဖြင့် ကျွန်တော်၏ အရပ်ငါးပေသည် ကိုင်စရာ တော်တော်များများနှင့် အဆင်ပြေလျက် ရှိလေသည် ။ ထုံးစံအတိုင်း နှုတ်ခမ်းပါးပါးသည် ရောက်တတ်ရာရာ စကားများနှင့် မှန်မှန်တုန်ခါလျက် ရှိသည် ။ ကျွန်တော်က ဝတ္ထုတို တစ်ပုဒ်၏ အဖွင့်ပိုင်းကို စဉ်းစားနေခဲ့သည် ။\nဒါပေမယ့် ကျွန်တော့်နှုတ်ခမ်းက သြော် . . . အင်း . . . ဟာ . . . ဟုတ်လား ၊ ဟားဟား ဟီးဟီး စသည့် အသံများကိုတော့ ကြည်ပြာ့စကားများနှင့် လိုက်ဖက်အောင် လုပ်ပေးရ၏ ။ ဒါကလည်း ကျွန်တော့်အတွေးများကို မထိခိုက်တော့ ကျွမ်းကျင်နေတာ ကြာခဲ့ပြီ ။\nစိန်ပေါလ် မှတ်တိုင်ရောက်တော့ ကျွန်တော်တို့ မတ်တတ်ရပ်နေသော သုံးယောက်ထိုင်ခုံမှ လူနှစ်ယောက် ထသည် ။ ကြည်ပြာက စကားကိုရပ်ကာ ကျွန်တော့်ပခုံးကို တွန်းတော့မှ ကျွန်တော် အသိဝင်ခြင်း ဖြစ်၏ ။ နေရာရပြီ ။\nပြတင်းပေါက် နံဘေးမှ လူတစ်ယောက် ။ ကြည်ပြာ့ကို အရင်ဝင်ထိုင် ဖွင့်ပေးလိုက်လျှင် ကြည်ပြာနှင့် ထိုလူ ဘေးချင်းကပ် ဖြစ်သွားမည် ။ ဒါမျိုးတော့မဖြစ် ။ ကျွန်တော်က အရင်ဝင်ထိုင်၏ ။ ကြည်ပြာက ကျွန်တော့်နံဘေးမှာ ထိုင်သည် ။\n‘ ဟယ် . . . ဟိုမှာ ဟိုမှာ တွေ့သလား ၊ ခရမ်းနုရောင်ကလေး ၊ အဲဒါမျိုးလေးဟ ၊ ပထမတော့ ငါက ရေညှိစိမ်းရောင် ယူမလို့ ၊ မမွန်ရွှေလေ သိလား ၊ အေး . . . သူနဲ့ပေါ့ ဆင်တူဆိုပြီး မရခဲ့ပါဘူးဟာ ။ အဲဒီ မမွန်ရွှေကလေ သိပ်ညည်းတာပဲ သိလား ၊ မြစ်တို့၏မာယာ သွားကြည့်တဲ့ နေ့ကလေ . . . နဝဒေးမှာ နှစ်ပွဲဆက် တန်းစီရတာဟ ၊ ညည်းလိုက်တာဟာ ၊ အံမယ် . . . အရှေ့က ကောင်တွေက ကြားဝင်တိုးတာ သိလား ၊ ငါက အော်တာပေါ့ ၊ သူက ကြောက်လို့တဲ့ ။ ငါ့ကို သူက အံ့သြနေတာ သိလား . . . ၊ လက်မှတ်ရလို့ပေါ့ ၊ မရရင် ငါက မန်နေဂျာကို ဝင်တိုင်မှာ ။ ရဲအောင်က ကောင်းတယ်ဟ ၊ ငါက ရဲအောင်ပဲ ကြိုက်တာ ၊ နင်ကရော ဘာ ၊ အေး . . . ဒါဆို လွင်မာကလည်း မကြည့်ရသေးဘူးတဲ့ ၊ သူ့ကောင်လးနဲ့ သူနဲ့ တစ်ခါမှ ရုပ်ရှင်မကြည့်ဖူးဘူးတဲ့ ။ နင် ယုံလား ၊ အံမယ် . . . မိစုတို့ကတော့ ပြောမနေနဲ့ ၊ သြော် . . . နင်က ငါ့ကက်ဆက်ကလေးကို ပြင်ထားဦးနော် ။ အဲဒါ ငါ့အစ်မယောင်္ကျား ဝယ်ပေးတာဟ ၊ ငါကလေ သိလား . . . ’\nသစ်သားဘတ်စ်ကား စက်သံတဂီးဂီးနှင့် အဆက်မပြတ်သော ကြည်ပြာ့စကားသံသည် ကျွန်တော့်နားထဲတွင် လုံးထွေး၍ နေကြသည် ။ ထိုင်စရာ နေရာရသွားသဖြင့် စကားသံက ပို၍ဆိုးလာသည် ။ ကျွန်တော့်ခေါင်းထဲမှာ စီနေသော ဝတ္ထုတိုအဖွင့် စကားလုံးများကို မကြိုက်တော့သဖြင့် ပြန်ဖျက်ပစ်လိုက်ပြန်သည် ။\nပြတင်းပေါက် နံဘေးလူက ကျွန်တော့်ကိုကျော်ကာ ကြည်ပြာ့စကားများကို နားထောင်လျက် ရှိသည် ။ ကျွန်တော် လှည့်မကြည့်ဘဲ သူတို့နှစ်ယောက်အကြားတွင် မြှုပ်ဝင်နေသော ခန္ဓာကိုယ်ကို ဆန့်ထားကာ ထိုသူ့ကို ဖိတွန်းလိုက်ရင်း ကြည်ပြာ့ပခုံးကို နောက်မှီမှ လက်တင်ကာ ကိုင်ထားလိုက်သည် ။ ဘေးမှာ သူ့ချစ်သူ တစ်ယောက်လုံး ရှိနေသည်ဆိုသည့် သဘော ။\nကြည်ပြာကတော့ ဘာကိုမှ မသိ ။ စကားသာ တွင်တွင်များလျက်ရှိ၏ ။ ဝတ္ထုတို အဖွင့်တစ်ခုက ကျွန်တော့်ဦးခေါင်းထဲ ဝင်လာပြန်၏ ။ ကားဂီယာချိန်းသံ ၊ ကြည်ပြာ့စကား ၊ စပယ်ယာ့အသံ အားလုံး ပျောက်သွားပြန်သည် ။\n‘ ဟယ် ရဲဝင်း . . . ရဲဝင်း ဟိုမှာတွေ့လား ၊ အဖြူနဲ့ ပန်းနုရောင်အစင်းကလေးလေဟာ ဟိုမှာ . . . ’\nကားက မင်္ဂလာဈေး မှတ်တိုင်မှာ ရပ်သည် ။ ကြည်ပြာက ချိတ်ထားသော ရယ်ဒီမိတ် အင်္ကျီများကို ပြ၏ ။ ကျွန်တော် အာရုံများထဲမှထကာ ကမန်းကတန်း ကြည့်ပေးရသည် ။ ပြီး တစ်ချက်တည်း ပြတင်းပေါက် နံဘေးမှ လူကိုပါ ခိုးကြည့်လိုက်သည် ။ ဟိုက် . . . ။\n‘ ဟာ . . . အဖေ ’\n‘ တွေ့လား . . . ထောင့်စွန်းက တစ်ခုအကျော်မှာဟာ ’\n‘ တွေ့လား . . . နင်က ဘာဖြစ်နေတာလဲ ၊ ငါ ပြနေတာ ဟိုမှာ . . . ’\nကြည်ပြာက ကျွန်တော့်ကျောကိုတွန်းကာ အော်သည် ။ အဖေနှင့် ကျွန်တော်က တစ်ယောက်နှင့်တစ်ယောက် ကြောင်ကာ ကြည့်နေမိသည် ။ အဖေ၏ မအီမလည် မျက်နှာနှင့် ကျွန်တော်၏ ကြောင်အမ်းနေသော မျက်နှာတို့သည် စက္ကန့်အတော်ကြာ မလှုပ်မယှက် ၊ မရှုနိုင် မကယ်နိုင် ရှိလေသည် ။\n‘ အဖေ . . . ကျွန်တော်တို့ကျောင်း အဲဒါ ဟိုလေ . . . ’\n‘ ဟဲ့ ရဲဝင်း . . . နင် ဘာဖြစ်နေတာလဲ ၊ ငါ ပြောနေတာကို . . . ’\n‘ အေးပါကွာ . . . ငါ မင်းတို့ တက်လာကတည်းက မြင်ပါတယ် ၊ ကဲ . . . ကဲ . . . ဟိုက ဘာပြတာလဲ မသိဘူး ၊ ကြည့်လိုက်ဦး . . . ကြည့်လိုက်ဦး ’\nအဖေက ပြောရင်းဆိုရင်း ထိုင်ရာမှ ထသည် ။ ကျွန်တော် မျက်နှာပူလွန်းသဖြင့် ဘာလုပ်ရမှန်း မသိတော့ ။ အခုမှ နားစွန်နားဖျား ကြားသွားသော ကြည်ပြာက ‘ ဟဲ့ အဖေ ၊ ဘာအဖေလဲ ’ ဟု မေးပြန်သည် ။ အဖေက လူတွေကြားထဲ တိုးသွားကာ မင်္ဂလာဈေး မှတ်တိုင်မှထွက်ကာ ဘတ်စ်ကားပေါ်မှ အတင်းခုန်ချသည် ။ အဖေသည် လဲတော့မလို ယိုင်သွားကာ လွင့်ခနဲ အဝေးမှာ ကျန်ရစ်ခဲ့လေသည် ။\n‘ ဘာလဲဟင် ၊ ဘာလဲ ရဲဝင်း ’\n‘ ဟာ . . . နင်က တစ်မျိုး ၊ အဲဒါ ငါ့အဖေဟ ၊ ငါ့အဖေ ၊ ဒုက္ခပါပဲဟာ ’\n‘ အဖေ ၊ ဟောတော့ . . . ဘယ်လိုဖြစ်ရတာလဲ ’\n‘ နင်က စကားတွေချည်း များနေတာကိုးဟ ၊ အခြေအနေကိုလည်း ဘာမှနားမလည်ဘူး ’\n‘ အောင်မာ . . . လဲသေလိုက်ပါလား ၊ နင်နဲ့ ဘေးချင်းကပ်ထိုင်တာ မဟုတ်လား ၊ ဘေးချင်းကပ် နေပြီးတော့တောင်မှ အဖေ တစ်ယောက်လုံးကို မမြင်တဲ့လူကများ ၊ နင့်အဖေကို ငါမှ မမြင်ဘူးတာဟဲ့ ၊ နင်ကရော မမြင်ရအောင် ဘာတွေမွှန်နေလို့လဲ ’\nမတ်တတ်ရပ်နေသူများက ပြုံးစေ့စေ့ ဖြစ်လာကြသည် ။ ကြည်ပြာက ဒေါသကြီးနေခဲ့၏ ။ ရှေ့တန်းမှ လူများက လှည့်ကြည့်ကြသည် ။ လာပြန်ပြီ ဒီပြုံးစစ နှုတ်ခမ်းတွေ . . .\n‘ တော်ပြီ ကြည်ပြာ . . . အော်မနေနဲ့ ၊ ငါ ဘာမှမမွှန်ဘူး ၊ ဝတ္ထုတို အဖွင့်ကို ငါ စဉ်းစားနေတာ ’\n‘ ဘာ . . . ဝတ္ထုတို ’\n‘ အေး . . . ဟုတ်တယ် ဝတ္ထုတို ’\n‘ သြ . . . နင်က ငါ ပြောတာတွေကိုလည်း မကြား ၊ အဖေတစ်ယောက်လုံးကိုလည်း မမြင် ၊ စဉ်းစားချင်တာတွေ စဉ်းစားနေတာပေါ့ ဟုတ်လား ’\n‘ တော်စမ်း ကြည်ပြာ . . . နင် ငါ့ကို ဘာမှ စော်ကားစရာ မလိုဘူး ’\n‘ နင်က ဘာအသုံးကျလို့လဲ ၊ အဖေကိုတောင်မှ . . . ’\nတာမွေမှတ်တိုင် ရောက်တော့ ကြည်ပြာသည် ဟန်ကိုချီကာ မျက်နှာက မာထန်၍ နေသည် ။ ကားပေါ်က ဆင်းဆင်းချင်း ကျွန်တော် ရေခဲရေ နှစ်ခွက်ကို ဆက်တိုက်သောက်ရ၏ ။ ထုံးစံအတိုင်း ကြည်ပြာက ကျွန်တော့်ကို မစောင့်တော့ဘဲ သူ စီးရမည့် မှတ်တိုင်ဆီ လျှောက်သွားသည် ။ နေပေ့စေတော့ . . . ။ ကျွန်တော် အကြောအခြင်တွေကို လျှော့ပစ်လိုက်သည် ။\nသြော် . . . အဖေ အဖေ . . . ။ ဖြစ်မှဖြစ်ရလေ ။ ငါ့နှယ် . . . ဘာကြောင့် ကားပေါ်စတက်ကတည်းက မတွေ့တာပါလိမ့် ။ စဉ်းစားနေရင်းမှ သတိရသည် ။ အဖေက နောက်ကားနဲ့ လိုက်လာမှာ ဆိုတော့ ကားမှတ်တိုင်မှာ တွေ့သွားနိုင်သည် ။\nဘယ်နည်းနှင့်မှ အတွေ့ခံ၍ မဖြစ် . . . ။\nကျွန်တော် ကမန်းကတန်း ကားမှတ်တိုင်မှခွာကာ ကြည်ပြာ့နောက် လိုက်ရသည် ။ သို့သော် ကြည်ပြာ့ကို သူ့မှတ်တိုင်မှာ မတွေ့ရတော့ ။ အိမ်ကိုလည်း မပြန်ချင် ။ အဖေနှင့် တွေ့ရမှာ မျက်နှာပူသည် ။ ကျွန်တော် မှတ်တိုင်မှာ တွေတွေကြီး ရပ်နေမိသည် ။ ဘာဆက်လုပ်ရမည်နည်း ။\nကျွန်တော် အိမ်ရှေ့ထွက်ကာ ထမင်းစားနေရင်းက ဝတ္ထုတို တစ်ပုဒ်၏ အဖွင့်ပိုင်းကို စဉ်းစားနေတုန်း ကြည်ပြာ့မျက်နှာသည် အိမ်ရှေ့လှေကားမှ ဘွားခနဲ ပေါ်လာသဖြင့် အတော်အံ့သြသွားခဲ့ရသည် ။ ထိုနေ့သည် ကျောင်းပိတ်ရက် စနေနေ့ဖြစ်ပြီး ကြည်ပြာနှင့် ကျွန်တော်လည်း ချိန်းမထားခဲ့ကြ ။\nကြည်ပြာက အပြုံးလေးနှင့် အိမ်ပေါ်တက်လာရင်း ကျွန်တော့်ကို မျက်စောင်းဒိုင်းခနဲနေအောင် ထိုးသည် ။ ပြီးတော့ လေသံတိုးတိုးဖြင့် ‘ နင်တို့ အဖေ ရှိသလား ’ ဟု မေး၏ ။ ကျွန်တော်က ခေါင်းခါပြလိုက်တော့ ကြည်ပြာက အိမ်အနောက်မှာ အလုပ်ရှုပ်နေသော အမေ့ကို လှမ်းနှုတ်ဆက်သည် ။ ‘ အန်တီ ဘာချက်နေတာလဲ ’ ‘ ဘာညာပေါ့ ’ ကြည်ပြာလည်း ကျွန်တော့်အဖေကိုတော့ မျက်နှာပူနေပုံရ၏ ။\nရေညှိရောင် ပါတိတ်ဝမ်းဆက် ၊ အင်္ကျီလက်ပြတ်ကလေးကို လည်ပင်းသီးစေ့တပ်ကာ အချိုးစားကျကျ လှအောင်ပြင်ထားသည့် ကြည်ပြာ့ကို ကျွန်တော် ကြည်နူးစွာ ငေးကြည့်နေမိသည် ။ ကြည်ပြာဟာ သူ လှတာကို သူ မသိဘူးဆိုရင် ပိုလှမှာပဲဟုလည်း တွေးမိသွား၏ ။ အဲဒါနဲ့ ဝတ္ထုကို စဖွင့်ရရင် ကောင်းမလား ။ ထိုစဉ်မှာပင် ကြည်ပြာ၏ ထူးခြားမှုကို ကျွန်တော် တွေ့သွားခြင်းပင်ဖြစ်၏ ။ ကြည်ပြာက ကျွန်တော့်ကို လှစ်ခနဲ ပြုံးပြသည် ။\n‘ မြန်မြန်စားဟာ . . . ဒဂုံက နေပူတယ်ဟ ၊ ဟိုကောင်တွေအိမ် သွားလည်မလို့ ’\nတမေ့တမော ကြည့်နေရာမှ ကျွန်တော့်ခေါင်းကို ဖျတ်ခနဲ ငုံ့ချပစ်လိုက်သည် ။ စိတ်ထဲကလည်း ‘ ငကြွားမ ’ ဟု အော်မိ၏ ။ ကြည်ပြာ ဘာကြောင့် ဒဂုံက လွင်မာတို့ အိမ်ကို သွားလည်ချင်သည် ဆိုတာကို ကျွန်တော် သိလိုက်ပြီ ။\nကြည်ပြာ့လည်ပင်းမှာ ဆွဲကြိုးအသစ်တစ်ကုံး ပါလာသည် ။ မမြင်ခံနိုင်ပါ့မလား ။ တော်တော်ဖျင်းသည့် ကြွားနည်းဖြစ်သော ကြယ်သီးရင်စေ့ တပ်ထားသည့် အင်္ကျီအပြင်ဘက်တွင် ကြည်ပြာက ဆွဲကြိုးကို ထုတ်ဆွဲလာခဲ့သည် ။ အရင် ကြည်ပြာ့မှာ ကြံဆစ်လက်ကောက် တစ်ရံ ၊ လက်စွပ်မောင်းကွင်း တစ်ကွင်း ၊ ပုလဲနားကပ် တစ်ရံသာ ရှိ၏ ။ အခု လည်ပင်းမှာ ရွှေဆွဲကြိုး တစ်ကုံးပါ ပါလာပြီ ။\nကြည်ပြာသည် ပစ္စည်းပစ္စယဆိုလျှင် အလွန်ကြွားတတ်ပြီး ရွှေတွေဘာတွေ ဆိုလျှင်လည်း အတော်အထင်ကြီးသည့် မိန်းကလေး ဖြစ်သည် ။\n‘ ရွှေရှိမှ လူ အထင်မသေးတာဟဲ့ ’ ဟု မကြာခဏ ပြောတတ်သည် ။ သူ့မိဘ အသိုင်းအဝိုင်းက ပိုက်ဆံချမ်းသာသည့် အကြောင်းကိုလည်း မကြာခဏ သွယ်ဝိုက်ပြောတတ်၏ ။\n‘ နင့်မိဘတွေ ပိုက်ဆံချမ်းသာတဲ့အကြောင်း သွယ်ဝိုက်ပြောမနေပါနဲ့တော့ ၊ သိပ်ချမ်းသာနေရင် ကျွန်းတစ်ကျွန်းလောက် ဝယ်လိုက်စမ်းပါ ၊ ညနေရီကို တစ်ကိုယ်လုံး မြင်ရတဲ့ ကျွန်း ၊ နှင်းဆီပင်တွေအပြည့် ပွင့်နေတဲ့ ကျွန်း ၊ နင်နဲ့ငါ နှစ်ယောက် သွားနေရအောင် ’\nအဲဒီတုန်းကတစ်ခါ ရန်ဖြစ်ပြီးပြီ ။ အခုလည်း ကြည်ပြာသည် ဆွဲကြိုးအကြောင်းကို စကားရှာ ပြောဦးမည်ထင်သည် ။ မော့ကြည့်တော့ ကြည်ပြာက ဒုတိယအကြိမ် ပြုံးပြပြန်သည် ။ တော်တော် မျက်နှာချိုနေပါလား ။ ကျွန်တော် ခေါင်းကို ပြန်ငုံ့ကာ မှုန်ကုပ်ကုပ်ရယ်ရင်း ထမင်းဆက်စားနေလိုက်သည် ။ ဆွဲကြိုးအကြောင်းများ ဘလိုင်းကြီး လာပြောလို့ကတော့ကွာ . . . ။\nကြည်ပြာက သတင်းစာကို ဆွဲယူကာ တဖျတ်ဖျတ် ယပ်ခတ်ပြန်သည် ။ ‘ ပူလိုက်တာဟာ ’ ဟုလည်း ညည်း၏ ။ နွဲ့ယိမ်းနေသော ပခုံး ၊ လက်မောင်းတို့ကြောင့် လည်တိုင်မှ ဆွဲပြားနှင့် ဆွဲကြိုးသည် လှုပ်ယမ်းနေလိမ့်မည် ။ ကျွန်တော် လုံးဝမော့မကြည့် ၊ ဆွဲကြိုးအကြောင်းကိုတော့ ကျွန်တော်က သေသွားမည် ဆိုတာတောင်မှ မေးမည်မဟုတ် ။ ဝတ္ထုတို အတွက် အပြနှင့် အပြောကို ကျွန်တော်က လေ့လာထားပြီးသား ။ အပြကို ဂရုမစိုက်လျှင် ဘယ်လို ပြောလို့ရမည်နည်း ။ ဘလိုင်းကြီး လာပြောလို့ကတော့ တွေ့ကြသေးတာပေါ့ မကြည်ပြာ . . . ။\nကြည်ပြာက ဆံပင်လေးကို ဆွဲယူကာ ကုပ်ကို ယပ်ခတ်ပြန်သည် ။ ဒီလည်ကုပ်က တော်တော် အိုက်နေပါလား ။ ဆွဲကြိုးသည် ရှေ့သို့ တွဲလွဲကျကာ နာရီချိန်သီးလို လွှဲယမ်းနေ၏ ။ ကျွန်တော်က ရွှေ ဆိုတာကို သဘာဝ တွင်းထွက်ပစ္စည်း ဆိုတာထက် ပို၍စိတ်မဝင်စား ။ လာများကြွားလို့ကတော့ မကြည်ပြာရေ . . . ။\n‘ ဟဲ့ ရဲဝင်း . . . နင်တို့ဘက်မှာ ညက မီးပျက်သလား ’\nကြည်ပြာက ယပ်ခတ်ကိုရပ်ကာ မျက်လုံးလေး ပေကလပ် ပေကလပ်ဖြင့် ကျွန်တော့်ကို မေး၏ ။ မှုန်ကုပ်ကုပ် ကျွန်တော့်မျက်နှာကိုလည်း သူ တွေ့လိမ့်မည် ။ ဒီမေးခွန်းကတော့ ဆွဲကြိုးနှင့် ဘာမှ ပတ်သက်ပုံမပေါ် ။\nကျွန်တော် ရယ်ချင်သွား၏ ။\n‘ မပျက်ပါဘူး ၊ လာသားပဲ ’\n‘ ဟယ် . . . ငါတို့ဘက်မှာ ညက မီးပျက်တယ် သိလား ’\n‘ မီးပျက်တာပဲ ဆန်းလို့လား ’\nကျွန်တော်က ခပ်တည်တည်ဖြင့် ဟောက်သည် ။ ကြည်ပြာက ပြုံးပြန်သည် ။ တော်တော် မျက်နှာချိုနေတယ်ပေါ့လေ ။ အရင်က ဒီလို လေသံမျိုးသုံးလျှင် ကျွန်တော်နှင့် ရန်ဖြစ်ရမှာ ကျိန်းသေ၏ ။\n‘ အေးဟယ် . . . အဖေကလည်း လေဖြတ်ပြီး ပြန်ကောင်းလာမှ အစားသိပ်စားတာပဲ ၊ ထမင်းဆို သုံးထပ်စားတာဟ ၊ မုန့်တွေဘာတွေလည်း အမြဲဝယ်ပေးထားရတာ ’\nကြည်ပြာ့မျက်နှာက ချက်ချင်း စိတ်ညစ် ၊ စိတ်ရှုပ်သည့်ပုံစံ ဖြစ်လာသည် ။ ဆွဲကြိုးအကြောင်း စကားစ မရသဖြင့် သူ့အဖေဘက် ရောက်သွားသည်ကို ကျွန်တော် ရယ်ချင်နေမိသည် ။ သို့သော် ကျွန်တော့်မျက်နှာကို မလျှော့ထားသေး ။\n‘ လေဖြတ်ပြီး ပြန်ကောင်းလာတဲ့လူက ဒီလိုပဲ ၊ အစားပိုစားလာတယ်ဟ ’\n‘ ဟုတ်ပ ၊ စိတ်ကလည်း ပိုတိုလာတယ် သိလား ၊ ဘာဆိုဘာမှ သည်းညည်းမခံတော့ဘူး ၊ မနေ့က ဂိုးဒင်းပါ့ဖ် ကုန်နေလို့ ဝယ်ပေးတဲ့ ကလေးကျနေတာပဲဟာ ၊ မနားမနေ ပူဆာတာဟ သိလား ၊ ငါက မအားသေးလို့ ခဏနေပါဦး ဆိုတာလည်း မရဘူး ၊ သူကိုယ်တိုင် သွားဝယ်မတဲ့ ’\nကြည်ပြာက မျက်လုံးကလေးပြူးကာ လက်ချောင်းများကို ဝေ့လည်ကာပြရင်း ပြောသည် ။ ကျွန်တော့်မျက်နှာ မှုန်ကုပ်ကုပ်ကို နည်းနည်းလျှော့လိုက်ရ၏ ။ ချစ်ရပါသော မကြည်ပြာ . . . ။\n‘ အဖေ့ခြေထောက်က သိပ်ကောင်းသေးတာမှ မဟုတ်တာ ၊ ငါနဲ့ အော်ကြရော . . . နောက်ဆုံးတော့ သွားဝယ်ပေးရတာပါပဲဟာ ’\nကြည်ပြာက စိတ်ပျက်လက်ပျက်ညည်းရင်း လယ်သာစလင်းဘက်ခါလေးကို ပေါင်ပေါ်အသာ ဆွဲတင်သည် ။ ပြီးတော့ မျက်နှာကလည်း ညှိုးကျသွား၏ ။ ကျွန်တော် စိတ်မကောင်း ဖြစ်သွားသည် ။ ကြည်ပြာက ကျွန်တော့်ကို လှစ်ခနဲ ခိုးကြည့်ပြန်သည် ။ ကျွန်တော့်ဆီမှာ မှုန်ကုပ်ကုပ်မျက်နှာ မရှိတော့ ။ ဆွဲကြိုးကိစ္စနှင့်လည်း ဘာမှမဆိုင်တော့ဘူး မဟုတ်လား ။ စိတ်မကောင်း ဖြစ်နေသော ကြည်ပြာ့ကို အားပေးရဦးမည် ။\n‘ ကိုယ်အဖေပဲဟာ . . . သည်းညည်းခံပြီး ပြုစုရမှာပေါ့ ၊ နင်ကလည်း ဒါလေးဝယ်ပေးရတာပဲဟာ ’\n‘ အေးပါ . . . ငါ သွားဝယ်ပေးပါတယ် ၊ အဲဒါလေ လမ်းထိပ်က ဘီစကစ် ဆိုင်လည်းရောက်လို့ ပိုက်ဆံလည်း အမ်းပြီးရော မီးက ပြတ်သွားတာဟ ’\n‘ သြော် . . . ’\nကြည်ပြာက ကျွန်တော့်မျက်နှာကို စိုက်ကြည့်သည် ။ ပြီးတော့ ကိုယ်ဟန်အနေအထားကို နည်းနည်းပြင်သည် ။ နောက် ထမင်းစားနေသော ကျွန်တော့်နံဘေးကို စွေ့ခနဲ တိုးရွှေ့လာ၏ ။\n‘ အဲဒါကလေ . . . ငါတို့ သုဝဏ္ဏ တစ်မြို့လုံးကို မည်းမှောင်သွားတာပဲ သိလား ၊ ဆိုင်က လမ်းထိပ်မှာ ဆိုတော့ တော်တော်ဝေးတယ်ဟ ၊ မီးပြတ်ပေမယ့် လကတော့ သာလိုက်တာ ထိန်နေတာပဲ ၊ အပြန် ငါ ကြောက်လိုက်တာဟာ ’\nကြည်ပြာ့မျက်နှာပေါ်မှာ ကြောက်ရွံ့ထိတ်လန့်နေသည့် ပုံစံကလေး ပေါ်လာပြန်သည် ။ ကြည်ပြာက ကျွန်တော့်ကို အသေအချာ စိုက်ငေးနေခဲ့၏ ။ အဲဒီလို ကြောက်ရွံ့အားငယ်သည့် အချိန်မျိုးမှာ ကြည်ပြာ ကျွန်တော့်ကို သတိရနေမလား ။ ကြည်ပြာက အဲဒီလို မေးခွန်းမျိုးကို လိုချင်နေတာလား ။\n‘ မီးတွေကလည်း မှောင် ၊ ငါတို့ သုဝဏ္ဏကလည်း လူသိပ်ပြတ်လာဟ ၊ နင် သိတဲ့အတိုင်းပဲ ၊ အဲဒါလေ ငါ့နောက်က လူနှစ်ယောက် ပါလာတာဟာ ၊ ခြေသံကြားနေရတာဟ ငါ လှည့်မကြည့်ရဲဘူး သိလား ’\n‘ လူနှစ်ယောက် . . . ’\n‘ အေး . . . လကလည်း သာလိုက်တာ ထိန်နေတာ ၊ ဆွဲကြိုးကလည်း အဲဒီနေ့ကမှလုပ်ပြီး ဝတ်တာဆိုတော့ လရောင်နဲ့ လက်နေတာဟ ၊ ဆွဲကြိုးများ ဖြတ်မလားဆိုပြီး . . . ’\n‘ ဘာ . . . ! ’\n‘ ဆွဲကြိုးလေ ၊ ဒီဆွဲကြိုးလေးပေါ့ဟ ၊ ငါ ကြောက်ကြောက်လန့်လန့်နဲ့ အိမ်ကို ကမန်းကတန်း ပြေးရတာ သိလား ၊ မောလိုက်တာဟာ ၊ ရင်ကို တုန်နေတာပဲ သိလား ၊ ဒီကြိုးလေးဟာ . . .\n. . . ငါးမူးသုံးရွေးသားထဲပါဟ ၊ ငါ့အဒေါ်က တစ်ဝက်စိုက်လုပ်ပေးတာ ၊ ဆွဲပြားလေးက သုံးရွေးတဲ့ ၊ သိပ်မကြီးပေမယ့် လှပါတယ်နော် ၊ အကြီးကြီးတွေက ကြည့်ရရိုင်းတယ်နော် ၊ ဒါလေးက ဟိုလေ . . . ’\nကျွန်တော် ကြည်ပြာ့ကို ကြောင်ငေးကာ ကြည့်နေမိသည် ။ ကြည်ပြာက လည်တိုင်ကိုနွဲ့ကာ ဆွဲကြိုးလေးကို ချွတ်နေ၏ ။ ဆွဲကြိုး . . . ဒီဆွဲကြိုး ဘယ်ကနေ ဝင်လာတာလဲ ။ ရဲဝင်း နင်တို့ဘက်မှာ ညက မီးပျက်သလား ၊ အဖေနဲ့ ငါနဲ့ အော်ရရော ၊ နောက်ဆုံးတော့ သွားဝယ်ပေးရတာပါပဲဟာ ၊ လက သာလိုက်တာ ထိန်နေတာပဲ သိလား ။\nကျွန်တော့်အသိဥာဏ်များ အာရုံထဲမှာ ဝင်းခနဲ ဖြစ်ကုန်၏ ။\nဆာတိုရီ ရသွားသည့် လူတစ်ယောက်လို ကျွန်တော် အရာရာကို သိမြင်လွယ်လာသည် ။\nဝတ္ထုတို တစ်ပုဒ်ရဲ့ အဖွင့်ဟာ . . . ။\nကြည်ပြာက ဆွဲကြိုးလေးကို ချွတ်ကာ အံ့သြနေသော ကျွန်တော့်လက်ထဲကို ထည့်၏ ။ ပြီးတော့ တခစ်ခစ် ရယ်သည် ။ ကြည့်ပြာ့မျက်လုံးများက အရောင်တလက်လက် ခုန်နေကြ၏ ။ နှုတ်ခမ်းမျာက အလိုပြည့်စွာ ပြုံးနေကြ၏ ။\nချစ်ရပါသော မကြည်ပြာ . . . ။\n‘ ငါနဲ့ လိုက်ရဲ့လားလို့ဆို . . . ’\n‘ သြော် . . . အင်း . . . ’\n‘ သိပ်မသေးပါဘူးနော် ၊ ဆွဲပြားကရော . . . နင်က ဘာဖြစ်နေတာလဲ အူကြောင်ကြောင်နဲ့ . . . ’\nကြည်ပြာက ကျွန်တော့်ကို တွန်းထိုးကာ စိတ်ကောက်ဖို့ပြင်သည် ။ ကျွန်တော် ဆွဲကြိုးနှင့် ကြည်ပြာ လိုက်ဖက်ကြောင်း တွင်တွင်ပြောပေးရ၏ ။ ဒီတော့မှ ကြည်ပြာက ကျေနပ်စွာ ပြုံးသည် ။ ဒဂုံက လွင်မာတို့အိမ် ရောက်တော့ ကျွန်တော်က လွင်မာ့ကို မေးရသည် ။\n‘ ဟဲ့ . . . လွင်မာ ညက နင်တို့ဘက်မှာ မီးပျက်သလား ’\nကြည်ပြာက ကျွန်တော့်ကို မျက်စောင်း ဒိုင်းခနဲနေအောင်ထိုးကာ ကျောကုန်းကို တဗုန်းဗုန်းထုသည် ။ လွင်မာက ဘာမှမသိဘဲ ကြောင်ငေးကာနေ၏ ။ ပြီးတော့ ကျွန်တော်တို့ ပြိုင်တူရယ်မောလိုက်ကြသည် ။\nထိုအချိန်မှစ၍ ကျွန်တော်သည် ဝတ္ထုတို တစ်ပုဒ်ကို ဘယ်လို စဖွင့်ရမယ် ဆိုတာကို ကောင်းကောင်းကြီး သိလာခဲ့လေသည် ။


နည်းပညာဆိုင်ရာစုစည်းမှုများ: 9.28 MB ပဲရှိတဲ့ window7final version\nခေါင်းစဉ်က ဘာပေးရမှန်းမသိလို့ ပေးမိပေးရပေးလိုက်တာ အဟဟ. ခုတင်ပေးလိုက်တဲ့ 9.28 MB ပဲရှိတဲ့ window7ဖိုင်ကို Download လုပ်လိုက်ပါ. ဖိုင်ကိုဖြေလိုက်တာနဲ့ 3.49GB ရှိတဲ့ window7Operation system ကိုရလိမ့်မယ်. မယုံမရှိနဲ့နော်. ဘယ်လိုမျိုး ချုံ့ထားတယ် ဆိုတာတော့ ကျွန်တော်လဲ မပြောတတ်ဘူး. ကဲပါဘာပဲဖြစ်ဖြစ် 3.49GB ရှိတဲ့ window7iso ဖိုင်ကို ခဏလေးနဲ့ Download လုပ်လို့ရတယ်ဆိုတော့ အားလုံးအတွက် အဆင်ပြေသွားတာပေါ့. ကျွန်တော်ပြောတာ ဟုတ်မဟုတ် Download လုပ်ပြီး စမ်းကြည့်လိုက်ပါ.\nPosted by P Kyaw Swa at 8:06 PM


May 2012 ~ ဆုံနေကြ\nThursday, May 31, 2012 လပြည့်ဝန်း No comments\nမီးလောင်မှုကို သွားရောက်ငြိမ်းသတ်ရာမှ လူသတ်မှုဖြစ်ရပ်တစ်ခု မေလ ၃၀ရက်နေ့ နံနက် ၁၁နာရီခွဲခန့်တွင် လမ်းမတော်မြို့နယ် (၃)ရပ်ကွက် အနော်ရထာလမ်းနှင့် မဟာဗန္ဓုလလမ်းကြား အမှတ်(၇၆)တတိယထပ်ညာဘက်ခန်း၌ ဖြစ်ပွားခဲ့သည်။\nမြန်မာ့ ပညာရေး---- အခမဲ့ ပညာရေးလား ဓါးမြတိုက် ပညာပေးလား မေးစရာပါ။\nဇွန်လ ၁ ရက် နီးတော့ မြန်မာပြည်မှာ အခုဆိုရင် သူငယ်တန်းမှ အထက်တန်းအထိ ကျောင်းအပ်နေကြပါသည်။\nမေလ ၂၈ ရက်နဲ.မှ မေလ ၃၁ ရက်အထိ ကျောင်းအပ်ရမယ်လို့ ကျာင်းတွေက ကြေညာထားပြီး ကျောင်းသား မိဘတွေ ကလေးငယ်တွေကို ကျောင်းအပ်တဲ့အချိန်ပါ။\nကျောင်းအပ်တဲ့အခါ ဘာမှ ပေးစရာမလိုဘူး အမခဲ့လို. အစိုးရက တရားဝင် ကြေညာထားသော်လည်း တကယ် တန်းမှာတော့ ကျောင်းသားတဦးကို ရှမ်းပြည်နယ် မူဆယ်မြို.မှာ ကလေးတွေကို ကျောင်းအပ်မယ်ဆိုရင် ကျောင်းသားဟောင်းကို ၆၀၀၀ ကျပ် ဆိုပြီး စာအုပ်စာတမ်းနဲ. အလှူငွေဆိုတဲ့ ခေါင်းစဉ်နဲ. အတန်းပိုင်ဆရာတွေက ကျောင်းအုပ်ကြီးတွေနဲ. ပေါင်းပြီး မိဘတွေဆီကနေ ငွေ တောင်းယူနေပါသည်။\nby Udp Myanmar\nဖြစ်စဉ်မှာ (၂၅-၅-၂၀၁၂) ည(၈း၄၅)အချိန်တွင် တာချီလိတ်မြို့၊ ရီဂျီးနားဂေါက်ကွင်း ဆိုင်းဘုဒ်အရှေ့မီးတိုင်အောက်တွင် အထက်တန်းကျောင်းသူ၊ ကျောင်းသားများဖြစ်သော နန်းဆမ်တစ်၊ နန်းဖောင်း၊ နန်းနွန်း၊ နန်းဝိုးတစ်၊ စိုင်းအောင်၊ စိုင်းနောင့်နောင့်တို့လူငယ်(၆)ဦးသည် မီးတိုင်အောက်တွင် ၀ိုင်းဖွဲ့စကားပြောနေပါ သည်။\nမကြာသေးမီကလည်း ဦးနေမျိုးဝေနဲ့ အတူ နစ်နာမှုများ ရင်ဆိုင်နေရတဲ့ လယ်သမားများက ရန်ကုန်မြို့၊ ဆူးလေဘုရားအနီးထိ လာရောက်ဆန္ဒပြမှုလုပ်ခဲ့ပါတယ်။\nအခုလို ပြုပြင်ပြောင်းလဲမှုများ လုပ်လာတဲ့ မြန်မာနိုင်ငံကို စီးပွားရေးတောကြောင်တွေက အပြိုင်အဆိုင် ရင်းနှီးမြုပ်နှံမှုတွေ လုပ်ဖို့ ပြင်ဆင်နေချိန်မှာ မြေသိမ်း၊ လယ်သိမ်း၊ ယာသိမ်းမှုတွေ အလွန် ကျယ်လောင် စွာပဲ ပေါ်ထွက်လာနေတာပါ။\nphoto - CJ Myanmar\nဒီတော့ ဒေါ်အောင်ဆန်းစုကြည်က အလုပ်သမားတွေအနေနဲ့ ရွှေ့ပြောင်း အလုပ်သမား နိုင်ငံကူး လက်မှတ် ယူဖို့၊ နောက် အလုပ်ခွင်အတွင်း ထိခိုက် ဒဏ်ရာ ရရင် အလုပ်သမားတွေက ဆရာဝန်ကို ပိုက်ဆံ ပေးစရာ မရှိတာတွေဟာ ပြဿနာတွေ အဖြစ်တွေ့နေရတာနဲ့ ဒီအပြင် ဒေါ်အောင်ဆန်းစုကြည်က မြန်မာရွှေ့ပြောင်း အလုပ်သမားတွေကို ကူညီ စောင့်ရှောက်ဖို့ကို Chalerm ကိုပြောခဲ့ပါတဲ့အကြောင်း ထိုင်းသတင်း မီဒီယာတွေကနေ ထုတ်လွှင့်သွားပါတယ်။\nလူ့အခွင့်အရေးလှုပ်ရှားသူ မစုစုနွေးရဲ့ မင်္ဂလာ ဧည့်ခံပွဲ ဖိတ်စာ\nမင်္ဂလာပွဲကိုတော့ ဇွန်လ ၃ ရက်နေ့ ညနေ ၅ နာရီမှ ၇ နာရီအထိ ရန်ကုန်၊ ရွှေဂုံတိုင်ရှိ တော်ဝင်နှင်းဆီ မှာ ကျင်းပမှာဖြစ်ပါကြောင်း သတင်းမောင်း ခတ်လိုက်ပါတယ်။\nWorld Economic Forum on East Asia 2012 မှာ မြန်မာပြည်သူလူထုခေါင်းဆောင် ဒေါ်အောင်ဆန်းစုကြည် စကားပြောကြားမည့် အစီအစဉ်။\nWorld Economic Forum on East Asia 2012 မှာ မြန်မာပြည်သူလူထုခေါင်းဆောင် ဒေါ်အောင်ဆန်းစုကြည်နဲ့စကားပြောကြားမယ့် အစီအစဉ်ကို ဇွန်လ (၁) ရက်နေ့သောကြာနေ့နံနက် (၈း၃၀) နာရီကနေ နံနက် (၉) နာရီထိ နာရီဝက်ကြာ ပြောကြားမှာ ဖြစ်ပါတယ်။\n၄င်းနောက် ဇွန်လ (၁) ရက်နေ့သောကြာနေ့ မှာဘဲ ညနေပိုင်း (၅း၃၀) နာရီကနေ ညနေ (၆) နာရီထိ နာရီဝက်ကြာ မြန်မာပြည်အရေးကိစ္စကို ပြောဆိုကြမှာ ဖြစ်ပါတယ်။\nတိုက်ရိုက်ကြည့်ရှူလိုသူများအတွက် အစီအစဉ်ကို စောင့်ဆိုင်းကြည့်ရှုနိုင်ကြပါတယ်။\nအောက်ပါ လင့်ကနေ တိုက်ရိုက်ကြည့် ရှုနိုင်ပါတယ်။\nရန်ကုန်မြို့ဗိုလ်ချုပ်အောင်ဆန်းလမ်း မြို့ ရွာ နဲ့ အိုးအိမ် ဦးစီးဌာနကို ငြိမ်းချမ်းစွာ ဆန္ဒဖေါ်ထုတ်(ပြ) သရန် ဖိတ်ခေါ်ခြင်း\nWednesday, May 30, 2012 လပြည့်ဝန်း No comments\nWin Cho- Facebook မှ\nမနက်ဖြန် မေလ (၃၁)ရက်နေ့ဖြစ်ပါတယ်။ ကျနော့် တောင်းဆိုချက်နဲ့ပတ်သက်ပြီး တစ်စုံတစ်ရာ အကြောင်းပြန်ကြားချက်မရှိခဲ့ ရင် ရန်ကုန်မြို့ဗိုလ်ချုပ်အောင်ဆန်းလမ်း\nမြို့ ရွာ နဲ့ အိုးအိမ် ဦးစီးဌာနကို ငြိမ်းချမ်းစွာ ဆန္ဒဖေါ်ထုတ်(ပြ)မယ်လို့သတင်းပို့ ထားတဲ့ နေ့ ပါ။\nမေလ(၁၅)ရက်နေ့ က အကြောင်းကြား စာပို့ ခဲ့ တာဆိုတော့အချိန်(၁၅)ရက် ကြာခဲ့ ပါပြီ။\nကျနော်တောင်းဆိုထားတဲ့ အချက်က ``မြို့ ရွာနဲ့ အိုးအိမ်ဖွဲ့ ဖြိုးရေးဦးစီးဌာန က ထုတ်ပြန်ထားတဲ့လုပ်ထုံးလုပ်နည်း စည်းကမ်းချက်တွေကို မလိုက်နာ(နိူင်ငံတော်ရဲ့ တည်ဆဲ ဥပဒေတွေကို ဖေါက်ဖျက်)တဲ့ကုမ္မဏီတွေကို ထုတ်ပြန်ထားတဲ့ စည်းကမ်းအတိုင်းအရေးယူပေးဘို့ ´´ပါ။\nကျနော် မပြောရင်လည်း ဌာနက လုပ်ဆောင်ရမည့် ကိစ္စကို ကျနော်တောင်းဆိုတာတောင်မှ မလုပ်ပေးတဲ့ အပြင် အကြောင်းတစ်စုံတစ်ရာ မပြန်ကြားတဲ့ အတွက် ကျနော် ဆန္ဒပြရတော့ မှာဖြစ်ပါတယ်။\n`့နိူင်ငံရဲ့ မူဝါဒတွေဖေါ်ဆောင်မှုကိုအနှောင့် အယှက်အဟန့် အတားဖြစ်အောင်ဆောင်ရွက်နေသူတွေကို တည်ဆဲဥပဒေအတိုင်းအရေးယူဘို့နိူင်ငံကိုချစ်တဲ့ ၊ပြည်သူတွေကိုလေးစားတဲ့ \nနိူင်ငံရေးသမားတစ်ယောက်အနေနဲ့တောင်းဆိုဘို့ တာဝန်ရှိတယ်´´ လို့ ယူဆတဲ့ အတွက်\nနေ့ ရက် ။ ။၂၀၁၂ခုနှစ်မေလ (၃၁)ရက် ၊ကြာသပတေးနေ့ \nနေရာ။ ။့ ဗိုလ်တထောင်မြို့ နယ်ဗိုလ်ချုပ်အောင်ဆန်းလမ်း၊အိုးအိမ်ဦးစီးဌာန\nအချိန် ။ ။ ------း---------\nကြွရောက်ပါရန် လေးစားစွာ ဖိတ်ကြားအပ်ပါတယ်။\nနော်နိုရင်း၊DVB ၃၀ မေလ ၂၀၁၂\nရန်ကုန်တိုင်း လှိုင်သာယာစက်မှုဇုံ ၁ မှာရှိတဲ့ တော်ဝင်မြန်မာ ဇာထိုးပန်ထိုး စက်ရုံမှာ ဆန္ဒပြနေတဲ့အလုပ်သမားတွေနဲ့ စက်ရုံတာဝန်ရှိသူအကြား ရုံးရင်းဆံခတ်မှုဖြစ်ပွားခဲ့ပါတယ်။\nတော်ဝင်မြန်မာ ဇာထိုးပန်းထိုး စက်ရုံ ရှေ့မှာ လစာတိုးမြင့်ရေး ဆန္ဒပြနေတဲ့ အလုပ်သမား တွေထဲ က အမျိုးသမီး ၃ ယောက်ကို စက်ရုံလုံခြုံးရေးက တွန်းထိုး၊ ပါရိုက်တာ စတဲ့ ကိုယ်ထိလက်ရောက် ကျူးလွန် ခဲ့တဲ့အတွက် ရုံရင်းဆံခတ်ဖြစ်ပွားခဲ့ပါတယ်။\nဒီဖြစ်ရပ်နဲ့ပတ်သက်လို့ စက်ရုံတာဝန်ရှိသူတွေကို ဆက်သွယ်လို့ မရခဲ့ပါဘူး။ တော်ဝင်မြန်မာ စက်ရုံမှာ အလုပ်သမား ၂ ထောင်လောက်ရှိပြီး တထောင်က အခြေခံ လာစာ ၃ သောင်းတိုးပေးဖို့၊ တနင်္ဂနွေမှာ အလုပ် ပိတ်ပေးဖို့ နဲ့ စနေနေ့မှာ လေးနာရီခွဲပဲ အလုပ်ဆင်းရရေး အတွက် ပြီးခဲ့တဲ့ စနေနေ့မှာ စတင်ဆန္ဒပြခဲ့တာဖြစ်ပါတယ်၊\nစက်ရုံက ပစ္စည်းကို စက်ရုံလုံခြုံရေးတွေက အပြင်ကို ထုတ်ဖို့ ကြိုးစားရာကနေ အလုပ်သမားတွေနဲ့ ရုံးရင်း ဆန်ခတ် သွားခဲ့တာဖြစ်ပါတယ်။ စက်ရုံ လုံခြုံရေးတွေရဲ့ ကိုင်တွယ်ဆောင်ရွက်မှုနဲ့ ပတ်သက်ပြီး လှိုင်သာယာရဲစခန်းကို သွားရောက်အမှုဖွင့်ထားပါတယ်၊\nလှိုင်သာယာစက်မှုဇုံ အမှတ် ၁ မှာရှိတဲ့ Hall Mark အထည်ချုပ်စက်ရုံက အလုပ်သမား ၂၀၀ လောက် ကလည်း လစာတိုးမြှင့်ရေး ဆက်လက်ဆန္ဒပြနေကြပါတယ်။\nအလားတူ လှိုင်သာယာစစ်မှုဇုန်တွေမှာရှိတဲ့ မြန်မာစန္ဒီ၊ အက်စကွဲ၊ နယူးနဲ့ တိုက်ရီဖိနပ်စက်ရုံ ကအ လုပ်သမားတွေဟာ မနေ့မေလ ၂၉ ရက်နေ့ကစပြီး အခြေခံ လစာတိုးမြင့်ရေး ဆက်လက် ဆန္ဒပြနေ ကြပါ တယ်။\nအလုပ်သမား ၁၂၀၀ လောက်ရှိတဲ့ မြန်မာစန္ဒိဖိနပ်စက်ရုံက အလုပ်သမားတွေကတော့ သူတို့အနေနဲ့ အခြေခံလစာ ၁၈၀၀၀ ထောင်ကနေ ၃ သောင်းအထိ တိုးပေးဖို့ ဆန္ဒပြတာလို့ ဆန္ဒပြအလုပ်သမားတဦးက ပြောပါတယ်။\nပဲခူးမြို့ မဇင်းရပ်ကွက် NLD ဆိုင်းဘုတ်တင်ပွဲအခမ်းအနား\nဒီကနေ့ ၂၀၁၂ ခုနှစ် မေလ ၃၀ ရက်နေ့ နံနက် ၉း၀၀ နာရီအချိန်တွင် ပဲခူးတိုင်းဒေသကြီး၊ ပဲခူးမြို့၊ မဇင်းရပ်ကွက် အမျိုးသားဒီမိုကရေစီ အဖွဲ့ချုပ် ရုံးခန်းဖွင့်ပွဲနှင့် ဆိုင်းဘုတ်တင်ပွဲ အခမ်းအနား ကျင်းပပြုလုပ်ခဲ့ပါသည်။ အဆိုပါ အခမ်းအနားကို ပဲခူးမြို့ အမျိုးသား ဒီမိုကရေစီအဖွဲ့ချုပ် အဖွဲ့ဝင်များ အပါအဝင် ၈၈ မျိုးဆက်ကျောင်းသားများအဖွဲ့မှ ကိုကိုကြီး (စမ်းချောင်း)၊ ကိုမျိုးအောင်နိုင်နှင့် ကိုညီညီ တို့ တက်ရောက်ခဲ့ကြသည်ဟု သတင်းရရှိပါသည်။\nအမေရိကန်၊ အီတလီ၊ နယူးဇီလန်၊ နော်ဝေ၊ ဗြိတိန်၊ ဂျာမနီ၊ ဒိန်းမတ် စသည့် ဥရောပနိုင်ငံများ၊ တရုတ်၊ ဂျပန်၊ တောင်ကိုရီးယား၊ မြောက်ကိုရီးယား စသည့်အာရှနိုင်ငံများနှင့် အာဆီယံနိုင်ငံများ စုစုပေါင်း ၂၇ နိုင်ငံကိုပေးမည့် ဆိုက်ရောက်ဗီဇာများမှာ လုပ်ငန်းဗီဇာ၊ ပြည်ဝင်ဗီဇာနှင့် ဖြတ်သန်းဗီဇာတို့ဖြစ်ကြောင်း သိရသည်။ ရန်ကုန်အပြည်ပြည်ဆိုင်ရာ လေဆိပ်တွင် စတင်ပေးမည်ဖြစ်ပြီး လုပ်ငန်းဗီဇာအတွက် ခွင့်ပြုကာလ ရက် ၇၀၊ ပြည်ဝင်ဗီဇာအတွက် ၂၈ ရက်နှင့် ဖြတ်သန်းဗီဇာအတွက် ၂၄ နာရီ သတ်မှတ်ထားကြောင်း သိရသည်။\n“မြန်မာနိုင်ငံမှာ အလုပ်ရုံဆွေးနွေးပွဲ လာလုပ်မယ့်သူတွေ၊ လုပ်ငန်းပိုင်းဆိုင်ရာ ရင်းနှီးမြှုပ်နှံမှု လုပ်မယ့်သူတွေ လာရောက်ဖို့ လွယ်ကူစေရေးအတွက် စတင်ဆောင်ရွက်တာ ဖြစ်ပါတယ်” ဟု လူဝင်မှုကြီးကြပ်ရေးနှင့် အမျိုးသားမှတ်ပုံတင်ရေး ဦးစီးဌာန ညွှန်ကြားရေးမှူးချုပ် ဦးမောင်မောင်းသန်းက ပြောသည်။\nဆိုက်ရောက်ဗီဇာ လျှောက်ထားသူသည် သက်ဆိုင်ရာနိုင်ငံမှ ထုတ်ပေးထားသည့် တရားဝင်နိုင်ငံကူးလက်မှတ် ကိုင်ဆောင်သူ ဖြစ်ရမည့်အပြင် နိုင်ငံကူးလက်မှတ် သက်တမ်းမှာ ရောက်ရှိသည့်နေ့၏ နောက်ပိုင်း အနည်းဆုံး ခြောက်လသက်တမ်း ကျန်ရမည်ဖြစ်သည်။\nလုပ်ငန်းဗီဇာဖြင့် ဝင်မည့်သူသည် လျှောက်လွှာနှင့်အတူ တာဝန်ခံခေါ်ဆောင်သူ၏ ဖိတ်ခေါ်စာပါရမည် ဖြစ်ပြီး၊ ပြည်ဝင်ဗီဇာဖြင့် အစည်းအဝေးများ၊ တွေ့ဆုံပွဲများ တက်မည့်သူသည် သက်ဆိုင်ရာ ဝန်ကြီးဌာနများမှ ဖိတ်ကြားစာ ပူးတွဲတင်ပြရမည် ဖြစ်သည်။ ဖြတ်သန်းဗီဇာ လျှောက်ထားသူသည် ခရီးလမ်းဆုံး နိုင်ငံသို့ သွားရောက်မည့် လေယာဉ်လက်မှတ် ပူးတွဲတင်ပြရမည်ဖြစ်သည်။\n“ဆိုက်ရောက်ဗီဇာကို သီးခြားကောင်တာ ငါးခုနဲ့ ဆောင်ရွက်ပေးမှာပါ။ သတ်မှတ်ထားတဲ့ စာရွက်စာတမ်းပါရင် အမြန်ဆုံး ဆောင်ရွက်ပေးပါမယ်” ဟု ဦးမောင်မောင်သန်းက ပြောသည်။ ဗီဇာကြေးမှာ လုပ်ငန်းဗီဇာအတွက် ကန်ဒေါ်လာ ၅၀၊ ပြည်ဝင်ဗီဇာအတွက် ကန်ဒေါ်လာ ၄၀ နှင့် ဖြတ်သန်းဗီဇာအတွက် ကန်ဒေါ်လာ ၂၀ ဖြစ်ကြောင်း သိရသည်။\nဆိုက်ရောက်ဗီဇာကို ရန်ကုန်အပြည်ပြည်ဆိုင်ရာ လေဆိပ်တွင် ဆောင်ရွက်မှု အနေအထားပေါ် မူတည်၍ နောက်ပိုင်းတွင် မန္တလေးနှင့် နေပြည်တော်လေဆိပ်များတွင်လည်း တိုးချဲ့လုပ်ဆောင်သွားမည်ဟု ၄င်းကပြောသည်။ ဗီဇာလျှောက်လွှာပုံစံကို လေကြောင်းလိုင်းများတွင် လည်းကောင်း၊ လူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာန၏ ဝက်ဘ်ဆိုက်ဖြစ်သော www.mip.gov.mm တွင်လည်းကောင်း ရယူနိုင်မည်ဖြစ်ကြောင်း ၂၀၁၂ ခုနှစ် မေလ ၃၁ ရက်နေ့ထုတ် Popular News ဂျာနယ်တွင် ဖော်ပြထားပါသည်။\nမလေးရှားကုမ္ပဏီ မြန်မာပြည်တွင် နိုင်ငံခြားငွေ လဲလှယ်သည့်စင်တာ ဖွင့်မည်\nမလေးရှားနိုင်ငံ အခြေစိုက် ကုမ္ပဏီကြီးတစ်ခုဖြစ်သော Interpacific Event and Management သည် ပြည်တွင်းနိုင်ငံခြားငွေ လဲလှယ်သည့် စင်တာတစ်ခုအား လာရောက်ရင်းနှီးမြှုပ်နှံမည်ဖြစ်ကြောင်း၊ မည်သည့်နိုင်ငံခြားငွေမဆို လဲလှယ်ပေးနိုင်သည့် Money Changer Counter အား ဖွင့်လှစ်နိုင်ရန်အတွက် အစိုးရအဖွဲ့ဝင်များနှင့် ညှိနှိုင်းဆွေးနွေးသွားမည်ဖြစ်ကြောင်း သိရသည်။ ထိုကုမ္ပဏီသည် စင်ကာပူနိုင်ငံသားပိုင်ဖြစ်ပြီး ပြည်တွင်းရှိ နိုင်ငံခြားငွေ လဲလှယ်သည့် ကောင်တာများတွင် လက်ရှိကာလ၌ စင်ကာပူဒေါ်လာ၊ အမေရိကန်ဒေါ်လာ၊ ယူရိုနှင့် FEC ဟူသည့် ငွေကြေးလေးမျိုးသာ လဲလှယ်ပေးနိုင်ပြီး မည်သည့်နိုင်ငံခြားငွေ မဆို လဲလှယ်ပေးနိုင်မည့် စင်တာကို မကြာမီ ဖွင့်လှစ်ရန် စီစဉ်လျက်ရှိကြောင်း ၂၀၁၂ ခုနှစ် မေလ ၃၀ ရက်နေ့ထုတ် မြဝတီ သတင်းစာတွင် ဖော်ပြထားပါသည်။\nမိုဘိုင်းဖုန်း တန်ဖိုးနှုန်းထားများကို နိုင်ငံတော်သမ္မတကြီးနှင့် လွှတ်တော်ကိုယ်စားလှယ်များမှ ဈေးနှုန်းလျှော့ချခိုင်းမည်ဆိုပါက အရှုံးခံ၍ လျှော့ချပေးမည်ဟု မြန်မာ့ဆက်သွယ်ရေးလုပ်ငန်းမှ သိရသည်။ လက်ရှိတွင် မိုဘိုင်းတန်ဖိုး နှုန်းထားများအား ဇူလိုင်လကုန်ခန့်တွင် ကျပ်နှစ်သိန်းဖုန်းထက် လျော့နည်းသည့် ကျပ်တစ်သိန်းဖုန်းနှင့် ကျပ်ရှစ်သောင်းဖုန်းများ ထွက်ပေါ်လာတော့မည်ဟု သတင်းများ ထွက်ပေါ်နေခြင်းအပေါ် မြန်မာ့ဆက်သွယ်ရေးမှ အင်ဂျင်နီယာချုပ်တစ်ဦးက အထက်ပါအတိုင်း ပြောခဲ့သည်။\n“ဆက်သွယ်ရေးက ချမှတ်ထားတဲ့ စနစ်ဆိုရင် ဒီနှစ်ထဲမှာ ဖုန်းတန်ဖိုးနှုန်းထားတွေ လျှော့ချပေးဖို့ မရှိပါဘူး။ လာမည့်နှစ်ကျမှ ထပ်မံလျှော့ချပေးမှာပါ။ ဒါပေမယ့် လွှတ်တော်ကိုယ်စားလှယ်တွေနဲ့ သမ္မတကြီးက လျှော့ချခိုင်းမှု ပြုလာရင်တော့ အရှုံးခံပြီး လျှော့ပေးမှာပါ” ဟု ၄င်းကပြောသည်။ မြန်မာ့ဆက်သွယ်ရေးမှ မိုဘိုင်းဖုန်း တန်ဖိုးနှုန်းထားများကို ငါးနှစ်အတွင်း နိုင်ငံတကာ နှုန်းထားများအတိုင်း ဆောင်ရွက်ပေးမည်ဟု ထုတ်ပြန်ထားပြီး လက်ရှိတွင် ကျပ်နှစ်သိန်းတန် ဖုန်းများကို ရောင်းချပေးနေသည်။ “အခုချထားပေးထားတဲ့ နှစ်သိန်းနှုန်းထားက တကယ်ကုန်ကျခဲ့တဲ့ နှုန်းထားနီးပါးလောက် ရှိပါတယ်။\nဒီနှုန်းထားထက် လျှော့ချပေးလိုက်ရင်တော့ အရှုံးပေါ်မှာပါ” ဟု ၄င်းကဆက်လက် ပြောသည်။ လက်ရှိ ရောင်းချပေးသည့် ဖုန်းများကို မြန်မာ့ဆက်သွယ်ရေး လုပ်ငန်းအနေဖြင့် ပုဂ္ဂလိကကုမ္ပဏီများနှင့် ပူးပေါင်းဆောင်ရွက်ပေးခြင်း ဖြစ်ပြီး စက်ပစ္စည်းဝယ်ယူခြင်း၊ တာဝါတိုင်စိုက်ထူခြင်းနှင့် ဖုန်းရောင်းချခြင်းများကို ပုဂ္ဂလိက ကုမ္ပဏီများကသာ ဆောင်ရွက်နေခြင်း ဖြစ်သည်။ မြန်မာနိုင်ငံအနေဖြင့် လက်ရှိတွင် ဆင်းကတ်တန်ဖိုး နှုန်းထားများမှာ နိုင်ငံတကာနှင့် နှိုင်းယှဉ်ပါက များစွာမြင့်မားလျက်ရှိပြီး ယင်းသို့ မြင့်မားနေခြင်းမှာ လိုအပ်သည့် အခြေခံအဆောက်အအုံ စတင်အချိန်ယူ တည်ဆောက်မှုစရိတ် ကြီးမြင့်မှုအပေါ် မူတည်ခြင်းကြောင့်ဟု ဆက်သွယ်ရေးမှ ထုတ်ပြန်ထားသည်။\n“နိုင်ငံတကာ နှုန်းထားထက် ဈေးနှုန်းတွေ မြင့်နေတာကတော့ ကျွန်တော်တို့နိုင်ငံမှာ Second Operator မရှိဘူး။ သူများနိုင်ငံတွေမှာက ပုဂ္ဂလိက Operator အများကြီးရှိတယ်။ ဒီတော့ ကုမ္ပဏီတွေ အပြိုင်ဖြစ်လာတော့ ဈေးနှုန်းကလည်း သူ့ထက်ငါ အပြိုင်အဆိုင် လျှော့တာတွေ၊ Promotion လုပ်တာတွေ ရှိနေတော့ မြန်မာနိုင်ငံထက် ဖုန်းတန်ဖိုးဈေးနှုန်း လျော့နေတာပါ” ဟု လူကြီးမင်းဖုန်းဆိုင်မှ မိုဘိုင်းကျွမ်းကျင်ပညာရှင် ဦးကိုကိုအောင်က ပြောသည်။ မြန်မာနိုင်ငံ၌ ဆက်သွယ်ရေးကဏ္ဍတွင် Second Operator အဖြစ် ဝင်ရောက် လုပ်ကိုင်ခွင့်ပေးရန် ဥပဒေလိုအပ်မည်ဖြစ်ကြောင်း၊ ယင်းဥပဒေရှိမှသာလျှင် Operator အဖြစ် ခွင့်ပြုပေးနိုင်မည် ဖြစ်ကြောင်း၊ ဥပဒေကိုလည်း ယခုနှစ်အတွင်း အပြီးသတ် ဖော်ဆောင်ပေးမည်ဖြစ်ကြောင်း ဆက်သွယ်ရေး အင်ဂျင်နီယာချုပ်တစ်ဦးက ပြောပြခဲ့သည်ဟု ၂၀၁၂ ခုနှစ် မေလ ၃၁ ရက်နေ့ထုတ် Popular News ဂျာနယ်တွင် ဖော်ပြထားပါသည်။\nNLD ကျမ်းကျိန်ဖို့ ငြင်းတုန်းက မှားတယ်လို့ပြေားတဲ့လူတွေ ယနေ့ထုတ် အစိုးရသတင်းစာကိုဖတ်လိုက်ပါ .............\n"တော်ဝင်မြန်မာ ဇာထိုးပန်းထိုး စက်ရုံ အလုပ်သမား အချို့ စက်ရုံလုံခြုံရေး ရိုက်နှက်ခြင်းခံရ"\nလှိုင်သာယာ စက်မှုဇုန် အမှတ် (၁) ရှိ တော်ဝင်မြန်မာ ဇာထိုးပန်းထိုး စက်ရုံ လုပ်ခလစာ တိုးမြှင့်ရေး ဆန္ဒ ဖော်ထုတ်လျက် ရှိသည့် အလုပ်သမား အချို့ မေလ ၂၉ ရက်နံနက် က စက်ရုံ လုံခြုံရေး၏ ရိုက်နှက်မှု ခံခဲ့ရကြောင်း သိရ သည်။\n''သမီးတို့ အတွက် အရမ်း အရေးကြီးတဲ့ ဇာထုပ်ကို မနက်က စက်ရုံ အပြင်ကို ထုတ်လာလို့ အဲဒါ ကို တားတာကို သမီးကို တားရမလား ဆိုပြီး ရိုက်တာ'' ဟု စက်ရုံ လုံခြုံရေး အစောင့်၏ ရိုက်နှက်ခြင်း ခံခဲ့ရသော အသက် ၂၃ နှစ် အရွယ် အလုပ်သမ မသဲစုမာက ပြော သည်။\nအဆိုပါ ကိစ္စရပ်အတွက် စက်ရုံ အလုပ်သမ သုံးဦးနှင့် အလုပ်သမား တစ်ဦး ရိုက်နှက်ခံ ရကြောင်း အဆိုပါ အလုပ်သမား တစ်ဦး ဒဏ်ရာ အနည်းငယ် ရရှိခဲ့ကြောင်း သိရသည်။\nယင်းသို့ ရိုက်နှက်ခံရမှု အတွက် စက်ရုံ လုံခြုံရေးအား တရားစွဲဆိုရန် စီစဉ်သွားမည် ဖြစ်ကြောင်း အဆိုပါ စက်ရုံမှ အလုပ်သမား ကိုယ်စားလှယ် မထိုက်က ပြောသည်။\nတရားစွဲဆိုရန် ကိစ္စအား လက် ရှိတွင် အလုပ်သမား ကိုယ်စားလှယ် အချို့နှင့် ညှိနှိုင်းလျက် ရှိပြီး အားလုံး သဘောတူညီချက် ရရှိပါက လုပ်ဆောင်စရာ ရှိသည်များအား ဆက်လက် လုပ်ဆောင်သွားမည် ဖြစ်ကြောင်း အဆိုပါ စက်ရုံအလုပ်သမား များအရေး လိုက်လံကူညီပေး နေသည့် ၈၈ မျိုး ဆက်ကျောင်းသူ တစ်ဦး ဖြစ်သူ မနိုဘယ်အေး က ပြောသည်။\nစက်ရုံရှိ ချည်ထုပ်များအား မူ လနိုင်ငံ တရုတ်ပြည်သို့ ပြန်ပို့ရန် ထုတ်ပိုး သယ်ယူမှုအား တားမြစ်မှု ကြောင့် ယခုကဲ့သို့ ဖြစ်ပွားခဲ့ခြင်း ဖြစ်ကြောင်း ၄င်းက ဆိုသည်။\nအဆိုပါ စက်ရုံသည် တရုတ်နိုင် ငံသားပိုင် စက်ရုံ ဖြစ်ပြီး ချည်ဇာထိုး ပန်းထိုး လုပ်ငန်းများ လုပ်ကိုင်လျက် ရှိသော စက်ရုံဖြစ်သည်။ စက်ရုံ အလုပ်သမား ၂ဝဝဝ နီးပါး ရှိပြီး ၁၉ဝဝ ကျော်သည် လုပ်ခလစာ တိုးမြှင့် ရလိုမှုဖြင့် မေလ ၂၆ ရက် မှစတင်ပြီး ဆန္ဒဖော်ထုတ် တောင်း ဆိုလျက် ရှိသည်။\n''အရင်က လစာ ၃ဝဝဝဝ ရ တယ်။ အဲဒါကို အခု နောက်ထပ် ၃ဝဝဝဝ ထပ်တိုးပေးဖို့ တောင်းဆို တာပါ။ စုစုပေါင်း ၆ဝဝဝဝ ပေါ့။ အခုထိတော့ အလုပ်ရှင်တွေက မပေးနိုင်ဘူးလို့ ပြောနေတယ်။ ကျွန်မတို့ ကတော့ ကျွန်မတို့ တောင်းဆိုတာ မရမချင်း ဆန္ဒဖော် ထုတ်သွားမှာပါ'' ဟု အဆိုပါ စက်ရုံ အလုပ်သမား ကိုယ်စားလှယ် တစ်ဦး က ပြောသည်။\nလမ်းမတော်မြို့နယ် (၇) လမ်း၊ တိုက် အမှတ် (၇၆ A)၊ ၃ လွှာတွင် မီးလောင်ကျွမ်းမှု ဖြစ်ပွား\nယနေ့ နံနက် ၁၁ နာရီ ၄၅ မိနစ်အချိန်တွင် လမ်းမတော်မြိုနယ်၌ မီးလောင်မှုဖြစ်ပွား၍ သေဆုံးခဲ့သည့် မိန်းကလေး၏ ရုပ်အလောင်း\n၂၀၁၂ ခုနှစ် မေလ ၃၀ ရက်နေ့ နံနက် ၁၁ နာရီ ၄၅ မိနစ်အချိန်တွင် ရန်ကုန်တိုင်းဒေသကြီး လမ်းမတော်မြို့နယ် (၇) လမ်း၊ တိုက် အမှတ် (၇၆ A)၊ ၃ လွှာတွင် မီးလောင်ကျွမ်းမှု ဖြစ်ပွားခဲ့ကြောင်း သိရှိရသည်။ အဆိုပါမီးလောင်မှုဖြစ်စဉ်ကို မီးသတ်တပ်ဖွဲ့ဝင်များမှ ၀င်ရောက်ငြှိမ်းသက်ရာတွင် အခန်းအတွင်းမှ ၁၆ နှစ်အရွယ် မိန်းကလေးတစ်ဦး သေဆုံးနေသည်ကို တွေ့ရှိခဲ့ရကြောင်း သိရှိရသည်။ မီးလောင်ကျွမ်းမှုမှာ မီးငြိမ်းသွားပြီး သေဆုံးသူနှင့်ပတ်သက်၍ စစ်ဆေးစုံစမ်းလျက်ရှိကြောင်း သိရှိရသည်။\nကြာမြှင့်ချိန် ၁၅ မိနစ်ခန့်သာ ရှိခဲ့သော်လည်း အသက် ၁၅ နှစ်ခန့် အရွယ် ၁၀ တန်း စာမေးပွဲဖြေဆိုထား သူမစုစန္ဒီကျော် သေဆုံးခဲ့မှုအား CID မှ စုံစမ်းစစ်ဆေးမှုများ ပြုလုပ်လျက်ရှိကြောင်း သိရသည်။\nအဆိုပါ မီးလောင်မှုဖြစ်ပွားသော အိမ်ရှင်သည် တိုက်ခန်း ၃-လွှာ(A) (B) နှစ်ခန်းတွဲ ပိုင်ဆိုင်သူဖြစ်ပြီး သေဆုံးသူ ၁၀ တန်း စာမေးပွဲဖြေဆိုထား သူ မစုစန္ဒီကျော် သည် နာမည် ကျော် တိုင်းရင်းဆေးဖြန့်ချိရေး လုပ်ငန်းရှင် ကိုဝင်းမြင့်+မဘေဘီ တို့၏ တူမဖြစ်ကြောင်း စုံစမ်းသိရှိရသည်။\nယင်းမီးလောင်မှုကို မီးသတ်ယာဉ် ၁၀ စီးခန့် လာရောက်ငြိမ်းသတ်ခဲ့သည်။ မီးလောင်မှုဖြစ်ပွားချိန်တွင် အဆိုပါနေအိမ်၌ သေဆုံးသူမှ အပ အခြားမည်သူမျှ မရှိကြောင်း စုံစမ်းသိရှိရသည်။\nမြန်မာနိုင်ငံမှာ ဒီမိုကရေစီရဲ့ အ၇ိပ်ကို စတင်မြင်ခါစ (မရောက်သေးပါ) ဆန္ဒပြပွဲ တွေ ဆက်တိုက်ဖြစ်ပေါ်နေတာမယ် အလုပ်သမားတွေတွက် တော်တော်လေး အထိနာနေပါတယ်။\nတခြားတိုင်းပြည်တွေက အလုပ်သမားတွေမှာလဲ မြန်မာနိုင်ငံသားတွေလို အလုပ်တစ်ရက်ပျက်ရင် တစ်ရက်ပိုက်ဆံမရလို့ နစ်နာတာ ရှိပါတယ်။\nအဲတော့ ဒီမိုကရေစီအမြစ်တွယ်နေတဲ့ တိုင်းပြည်မှာ လုပ်ကြတာကတော့ မိမိအလုပ်သမားတွေ အနေနဲ့ ကိုယ့် နေထိုင်မှုနေ့ စဉ်ဘ၀ မပျက်ပဲ ကိုယ်လိုတာရအောင် တောင်းဆိုကြလေ့ ရှိပါတယ်။ ဥပမာ။ နေထိုင်စားသောက်စားရိတ် ကာမိရုံ အလုပ်ကို တစ်ရက် ဆင်း တစ်၇က် ဆန္ဒပြ တဲ နည်း ဒါမှမဟုတ် နေ့ တစ်ဝက်ဆင်း နေ့ တစ်ဝက်ဖျက် ဆန္ဒပြနည်းတွေ နဲ့ သုံးပါတယ် အဲတော့ အလုပ်ဆင်းတဲ့ နေ့ တစ်ဝက် ဒါမှ မဟုတ် တစ်နေ့ တွက် ပိုက်ဆံမရပေမဲ့ နေထိုင်စားသောက်ဖို့ ကာမိရုံလေးတော့ အလုပ်ဆင်းရက်။ အချိန်တွက် အလုပ်ရှင်က ပေးရပါတယ်။ ဘာလို့ လဲ ဆိုတတော့ ဥပဒေအရကို က ခွင့်ပြုထားလို့ ပဲ ဖြစ်ပါတယ်။ အလုပ်ရှင်ကလဲ အများသဘောတူ သမ္မဂမှ မဲခွဲ ဆုံးဖြတ်ပြီး ဆန္ဒပြ တဲ့ ဆန္ဒပြပွဲ ကို ပါဝင်သူတွေကို အလုပ်ထုတ်ပိုင်ခွင့် မရှိပါဖူး။ အလုပ်ထုတ်ခဲ့ ရင် အလုပ်ရှင်မှ ထောင်ဒါဏ် ငွေဒါဏ်များပါဥ ပဒေအရ ခံရမှာဖြစ်လို့ပါပဲ။ အဲလို တာရှည် လုပ်လိုက် မလုပ်လိုက် ဆန္ဒပြပွဲတွေမှာ အလုပ်ရှင်တွက် က ကုန်ထုတ်လုပ်မှု အရမ်းကို နစ်နာပြီး အလုပ်ရှင်တွက် သူ ရဲ့ အကျိုးစီးပွါးရေရှည်မှာထိခိုက်မှုရှိပါတယ်။ အလုပ်သမားတွေဖက်ကလဲ ၀င်ငွေနစ်နာပေမဲ့စားသောက်စားရိတ် ၀င်ငွေရှိနေလို့ သိပ်ပြီး မိသားစု ဘ၀ပျက်သည်ထိ မထိခိုက်ပါ။ ဒါကြောင့် ရေရှည်တိုက်ပွဲ မှာ အလုပ်ရှင်က လျော့ ပေးရတာများပါတယ်။\nဒါပေမဲ့မြန်မာနိုင်ငံမှာက အလုပ်သမားဥပဒေ ဘာမှ မယ်မယ်ရရ မရှိဖြစ်နေတော့ကာ အလုပ်သမားတွက် ကာကွယ်ပေးမဲ့ သူမရှိ နဲ့ အလုပ်သမားတွေမှာ ခိုကိုးရာမဲ့ ဒုက္ခရောက်ရပါတယ်။ အလုပ်သမားဝန်ကြီးဆိုတာလဲ လစာသာယူပြီး ပိုက်ဆံထိုင်ဖြုန်းဖို့ လောက်ပဲ လုပ်နေပြီး ဘာမှ မယ်မယ်ရရ အလုပ်မလုပ်တဲ့ နိုင်ငံပြည်သူ ငွေကြေး ထိုင်ဖြုန်းနေတဲ့အဖွဲ့ အဆင့်လောက် ပဲဖြစ်နေပါတယ်။ လွှတ်တော်သာ ရှိပြီး ဥပဒေပြုမှုရေးရာမှာ ဘာမှ မယ်မယ်ရရ အလုပ်မလုပ်ကြတဲ့ လွှတ်တော် ဖြစ်နေပါသေးတယ်။\nအမှန်တကယ်ပြုပြင်ပြောင်းလဲမှု လိုလားရင် အချိန်တိုင်း မှာ ပြောင်းလဲမှုတွက် လွှတ်တော်မှ အလုပ်လုပ်ရမှာပါ။ ဆန္ဒပြခွင့် ဥပဒေကျပြီး ၆လကျော်တိုင် တရားဝင် လုပ်နည်း လုပ်ဟန် ဘာမှ ထပ်ပြီး မထွက်အောင် ပိတ်ဆို့ ထားတာလဲ ဒီလွှတ်တော် ဒီအစိုးရကို ဘယ်လိုလူထု က ဘယ်လို ယုံကြည်ရမှာလဲ ဘယ်လို အားကိုးရမှာလဲ။\nဆန္ဒပြသူတွေအနေနဲ့ မိမိကိုယ်တိုင်ရဲ့ အခွင့်ရေးကို မနစ်နာပဲ ဆန္ဒပြ (Demonstration) အဆင့်နဲ့ လုပ်ကိုင်မရပဲ အပြောင်းလဲတခုပေါ်ပေါက်သည့် တိုင် တော်လှန်ရေး (Revolution) အဖြစ်ဘ၀ပျက်သည်ထိ အကောင်ထည်ဖေါ်နေကြရခြင်းပါ။ ဒါကို အစိုးရလုပ်သူက နလပိန်းတုံးလို မသိချင်ယောင်ဆောင်နေရင်တော့ တိုင်းပြည်ဆက်ပျက်နေမှာပါပဲ။ ဆန္ဒပြပွဲကို ဆက်လက်ထိန်းချု့ပ်မယ်ဆိုရင် အဲဒီနိုင်ငံမှာ ဆန္ဒပြပွဲထက် တဆင့်မြှင့်တဲ့ တော်လှန်ေ၇း တွေ ဆက်တိုက်ပေါ်လာမှာပဲ။ တော်လှန်ရေးဆိုတာဖြစ်လာရင် တိုင်းပြည်မတည်ငြိမ်ဖြစ်လာမှာပဲ။ ဒါကြေင့် ဒီမိုကရေစီအစိုးရဟာ ဆန္ဒပြပွဲတွေကို တည်ငြိမ်မှုတွက် ခွင့်ပြုထားခြင်းပဲဖြစ်တယ်။ ဒါကို ဘယ်အစိုးရတက်တက်နားလည်သင့်တယ်။\nBy: ရည်ရွယ်ချက် ဘားမား\nမန္တလေးမြို့၊ ချမ်းအေးသာဇံမြို့နယ် ၆၅x၆၆ လမ်း၊ မနော်ဟရီလမ်းတောင်ဘက်(ခ-၄) ရပ်ကွက်တွင် နှစ်ထပ်တိုက် သုံးလုံး မီးလောင်ကျွမ်း\nမန္တလေးမြို့၊ ချမ်းအေးသာဇံမြို့နယ် ၆၅x၆၆ လမ်း၊ မနော်ဟရီလမ်းတောင်ဘက်(ခ-၄) ရပ်ကွက်တွင် ယနေ့(၃၀-၅-၂၀၁၂) နံနက် ၁၁:၂၀ နာရီက မုန့်ဖိုမှတဆင့် မီးလောင်ကျွမ်းခဲ့ကြောင်း သိရသည်။ နံနက် ၁၁:၃၀ နာရီတွင် မီးငြိမ်းသွားပြီး နှစ်ထပ်တိုက် သုံးလုံး မီးလောင်ကျွမ်းခဲ့ကြောင်း သိရသည်။\nစုပေါင်းပိုင် အဆောက်အအုံဥပဒေ အတည်ပြုပြဋ္ဌာန်းနိုင်မှု မရှိသေးသဖြင့် ကွန်ဒိုတိုက်ခန်းများတွင် နေထိုင်သူများအနေဖြင့် လူမှုဘ၀ အခက်အခဲများ ဖြစ်ပေါ်နေဟု ကွန်ဒိုတိုက်ခန်းများတွင် နေထိုင်သူများ ပြောကြား\nရန်ကုန်မြို့ရှိ ကွန်ဒိုတိုက်ခန်းအချို့ (ပုလဲကွန်ဒို)\nစုပေါင်းပိုင် အဆောက်အအုံ ဥပဒေ (Condominium Law) အတည်ပြု ပြဋ္ဌာန်းနိုင်မှု မရှိသေးသဖြင့် ကွန်ဒိုတိုက်ခန်းများတွင် နေထိုင်သူများအနေဖြင့် လူမှုဘ၀ နေထိုင်ရေး အခက်အခဲများ ဖြစ်ပေါ်နေကြောင်း ကွန်ဒို တိုက်ခန်းများတွင် နေထိုင်သူများ၏ ပြောပြချက်အရ သိရှိရသည်။\nကွန်ဒိုတိုက်ခန်းများတွင် ၀ယ်ယူနေထိုင်သူများအနေဖြင့် မြေရှင်၊ ကန်ထရိုက်တာ၊ ၀ယ်ယူနေထိုင်သူ စသည့် သက်ဆိုင်သူ အသီးသီး လိုက်နာရမည့် စည်းကမ်းချက်များ အသိအမှတ်ပြု လက်မှတ်ရေးထိုးခဲ့သော်လည်း မြေရှင်နှင့် ကန်ထရိုက်တာအချို့မှ သတ်မှတ်စည်းကမ်းများအား လိုက်နာမှုမရှိခြင်းကြောင့် အခက်အခဲ ဖြစ်ပေါ်ခြင်းဖြစ်ကြောင်း သိရသည်။\nကွန်ဒိုတိုက်ခန်းတွင် နေထိုင်သူများအနေဖြင့် ရေခွန်၊ မီးခွန်၊ သန့်ရှင်ရေးအခွန်၊ ဓာတ်လှေကား ပြုပြင်ထိန်းသိမ်းစရိတ်၊ မီးစက်၊ လောင်စာဆီစရိတ်၊ လုံခြုံရေးစရိတ်၊ စသည့် ကုန်ကျငွေများအား ကွန်ဒိုတိုက်ခန်းများတွင် နေထိုင်သူများမှ မျှဝေကျခံလေ့ရှိပြီး ထိုသို့ဆောင်ရွက်ခြင်းများ အား ကွန်ဒိုသာယာရေးအဖွဲ့မှ ဦးစီးဆောင်ရွက်သော်လည်း ကွန်ဒိုပိုင်မြေရှင်နှင့် ကန်ထရိုက်တာတို့မှ ကွန်ဒိုသာယာရေးအဖွဲ့ ဖွဲ့ခွင့်မရှိဟုဆိုကာ ကွန်ဒို သာယာရေးအဖွဲ့၏ ဆောင်ရွက်ချက်များအား အသိအမှတ်ပြုခြင်း မရှိသဖြင့် ပြဿနာ ဖြစ်ပွားနေရခြင်းဖြစ်ကြောင်း သိရှိရပါသည်။\n''ရန်ကုန်တစ်မြို့လုံးမှာရှိတဲ့ ကွန်ဒိုသာယာရေးအဖွဲ့တွေဆိုတာ နားလည်မှုနဲ့ ဖွဲ့ထားကြပေမယ့် ကျွန်တော်တို့ ကွန်ဒိုသာယာရေးအဖွဲ့က အစိုးရအဖွဲ့ အသိအမှတ်ပြု တရားဝင် ဖွဲ့စည်းထားတဲ့ အဖွဲ့ပါ။ ရန်ကုန်တစ်မြို့လုံးမှာ ဌာနဆိုင်ရာ တရားဝင် ဖွဲ့ပေးထားတာလည်း ကျွန်တော်တို့ တစ်ဖွဲ့ပဲ ရှိတာပါ။ ရန်ကုန်မြို့မှာရှိတဲ့ ကွန်ဒိုသာယာရေးအဖွဲ့တွေဆိုတာ ကွန်ဒိုဝယ်ပြီး နေတဲ့သူတွေ ရေ၊ မီး၊ သာရေး၊ နာရေး၊ လုံခြုံရေးကိစ္စတွေ အဆင်ပြေအောင် နားလည်မှုနဲ့ ဖွဲ့ထားကြတာပါ။ ဒီလို အစိုးရက ဖွဲ့ပေးထားတဲ့ ကျွန်တော်တို့အဖွဲ့ကို မြေရှင်က တရားမ၀င် ပါဘူးဆိုပြီး လက်မခံပါဘူး၊ နောက်ပြီး ကျွန်တော်တို့အဖွဲ့အနေနဲ့ ကွန်ဒိုသာယာရေးအတွက်လုပ်တဲ့ သာရေး၊ နာရေးကိစ္စတွေမှာလည်း အနှောင့်အယှက် ပေးရုံမကဘူး၊ အများပိုင် မီးစက်ကို သိမ်းတာ၊ ပေါက်နေတဲ့ရေစင်ကို ဖာခွင့်၊ အသစ်လဲခွင့် မပေးတာ၊ အရေးပေါ်လှေကား ကျိုးပဲ့ပျက်စီးနေတာကို ပြင်ခွင့်မပေးတာ၊ အရေးပေါ် ထွက်ပေါက်တွေကို သော့ခတ်ထားတာ၊ သူပိုင်လို့ အငှားချထားတဲ့ တိုက်ခန်းတွေရဲ့ အခွန်ငွေတွေကို သူကသိမ်းပြီး ဒီတိုက်ခန်းတွေရဲ့ ရေ၊ မီး ကိစ္စတွေကို သာယာရေးအဖွဲ့ရဲ့ ငွေနဲ့ ဆောင်ရွက်နေရတာတွေ ကြုံနေရ ပါတယ်''ဟု ဓနလှိုင် ကွန်ဒိုသာယာရေး ဥက္ကဋ္ဌ ဦးခင်မောင်လတ်က ပြောသည်။\nရန်ကုန်မြို့ရှိ ကွန်ဒိုတိုက်ခန်းအချို့ (ဗဟန်းမြို့နယ်ရှိ ယုဇနတာဝါ)\nကွန်ဒိုတိုက်ခန်းများတွင် နေထိုင်သူများအနေဖြင့် အလားတူ ဖြစ်ရပ်များအပြင် အထပ်မြင့် အဆောက်အအုံများဖြစ်သဖြင့် အတက်အဆင်းတွင် အရေးပါသော ကွန်ဒိုပါ ဓာတ်လှေကား၏ ဟောင်းနွမ်းမှုနှင့် ကွန်ဒိုတာဝန်ရှိသူ များ၏ ဂရုတစိုက် ပြုပြင်ပေးမှု မရှိခြင်းကြောင့် ဓာတ်လှေ ကားအတွင်း ပိတ်မိခြင်း၊ ဓာတ်လှေကားတံခါး အဖွင့်အပိတ်မရခြင်း စသည့် ဖြစ်ရပ်များလည်း ကြုံတွေ့နေရကြောင်း သိရှိရပါသည်။\n''ကျွန်တော်တို့ကွန်ဒိုမှာ မိသားစု ၄၈ စုရှိပြီး လူပေါင်း၂၀၀ ကျော် နေပါတယ်။ ဓာတ်လှေကား ၂ စင်းရှိပေမယ့် မီးပျက်ပြီဆိုရင် ဓာတ်လှေကားထဲ ပိတ်မိတာမျိုး ခဏခဏ ကြုံရပါတယ်''ဟု ကွန်ဒိုတစ်ခုတွင် နေထိုင်သူ ဦးကျော်ထွဋ်ဆွေက ပြောသည်။\nရန်ကုန်မြို့ရှိ ကွန်ဒိုအချို့တွင်မူ ကွန်ဒိုတိုက်ခန်းတွင် နေထိုင်သူများ နေထိုင်မှု အဆင်ပြေစေရန် ကွန်ဒိုသာယာရေးအဖွဲ့ကဲ့သို့ အဖွဲ့မျိုးရှိရာ အချို့မှာ အဆင်ပြေသော်လည်း၊ အချို့မှာမူ ငွေရေးကြေးရေး ကိစ္စရပ်များအပါအ၀င် လုပ်ဆောင်မှုအချို့တွင် အခန်းပိုင်ရှင်များနှင့် သဘောထား မတိုက်ဆိုင်သည့် ကိစ္စမျိုးများလည်းရှိကြောင်း သိရသည်။\n''ဒီလိုပြဿနာတွေက ကွန်ဒိုဥပဒေပေါ်လာရင် ပြီးသွားမှာပါ။ နောက်ပြီး ကွန်ဒိုဥပဒေ ပေါ်လာတဲ့အတွက် မြေရှင်နဲ့ ကန်ထရိုက်တာတွေ ထင်ရာမြင်ရာ စည်းကမ်းထုတ်တာ၊ စံသတ်မှတ်ချက်မရှိဘဲ အဆောက်အအုံ ဆောက်ချင်သလို ဆောက်တာမျိုးတွေ၊ နှုတ်ဖျားသတ်မှတ်ဈေးတွေ ရှိနိုင်တော့မှာ မဟုတ်ပါဘူး''ဟု လိုင်စင်ရ ကန်ထရိုက်တာတစ်ဦးက သုံးသပ်ပြောကြားသည်။\n၂၀၀၀ ပြည့်နှစ် ၀န်းကျင်မှစတင်၍ ကွန်ဒိုအမည်တပ်ရောင်းချလာသည့် မြန်မာနိုင်ငံရှိ ကွန်ဒိုအများစုမှာ မြေနေရာအနေအထား၊ အခန်းကျယ်ဝန်းမှု၊ ဓာတ်လှေကားပါဝင်မှု၊ အခန်းအလှဆင်မှုတွင် သာမန်ပြင်ဆင်မှုများဖြင့်သာ ကွန်ဒိုအမည်ခံ ရောင်းဝယ်ခဲ့ခြင်းဖြစ်၍ . . .\nရန်ကုန်မြို့၏ ကွန်ဒိုဈေးကွက်တွင် မြေနေရာအနေအထား၊ အချက်အချာကျသော နေရာတွင် ရှိမှု၊ ပတ်ဝန်းကျင်အနေအထားနှင့် တိုက်ခန်းပြင်ဆင်မှု အနေအထားကိုလိုက်၍ ကွန်ဒိုတိုက်ခန်း တစ်ခန်းလျှင် အနိမ့်ဆုံး ကျပ် သိန်း ၄၀၀ ခန့်မှ ကျပ်သိန်း ၁၀၀၀၀ အထိ ဈေးနှုန်းရှိနေပြီး အငှားဈေးကွက်တွင် ကျပ်သုံးသိန်းမှ ကျပ်သိန်း ၅၀ အထိ ဈေးနှုန်းရှိနေသည်ဟု အိမ်ခြံမြေ အကျိုးဆောင်လုပ်ငန်းများမှ စုံစမ်းသိရပြီး အဆိုပါ နှုန်းထားများမှာ နိုင်ငံတကာ အဆင့်မီ စံချိန်စံညွှန်းနှင့် မကိုက်ညီဘဲ မြေပိုင်ခွင့်၊ ပေါင်နှံခွင့်၊ မရသည့်အပြင် တိုက်ခန်းအတွင်း ၀န်ဆောင်မှု မှာလည်း အားနည်းချက်များရှိနေသဖြင့် ဈေးနှုန်းကြီးမြင့်သည်ဟု သုံးသပ်နိုင်ကြောင်း သိရှိရပါသည်။\nဆောက်လုပ်ရေးဝန်ကြီးဌာနမှ ရေးဆွဲနေသော စုပေါင်းပိုင် အဆောက်အအုံ ဥပဒေမူကြမ်းတွင် ကွန်ဒိုဝယ်ယူသူများ၏ ပိုင်ဆိုင်မှု၊ လွဲပြောင်းမှုများနှင့် စပ်လျဉ်းသည့် အခွင့်အရေး ပေးထားသော ပြဋ္ဌာန်းချက်များအပြင် ယင်းတို့နှင့် ဆက်စပ် အငြင်းပွားမှုများ မဖြစ်ပွားရန် တရားဝင် ခိုင်မာ သည့်အချက်များ ပါဝင်ရေးဆွဲနေပြီး၊ အဆိုပါဥပဒေ ပြဋ္ဌာန်းပြီးပါက ကွန်ဒိုဝယ်ယူသူများအနေဖြင့် ခိုင်မာသော ပိုင်ဆိုင်မှုနှင့် အာမခံချက် ရယူနိုင်ခြင်း၊ မြေနေရာ တစ်စိတ်တစ်ပိုင်း ပိုင်ဆိုင်နိုင်ခြင်း၊ ဘဏ်တွင် အပေါင်ထား၍ ငွေချေးယူနိုင်ခြင်းစသည့် နည်း ဥပဒေများ ပါဝင်လာမည်ဖြစ်ကြောင်း အောက်တိုဘာလအတွင်း ကျင်းပခဲ့သည့် ပြည်သူ့လွှတ်တော် ဒုတိယ ပုံမှန်အစည်းအဝေးတွင် ဒုတိယရှေ့နေချုပ် ဦးထွန်းထွန်းဦးက ပြောကြားခဲ့သည်။\n၂၀၀၀ ပြည့်နှစ်ဝန်းကျင်မှ စတင်၍ ကွန်ဒိုအမည်တပ် ရောင်းချလာသည့် မြန်မာနိုင်ငံရှိ ကွန်ဒိုအများစုမှာ မြေနေရာ အနေအထား၊ အခန်း ကျယ်ဝန်းမှု၊ ဓာတ်လှေကား ပါဝင်မှု၊ အခန်းအလှဆင်မှုတွင် သာမန်ပြင်ဆင်မှု များဖြင့်သာ ကွန်ဒိုအမည်ခံ ရောင်းဝယ်ခဲ့ခြင်းဖြစ်၍ ကွန် ဒိုမီနီယံဥပဒေ အတည်ပြုနိုင်ပြီး သတ်မှတ်စံချိန်စံညွှန်းများဖြင့် ဆောက်လုပ်ရောင်းဝယ်မည်ဆိုပါက မြန်မာနိုင်ငံရှိ အဆင့်မမီကွန်ဒိုများ၏ ဈေးနှုန်းများ ကျဆင်းသွားနိုင်ကြောင်း သိရှိရပါသည်။\n''နိုင်ငံတကာမှာ ကွန်ဒိုတိုက်ခန်းတွေကို ဟိုတယ်တွေလိုပဲ ကြယ်ပွင့်အဆင့် သတ်မှတ်ပြီး အကောင်းဆုံး ဇိမ်ခံနိုင်အောင်၊ ဈေးနှုန်းမြှင့် ရောင်းနိုင်အောင် ဆောက်ကြတယ်။ မြေပိုင်ခွင့်ရတယ်၊ ဘဏ်မှာ ပေါင်ခွင့်ရှိတယ်၊ မြန်မာနိုင်ငံမှာ အဆိုးဆုံး ကွန်ဒိုက ကွန် ဒိုအမည်တပ်ပြီး ဟောလ်တိုပ်(က်) ဖြစ်နေတာပါပဲ၊ ကွန်ဒိုဆိုတာနဲ့ အခန်းဖွဲ့ပြီး အဆင့်မြင့် ပြင်ပြီးဖြစ်ရပါမယ်''ဟု ရေသန့်နှင့် အဆောက်အအုံပညာရှင် ဦးနိုင်ထွန်းက ပြောသည်။ မြန်မာနိုင်ငံတွင် စုပေါင်းပိုင် အဆောက်အအုံ ဥပဒေ အတည်ပြုနိုင်ရေးအတွက် ဥပဒေမူကြမ်းအား ၂၀၁၁ခုနှစ် အောက်တိုဘာလအတွင်း ပြည်သူလွှတ်တော် ဒုတိယပုံမှန်အစည်းအဝေးတွင် ဆွေးနွေးခဲ့ပြီး စုပေါင်းပိုင် အဆောက်အအုံ ဥပဒေအား ယခုနှစ်အတွင်း အတည်ပြု ပြဋ္ဌာန်းနိုင်ရန် လုပ်ငန်းညှိနှိုင်း အစည်းအဝေးအား နေပြည်တော်တွင် ၂၀၁၂ခုနှစ် ဧပြီလလအတွင်း ထပ်မံကျင်းပခဲ့ကြောင်း သိရှိရပါသည်။\nယနေ့ နံနက် ၁၀ နာရီတွင် ထိုင်းနိုင်ငံ မဟာချိုင်၌ ဒေါ်အောင်ဆန်းစုကြည် မိန့်ခွန်းပြောကြား (ရုပ်သံ)\nတစ်နှစ်ပြည့် ကချင်စစ်ပွဲနှင့် အမျိုးသားပြန်လည်သင့်မြတ်ရေး\nသော်သီခိုး သွေးနှင့်ရေးသားနေဆဲ မြန်မာ့သမိုင်း ဘလောက်မှ photo\n'စစ်ပွဲတွေကို ကျွန်ုပ်တို့ အဆုံးမသတ်ရင် စစ်ပွဲတွေက ကျွန်ုပ်တို့ကို အဆုံးသတ်သွားလိမ့်မယ်'\n'ဂျိန်း'ခနဲပေါက်ကွဲသည့် အသံက အနီးကပ်မိုးကြိုးပစ်သံထက်ပင် ပိုကျယ်သည်။ ခြေဖ၀ါး အောက်\nက မြေကြီးတုန်လှုပ်သွားပြီး မတ်တတ်ရပ်နေသူတစ်စု၏ ခန္ဓာကိုယ်များယိမ်းထိုးသွားသည်။\nအစိမ်းပုပ်ရောင် ကချင်လွတ်လပ်ရေးတပ်မတော် (ကေအိုင်အေ)ယူနီဖောင်းကို ၀တ်ထား\nသည့် ဗိုလ်မှူးက မှတ်ချက်ချသည်။ 'ဒါ ၁၀၅မမ ဟောင်ဝစ်ဇာအမြောက်သံပေါ့၊ ဒီကျည်ဆန်တစ်လုံး\nပြီးခဲ့သည့်နှစ် ဇွန်လ ၉ရက် နေ့က စတင်ခဲ့သည့် ကချင်ပြည် နယ်တွင်းစစ်ပွဲ ရက်ပေါင်း ၃၄၉ ရက်\nမြောက်နေ့ဖြစ်ပါသည်။ တစ် နှစ်ပြည့်ဖို့ ၁၈ ရက်အလို မေလ ၂၂ ရက်တွင် တပ်မတော်ဘက်မှ\nပစ်လိုက်သော၁၀၅မမ အမြောက်ဆန်က 'မင်္ဂလာပါ' ဟု နှုတ်ခွန်း ဆက်ထားသော လိုင်ဇာမြို့အ၀င် မုခ်ဦးနှင့်\nတစ်ဖာလုံခန့် အကွာမှာ ကျရောက်ခဲ့ခြင်းဖြစ်သည်။ ထိုနေ့က အနည်းဆုံး အမြောက်ဆန်သုံးလုံး\nမြန်မာ့နိုင်ငံရေး ပြုပြင်ပြောင်းလဲမှုများကို နိုင်ငံတကာ က ကောင်းချီးပေးနေချိန်၊ နေ ပြည်တော်နှင့်\n၀ါရှင်တန်ဒီစီအပါ အ၀င် နိုင်ငံတကာမြို့တော်ကြီး များအကြား ဆက်ဆံရေးလမ်းကြောင်းများ\nချောမွေ့အရှိန်ရလာ စဉ်မှာ မြန်မာပြည်မြောက်ပိုင်းက စစ်ပွဲက စိုးရိမ်စရာအကောင်းဆုံး အခြေအနေကို\nကချင်လွတ်လပ်ရေးအဖွဲ့ (ကေအိုင်အို)၏ လက်နက်ကိုင် အဖွဲ့ဖြစ်သည့် ကေအိုင်အေ၏\nစာရင်းဇယားများအရ ၁၁ လအ တွင်း ယခုနှစ်မေလ ၂၁ ရက်နေ့ အထိ တိုက်ပွဲပေါင်း ၁ç၄၀၈ ခုဖြစ်\nပွားခဲ့ပြီး နေ့စဉ် ပျှမ်းမျှ တိုက်ပွဲလေးပွဲဖြစ်ပွားနေသည်။ ဧပြီလကုန်မှာ ကုလသမဂ္ဂအတွင်းရေးမှူးချုပ် မစ္စတာ\nဘန်ကီမွန်း မြန်မာနိုင် ငံကိုလာရောက်စဉ်က ကချင်ပြည် နယ် ငြိမ်းချမ်းရေးအတွက် ပြော ဆိုခဲ့ပြီးနောက်ပိုင်း\nအနည်းဆုံး တိုက်ပွဲ၁၄၀ခန့် တိုက်ခိုက်ခဲ့ပြီး ဖြစ်သည်ဟု စာရင်းများကဆိုသည်။\nအရှေ့တောင်အာရှ၏ နောက်ဆုံးကျန်ရှိသော စစ်ပွဲဖြစ် သည့် ကချင်ပြည်နယ်တွင်း လက်\nနက်ကိုင်ပဋိပက္ခသည် မြန်မာ့ ပြည်တွင်းစစ်သမိုင်းတွင် အသေ အပျောက်အများဆုံးနှင့် ကုန်\nကျစရိတ်အများဆုံး စစ်ပွဲတစ်ခု ဖြစ်ဖို့ တစ်လှမ်းချင်း နီးစပ်လာနေ ခဲ့ပါပြီ။\n'အချိန်မီ မရပ်နိုင်ရင် နောက်ပြန်လှည့်လို့ရမှာ မဟုတ် တော့ဘူး။ လူမျိုးရေးမုန်းတီးမှုကို\nဘယ်တော့မှ ရပ်လို့ရမှာ မဟုတ် တော့ဘူး"ဟု မြစ်ကြီးနားမြို့ရှိ ဒေသခံ အင်န်ဂျီအို တစ်ခုမှာ အလုပ်\nလုပ်နေသည့် ကချင်လူငယ် အမျိုးသားတစ်ဦးက မှတ်ချက်ချသည်။\n၁၉၆၁ ခုနှစ်က စတင်၍ လက်နက်ကိုင်တော်လှန်ခဲ့သော ကေအိုင်အေတပ်ဖွဲ့များသည် ၁၉၉၄ တွင်\nနိုင်ငံတော်အစိုးရနှင့် အပစ်အခတ်ရပ်စဲရေး ရယူခဲ့ သည်။ ငြိမ်းချမ်းရေးရယူပြီး ၁၇ နှစ်အကြာ ၂၀၁၁ ခုနှစ်\nဇွန်လ အတွင်းက တရုတ်-မြန်မာ နယ် စပ်အနီးရှိ တရုတ်နိုင်ငံမှ ရင်းနှီး မြှုပ်နှံမှုတစ်ခုဖြစ်သည့် တာပိန် ရေအား\nလျှပ်စစ်စီမံကိန်းအနီး ရှိသည့် ကေအိုင်အေတပ်များကို တပ်မတော်က တိုက်ခိုက်ရာက စတင်ပြီး တိုက်ပွဲများ\n'ချမ်းသာတဲ့လူတွေက စစ်တိုက်တဲ့အခါ ဆင်းရဲသားတွေက အသက်ပေးကြရပါတယ်"\nမြစ်ကြီးနားမှာရှိသည့် မိသားစုဆီကို ဦးနော်ဂျာ (၃၉ နှစ်) မပြန်နိုင်တာ တစ်နှစ်နီးနီးရှိပြီ။ ၂၀၀၅\nခုနှစ်မှာ ရေဆင်းတက္က သိုလ်က စိုက်ပျိုးရေးအဓိကနဲ့ ဘွဲ့ ရထားတဲ့ ဦးနော်ဂျာတစ်ယောက် တပ်မတော်က\n၀ိုင်းဝန်းပိတ်ဆို့ ထားသည့် ကေအိုင်အေအခြေ စိုက်ရာ လိုင်ဇာမြို့ပြင်က ဂျေ ယမ်းစစ်ဘေးဒုက္ခသည်စခန်းမှာ\n၂၀၁၁ ဇွန်လကုန်မှာ ဂျေ ယမ်းစခန်းစတင်ဖွင့်လှစ်ကတည်း က မိသားစုကို မြစ်ကြီးနားမှာ ထားခဲ့ပြီး\nစခန်းတာဝန်ခံတစ်ဦး အဖြစ် စေတနာ့ဝန်ထမ်းလုပ်နေ ခဲ့သည်။ မေလ ၂၂ရက်နေ့အထိ ဂျေယမ်းစခန်းမှာ\nဒုက္ခသည် ပေါင်း ၆၂၀၄ဦး ရှိနေပါသည်။\n"'စစ်ဆိုရင် ဘယ်အရပ် ဘယ်ဒေသမှာမဆို ပိုခံစားရတာက ကျေးရွာသူ ရွာသားတွေပါပဲ။ နစ်\nနာဆုံးရှုံးမှု အများဆုံးက ပြည် သူလူထုပဲ"ဟု ဦးနော်ဂျာက ဆိုသည်။\nစတုရန်းမိုင်ပေါင်း ၃၄၃၀၀ ကျော်ကျယ်ဝန်းသည့် ကချင်ပြည် နယ်အနှံ့အပြားမှာ ဒုက္ခသည်\nစခန်းပေါင်း ၅၀ ခန့်ရှိပြီး စစ်ပြေး ဒုက္ခသည်ပေါင်း ၈၀၀၀၀ ၀န်း ကျင်ရှိနေပြီဟု လိုင်ဇာမြို့အခြေ စိုက်\nကချင်ပြည်နယ်စစ်ဘေး ဒုက္ခသည်စောင့်ရှောက်ရေးကော် မတီ၏ ဥက္ကဋ္ဌလည်းဖြစ်၊ ကေအိုင် အိုဗဟိုကော်မတီဝင်တစ်ဦးလည်း ဖြစ်သူ ဦးဒွဲပီဆက ပြောသည်။\nပိုမိုပြင်းထန်လာသည့် တိုက် ပွဲအရှိန်နှင့် ကျယ်ပြန်လာသည့် စစ်မျက်နှာများကြောင့် ဒုက္ခသည်\nအရေအတွက် တိုးပွားလာသည် နှင့်အမျှ အခက်အခဲများလည်း ရင်\n'အဓိကကတော့ စားရေး သောက်ရေး ပြဿနာပဲ' ဟု ဦးဒွဲ ပီဆကပြောသည်။\nအခြားပြဿနာများက တော့ မိခင်နှင့် ကလေးများ၏ ကျန်းမာရေးပြဿနာ၊ မိုးကျလာသည့်အ\nတွက် နောက်ဆက်တွဲ ကျန်းမာရေးပြဿနာများ၊ ကျောင်းနေအရွယ် ကလေးများ၏ ပညာရေးနှင့်အခြား\nအထွေထွေစိန်ခေါ်မှုများဖြစ်သည်ဟု စခန်းတာဝန်ခံများက ပြောပြသည်။\nခန့်မှန်းခြေ ဒုက္ခသည် စုစု ပေါင်း ၈၀ç၀၀၀ ၀န်းကျင်အနက် ၅၂ç၀၀၀ ခန့်က ကေအိုင်အို ထိန်းချုပ်ထားသည့် ဒေသများမှာရှိပြီး ကျန်ရှိသည့်သူများမှာ ၀ိုင်းမော်၊မြစ်ကြီးနားတစ်ဝိုက်မှာဟု ဦးဒွဲပီ\nမြစ်ကြီးနားမြို့နှင့် ဧရာဝတီမြစ် တစ်ဖက်ကမ်းရှိ ၀ိုင်းမော် မြို့၊ ၀ိုင်းမော်ဇုန်နယ် နှစ်ခြင်းအ သင်းတော်စခန်းတွင် ပြီးခဲ့သည့် ဧပြီလအထိ ဒုက္ခသည် ၄၀၀ ကျော်သာရှိရာက မေလအတွင်း ၈၀၀ ကျော်အထိ\nစစ်ပြေးဒုက္ခသည် အရေအ တွက် များပြားလာသည်နှင့် ဖြစ်ပေါ်လာသည့် စိန်ခေါ်မှု အသစ်မှာ လူကုန်ကူးမှုပြဿနာဖြစ်သည်။\nကယ်ဆယ်ရေးကော်မတီ ဥက္ကဋ္ဌ ဦးဒွဲပီဆက ၎င်းင်းတို့ထံ တိုင် ကြားမှု ငါးမှုခန့်ရှိခဲ့ပြီဟု ပြောဆို သည်။\nယခုနှစ် ဧပြီလအထိ ဒုက္ခ သည်များအတွက်ကေအိုင်အိုကကျပ်ငွေသိန်းပေါင်း ၄၆၀၀ ကျော်\nနှင့် တရုတ်ယွမ်ငွေ ၅၂ သိန်း သုံးစွဲခဲ့ပြီးဖြစ်သည်ဟု ကယ်ဆယ်ရေး ကော်မတီ၏ စာရင်းများကဆို သည်။\n'စစ်အသုံးစရိတ်ထက် အ များကြီး ပိုပါတယ်' ဟု ဦးဒွဲပီဆက ပြောသည်။\nတစ်ဖက်တွင်လည်း နိုင်ငံ တော်အစိုးရ၏ နယ်စပ်ဒေသနှင့် တိုင်းရင်းသားလူမျိုးများ၏ ဖွံ့ဖြိုး တိုးတက်မှု အကောင်အထည်ဖော်ရေးလုပ်ငန်းကော်မတီ၏ အတွင်းရေးမှူး နယ်စပ်ရေးရာ ၀န်ကြီးဌာန၏ ဒုတိယ၀န်ကြီး ဗိုလ်ချုပ်ဇော်ဝင်းက သက်ဆိုင်ရာ အစိုးရဌာန များ၊ ကုလသမဂ္ဂအဖွဲ့ အစည်းများ ဖြစ်သည့်\nUNOCHA, WFP, UNICEF, UNHCR, UNDP , ICRC အပါအ၀င် အခြားအဖွဲ့များ နှင့် စစ်ပြေးဒုက္ခသည်များအတွက်အကူအညီပေးရေးကို ပူးတွဲလုပ် ဆောင်နေသည်ဟု နိုင်ငံတော်ပိုင် နေ့စဉ်သတင်းစာများကဖော်ပြ သည်။\nရန်ကုန်မှ ပေးပို့သော အကူ အညီများနှင့် ကုလသမဂ္ဂ၏ အကူအညီများမှာ လိုင်ဇာဒေသရှိ စခန်း\nများကို မရောက်သလောက်ပင် ဖြစ်သည်ဟုလည်း ဦးဒွဲပီဆက ပြောသည်။\nဒုက္ခသည် စခန်းများအတွင်း စစ်တိမ်းရှောင်စဉ်မှာ မွေးဖွားခဲ့ သည့် ကလေးအရေအတွက်ပင် စုစုပေါင်း ၁၀၀၄ ဦး ပြည့်ခဲ့ပြီဟု သူက ထပ်လောင်းပြောဆိုသည်။\n'စစ်ပွဲအားလုံးဟာ သံတမန် နည်းလမ်းရဲ့ ကျဆုံးမှုကို ကိုယ်စား ပြုတယ်'\nရှေးမြန်မာဘုရင်များ လက် ထက်က မြန်မာတပ်များနှင့် ကချင်တပ်များ ပုခုံးချင်းယှဉ်ပြီး ပူးတွဲစစ်ချီခဲ့သည့်အချိန်များအကြောင်းကို ဦးလဆီးဘောက်နော် (၆၃နှစ်)ကပြောပြသည်။\n'ကချင်နဲ့ မြန်မာဘုရင်တွေ ကြားမှာ ပြဿနာမရှိခဲ့ဘူး}} ဟု ၁၉၉၄ အပစ်အခတ်ရပ်စဲရေး သဘောတူညီမှုနောက်ကွယ်မှာ ပါဝင်ခဲ့ပြီး ယခု ကချင်ပြည်နယ် သဘာဝပတ်ဝန်းကျင်ထိန်းသိမ်း စောင့်ရှောက်ရေးလှုပ်ရှားမှုများ ကို ဦးဆောင်နေသည့် ဦးလဆီး ဘောက်နော်ကဆိုသည်။\n'(လွပ်လပ်ရေးရပြီးခါစ) ရန်ကုန်အစိုးရလို့ ခေါ်တဲ့အချိန်၊ အင်းစိန်တိုက်ပွဲမှာ ကချင်တွေလာချတာပေါ့'ဟု သူက ထပ်လောင်း ပြောသည်။\nနိုင်ငံတော်အစိုးရနှင့် ကေ အိုင်အိုအကြား တွေ့ဆုံဆွေးနွေး ရေးသိသာထင်ရှားစွာ မအောင်မြင်ရခြင်း အကြောင်းရင်းမှာ ဦးတည်ချက် မတူညီခြင်းကြောင့်ဟုကေအိုင်အို၏ တွဲဖက် အတွင်း ရေးမှူးဖြစ်ပြီး ပြောရေးဆိုခွင့်ရှိသူ လည်းဖြစ်သည့် ဦးလနန်းကပြော ပါသည်။\nနိုင်ငံတော် အစိုးရဘက်မှ အပစ်အခတ်ရပ်စဲရေးကို ဦးတည်ပြီး ကေအိုင်အိုအနေဖြင့် နိုင်ငံရေး ပြဿနာကြောင့်ဖြစ်လာသော စစ်ပွဲဖြစ်သောကြောင့် နိုင်ငံရေးကို အရင်ဖြေရှင်းရမည်ဟု ခံယူထား ကြောင်း ဦးလနန်းကရှင်းပြသည်။\n၁၉၉၄ ခုနှစ်က စတင်ပြီး နိုင်ငံတော်အစိုးရနှင့် အပစ်အ ခတ်ရပ်စဲရေး ရယူထားခဲ့ပြီး အမျိုး သားညီလာခံကို တက်ရောက်ခဲ့ သည့် ကေအိုင်အိုဘက်က ၁၇နှစ် ကြာမြင့်သော ငြိမ်းချမ်းရေးကာလ ကို\nအပစ်အခတ်ရပ်စဲထားသည့် တိုင်အောင်အဓိကနိုင်ငံရေးပြဿ နာကို မဖြေရှင်းနိုင်သည့်ကာလဟု သုံးသပ်သည်။ ရေရှည် ငြိမ်းချမ်း ရေးအတွက် ပြည်တွင်းစစ်၏ အဓိကကျသော အခြေခံနိုင်ငံရေး ပြဿနာများကို အရင်ဖြေရှင်း သင့်သည်ဟု ၎င်းင်းတို့ကဆိုသည်။\n'စစ်ပွဲဆိုတာ နိုင်ငံရေးပြဿ နာကြောင့် ဖြစ်လာရတဲ့ အကျိုး ဆက်ပဲ။ ပြဿနာရဲ့ မူလအရင်း အမြစ်ဖြစ်တဲ့ နိုင်ငံရေးကို ဖြေရှင်း မှရမယ်'ဟု ဦးလနန်းကပြောသည်။\nကေအိုင်အိုအနေဖြင့် အမျိုး သားညီလာခံကို တက်ခဲ့သည့်တိုင် အောင် ၂၀၀၈ ခုနှစ် ဖွဲ့စည်းပုံ အခြေခံဥပဒေက ပြဋ္ဌာန်းသည့် နယ်ခြားစောင့်တပ်ဖွဲ့ အသွင်ပြောင်းလဲရေးကို လက်ခံနိုင်ခြင်း မရှိခဲ့ပေ။ ၂၀၀၉ ခုနှစ် ဧပြီလအ တွင်း နိုင်ငံတော်အစိုးရက နယ် ခြားစောင့်တပ်သို့ အသွင်ပြောင်း လဲရန် ဖိအားပေးခြင်းအပေါ် ငြင်း ဆန်ခဲ့သည့်နောက်ပိုင်း အခြေ အနေ ပိုမိုတင်းမာလာခဲ့သည်ဟု သူက ဆက်ရှင်းပြပါသည်။\nငြိမ်းချမ်းရေး ဆွေးနွေးပွဲ များက သိသာထင်ရှားသည့် ရလဒ်များ မရခဲ့သည့်နောက်ပိုင်း ပြည်ထောင်စုအစိုးရအဖွဲ့က ငြိမ်း ချမ်းရေးဖော်ဆောင်ရေးအဖွဲ့အ သစ်ကို မေလ ၃ရက်မှာ ပြန်လည်\nဖွဲ့စည်းခဲ့သည်။ အသစ်ပြန်လည်ဖွဲ့စည်းသည့်အဖွဲ့ကို ပြည်ထောင်စုငြိမ်းချမ်းရေးဖော်ဆောင်ရေး\nဗဟိုကော်မတီနှင့် ပြည်ထောင်စုငြိမ်းချမ်းရေးဖော်ဆောင်ရေး လုပ်ငန်းကော်မတီဟု နှစ်ဖွဲ့ ဖွဲ့ထားသည်။\nဗဟိုကော်မတီတွင် နိုင်ငံ တော်သမ္မတ ဦးသိန်းစိန်ကိုယ်တိုင် ဥက္ကဋ္ဌအဖြစ် တာဝန်ယူပြီး အဖွဲ့ ၀င်များထဲတွင် ဒုသမ္မတနှစ်ဦးနှင့် တပ်မတော်ကာကွယ်ရေး ဦးစီး ချုပ် ဒုတိယဗိုလ်ချုပ်မှူးကြီး မင်း\nအောင်လှိုင်တို့လည်းပါဝင်သည်။ လုပ်ငန်းကော်မတီတွင်မူ ဥက္ကဋ္ဌ အဖြစ် ဒုတိယသမ္မတ ဒေါက်တာ စိုင်းမောက်ခမ်းက တာဝန်ယူပြီး ဒုတိယတပ်မတော်ကာကွယ်ရေး ဦးစီးချုပ် ဗိုလ်ချုပ်ကြီး စိုးဝင်း၊ ပြည်\nထောင်စုဝန်ကြီး ဦးအောင်မင်းနှင့် ပြည်သူ့လွှတ်တော်ကိုယ်စားလှယ် ဦးသိန်းဇော်က ဒုတိယဥက္ကဋ္ဌများ အဖြစ်ပါဝင်ကြသည်။\nနိုင်ငံတော်သမ္မတ ဦးသိန်း စိန် ကိုယ်တိုင်လည်း မေလ ၁၁ ရက်နေ့က နေပြည်တော်၌ ပြုလုပ်သော နိုင်ငံတော်ဖွံ့ဖြိုးတိုးတက် ရေးဆိုင်ရာ လုပ်ငန်းညှိနှိုင်းအ စည်းအဝေးတွင် ကချင်ပြည်နယ်ငြိမ်းချမ်းရေးနှင့်ပတ်သက်၍ ဦး စားပေး ပြောကြားသွားခဲ့သည်။\nကချင်ပြည်နယ် စစ်ပွဲကို မရပ်တန့်နိုင်သည့်တိုင်အောင် နိုင် ငံတော်ကိုယ်စားပြု ငြိမ်းချမ်းရေး ကိုယ်စားလှယ်များအနေဖြင့် ၂၀၁၁ သြဂုတ်လမှ စတင်ပြီး တိုင်းရင်းသား လက်နက်ကိုင် ၁၁ ဖွဲ့ အနေဖြင့် ငြိမ်းချမ်းရေးဆွေးနွေးပွဲများ အောင်မြင်စွာ ပြုလုပ်နိုင်ခဲ့သည်။\nငြိမ်းချမ်းရေးဖော်ဆောင် ရေးကော်မတီတွင် နိုင်ငံတော် သမ္မတကိုယ်တိုင် ဦးဆောင်ပါဝင် လာသည့်အတွက် မျှော်လင့်ချက် ပိုမိုအားကောင်းလာသည်ဟု သုံးသပ်သူများရှိနေသည်။\nသို့တိုင်အောင် အသစ်ပြန် လည်ဖွဲ့စည်းသည့် ငြိမ်းချမ်းရေး ဖော်ဆောင်ရေးကော်မတီနှင့်ပတ် သက်၍ လူပြောင်းဖို့ထက် မူ ပြောင်းဖို့က ပိုအရေးကြီးကြောင်း ဦးလနန်းကသုံးသပ်သည်။\n'ဒီပုံစံအတိုင်း သွားမယ်ဆိုရင်တော့ နိုင်ငံတကာရှေ့မှာ ကေအိုင်အေနဲ့ ဘယ်နှကြိမ်တွေ့ပါတယ်ဆိုတာပဲ များသွားမယ်။ အဖြေရလဒ်တော့ ရလာမယ် မထင်ဘူး'ဟု သူကဆိုပါသည်။\nသို့သော် ငြိမ်းချမ်းရေးအဖွဲ့ သစ်နှင့်ပတ်သက်၍ သူ့မှာ အပြုသဘောဆောင်သည့်အမြင်လည်း ရှိပါသည်။\n'(အဖွဲ့သစ်မှာ) ကာကွယ် ရေးဦးစီးချုပ်ကိုယ်တိုင် ပါလာ တော့ အတိုင်းအတာတစ်ခုထိ တော့ ပိုမှာပေါ့'စစ်ပွဲ၏ အကျအဆုံးနှင့်အနာဂတ်\n'မျိုးချစ်ဆိုတဲ့ ပုဂ္ဂိုလ်တွေ ဟာ တိုင်းပြည်အတွက် သူတို့ အသေခံမယ့် အကြောင်းပဲပြော တယ်၊ တိုင်းပြည်အတွက် သူတို့ ဘယ်လောက်သတ်တယ်ဆိုတာ ကိုတော့ ဘယ်တော့မှ မပြောကြဘူး'\n၁၂ လနီးပါး ကြာမြင့်ခဲ့သည့် စစ်ပွဲအတွင်းကျဆုံးခဲ့မှု အရေအ တွက်ကို နိုင်ငံတော်အစိုးရနှင့် ကေအိုင်အို နှစ်ဖက်လုံးက တရား ၀င်ကြေညာမှု မရှိခဲ့ပါ။ ကိန်း ဂဏန်းအတိအကျ မသိရသည့်တိုင် နှစ်ဖက် အကျအဆုံးများမှာ မနည်းလှဟု စောင့်ကြည့်သူများ ခန့်မှန်းကြပါသည်။ တပ်မတော်ဘက်မှာ ထောင် ဂဏန်းခန့် ကျဆုံးခဲ့ပြီဟု ကေအိုင် အေ သတင်းအရင်းအမြစ်အချို့ က ဒေသတွင်း မီဒီယာအချို့မှာ တော့ ပြောဆိုခဲ့သည်။\n'ကျွန်တော်တို့ဘက်က တော့ အကျရှိတယ်။ ဒါ ၀န်ခံတယ်။ ဒါပေမဲ့ အစိုးရစစ်တပ်မှာတော့ အကျအဆုံး ပိုများတယ်။ အဆနဲ့ ပိုများတယ်'ဟု ကေအိုင်အေ ပြောရေးဆိုခွင့်ရ ဦးလနန်းကပြော သည်။\nနှစ်ဖက်အကျအဆုံး အဆ မတန် များလာရင် နှစ်ဖက်စလုံး နောက်ပြန်ဆုတ်ရမည်ကို အခက် တွေ့လာနိုင်ကြောင်း စိုးရိမ်သူများ ရှိသလို တပ်မတော်ဘက်မှ အင် အားနှင့် ဆက်တိုက်ဖိလာလျှင် ကချင်နှင့် ဗမာများအကြား လူမျိုး ရေးမုန်းတီးမှု ကြီးထွားလာနိုင်သည်ဟု စိုးရိမ်သူများလည်းရှိနေ သည်။\n'အခြေအနေကို မထိန်း သိမ်းနိုင်ရင် အကြမ်းဖက်တိုက် ခိုက်မှုတွေ ဖြစ်လာနိုင်တယ်'ဟု မြစ်ကြီးနားအခြေစိုက် ဒေသခံ စီးပွားရေးလုပ်ငန်းရှင်တစ်ဦးက ပြောပါသည်။\nမြစ်ကြီးနားမြို့ YMCA ၏ ဥက္ကဋ္ဌအဖြစ် နှစ်ပေါင်းများစွာ လုပ်လာခဲ့သော ဦးလဆီးဘောက် နော်ကတော့ 'ကျွန်တော်က Racial issue (လူမျိုးရေးပြဿနာ) ဖြစ်လာမှာကို ကြောက်တယ်'ဟု သုံးသပ်သည်။\nမိုင်ဂျာယန်က စစ်ဘေးဒုက္ခ သည်စခန်းကို ဗမာအလှူရှင်တစ် ဦးလာလှူရာမှာ စခန်းထဲမှာ ဗမာ လို့မပြောပါနဲ့ဟု စခန်းတာဝန်ခံ က ကြိုမှာထားခဲ့ကြောင်း စခန်း နှင့်နီးစပ်သည့် သတင်းအရင်းအမြစ်တစ်ခုကပြောသည်။\nရွေ့လျားနေသော နာရီ လက်တံများနှင့်အတူ ကချင်စစ်ပွဲ သည်လည်း ရှေ့ကို တိုး၍သွား နေသည်။\nလိုင်ဇာမြို့ ဂျေယမ်းဒုက္ခ သည်စခန်းမှာ စေတနာ့ဝန်ထမ်း အလုပ်လုပ်နေပြီး မြစ်ကြီးနားမှာ ရှိသည့် မိသားစုဆီကို မပြန်နိုင် သေးသည့် ဦးနော်ဂျာကတော့\n'အခုလို ဆက်ဖြစ်နေမယ်ဆိုရင် လူမျိုးရေးဘက်ကို ဦးတည်နေတဲ့ သဘောရှိတယ်'ဟုဆိုသည်။\nပြီးတော့ သူက တိုးတိုးထပ် ပြောသည်။\n'ကျွန်တော်တို့လည်း ကျွန်တော်တို့ ခံနိုင်တဲ့ အတိုင်းအတာပေါ့'\nကိုယ်စားလှယ်ရုံးဖွင့်လှစ်ထားပြီးသော နိုင်ငံခြားဘဏ်များ မြန်မာဘဏ်များနှင့် အကျိုးတူ ပူးပေါင်းဆောင်ရွက်ခွင့် ရရှိမည်ဖြစ်သောကြောင့် ညှိနှိုင်းမှုများ စတင်ပြုလုပ်နေ\nကမ္ဘောဇဘဏ်နှင့် ချိတ်ဆက်လုပ်ဆောင်နေသည့် ဂျပန်နိုင်ငံရှိ Sumitomo Mitsui Bank ရုံးချုပ်ကို တွေ့ရစဉ်\nမြန်မာနိုင်ငံတွင် ကိုယ်စားလှယ် ရုံးဖွင့်လှစ်ထားပြီးသော နိုင်ငံခြားဘဏ်များသည် မြန်မာဘဏ်များနှင့် အကျိုးတူ ပူးပေါင်းဆောင်ရွက်ခွင့် ရရှိမည်ဖြစ်သောကြောင့် နှစ်ဖက်ဘဏ်များအနေဖြင့် ညှိနှိုင်းဆွေးနွေးမှုများ စတင်ပြုလုပ်နေပြီဖြစ်ကြောင်း ပုဂ္ဂ လိက ဘဏ်အသိုင်းအ၀ိုင်းထံမှ သတင်းရရှိပါသည်။\nနိုင်ငံခြားဘဏ်လုပ်ငန်း လုပ်ကိုင်ခွင့် လိုင်စင်ရရှိထားသော ပုဂ္ဂလိကဘဏ် ၁၁ဘဏ်နှင့် ကိုယ်စားလှယ်ရုံးခွဲ ဖွင့်လှစ်ထားသော မြန်မာဘဏ်များသည် Joint Venture အဖြစ် အကျိုးတူပူးပေါင်းဆောင် ရွက်ခွင့်ပြုမည်ဟု ဘဏ္ဍာရေးနှင့် အခွန်ဝန်ကြီးဌာန ပြည်ထောင်စုဝန်ကြီးက မေလ ၂၇ ရက်နေ့က ထုတ်ပြန်ပြောကြားခဲ့ပါသည်။\n''မြန်မာဘဏ်တွေရဲ့အနေအထားအရ နိုင်ငံခြားဘဏ်တွေနဲ့ ဖက်စပ်လုပ်ခွင့်ပေးတာ ကောင်းပါတယ်။ အရင်းအနှီးနဲ့ နည်းပညာရော HR ပိုင်းပါ ကွာဟချက် အရမ်းများနေတယ်။ ပြင်ပနိုင်ငံကဘဏ်တွေနဲ့ယှဉ်ဖို့ တော်တော်ကြိုးစား ရဦးမယ်။ အနှစ်နှစ်အလလ နောက်ကျခဲ့တာကိုး။ ပုဂ္ဂလိကဘဏ်တွေအနေနဲ့ နိုင်ငံတကာစံနှုန်းလုပ်နိုင်အောင် ကြိုးစားသင့်သလို မူဝါဒချမှတ်သူကလည်း ဘဏ်လုပ်ငန်းခြေလှမ်းတွေ တုံ့နှေးအောင် မလုပ်မိဖို့ လိုပါတယ်''ဟု ကမ္ဘောဇဘဏ်လီမိတက် ဒုဥက္ကဋ္ဌ ဦးသန်းလွင်က ပြောကြားပါသည်။\nအဆိုပါ ကိုယ်စားလှယ်ရုံး ဖွင့်လှစ်ထားပြီးသော နိုင်ငံခြားဘဏ်များနှင့် မြန်မာဘဏ်များ အကျိုးတူ ဖက်စပ်ပြုလုပ်နိုင်မည့် လုပ်ထုံးလုပ်နည်းနှင့် စည်းမျဉ်းစည်းကမ်းများကို သက်ဆိုင်ရာမှ မကြာမီ ထုတ်ပြန်ပေး မည်ဖြစ်ကြောင်း၊ လုပ်ငန်းဆောင်ရွက်ခွင့်ရသည့် ဘဏ်များ၊ အစုရှယ်ယာ ခွဲဝေမှုပမာဏနှင့် ဘဏ်လုပ်ငန်းအမျိုးအစားများ စသည်တို့ကို မကြာမီ ထုတ်ပြန်ကြေညာပေးမည်ဖြစ်ကြောင်း ဗဟိုဘဏ်နှင့်နီးစပ်သည့် အသိုင်းအ၀ိုင်းထံမှ သတင်းရရှိပါသည်။\nမြန်မာနိုင်ငံတွင် ပုဂ္ဂလိကဘဏ် ၁၉ဘဏ်ရှိပြီး အဆိုပါဘဏ်များထဲ မှ ၁၁ ဘဏ်မှာ နိုင်ငံခြားဘဏ်လုပ်ငန်း လုပ်ကိုင်ခွင့်လိုင်စင် ရရှိပြီးဖြစ်ကာ ထို ၁၁ ဘဏ်အနက်မှ လေးဘဏ်မှာ နိုင်ငံခြားငွေလွှဲ အ၀င်လက်ခံခြင်း လုပ်ငန်းကိုပါ လုပ်ကိုင်လျက်ရှိ ကြောင်း၊ လက်ရှိ မြန်မာနိုင်ငံတွင် ကိုယ်စားလှယ်ရုံးခွဲ ဖွင့်လှစ်ပြီးသော နိုင်ငံခြားဘဏ်အရေအတွက်မှာ ဗဟိုဘဏ်မှ တရားဝင် ထုတ်ပြန်ထားချက်များအရ ၁၇ ဘဏ်ရှိပြီး လာရောက်လျှောက်ထားလျက်ရှိသော နိုင်ငံခြားဘဏ်အရေအတွက် ၂၀ ၀န်းကျင်ရှိကြောင်း ဘဏ်လုပ်ငန်း အသိုင်းအ၀ိုင်းထံမှ သိရပါသည်။ ထို့ပြင် နိုင်ငံခြားဘဏ်လုပ်ငန်း လုပ်ကိုင်လိုသောကြောင့် ယခင်က လိုင်စင်မလျှောက်ထားခဲ့သော ပုဂ္ဂလိကဘဏ်အချို့လည်းလုပ်ကိုင် ခွင့်လျှောက်ထားမှုများ ပြုလုပ်နေပြီး သတ်မှတ်ချက်များ ကိုက်ညီပါက ဗဟိုဘဏ်က ခွင့်ပြုသွားမည်ဟု အကြောင်းပြန်ကြားသည်ဟု သတင်းရရှိပါသည်။\nမြန်မာအစိုးရအဖွဲ့၏ မူဝါဒအရ မြန်မာဘဏ်များ၏ နိုင်ငံခြား ဘဏ်လုပ်ငန်းများ နိုင်ငံတကာ အဆင့်မီမှသာ နိုင်ငံခြားဘဏ်များ မြန်မာနိုင်ငံအတွင်း ဘဏ်ခွဲဖွင့်လှစ်ခွင့် ရမည်ဖြစ်ကြောင်း သိရသည်။\nဗဟိုဘဏ်မှတရားဝင်ထုတ်ပြန်ထားသော ကိုယ်စားလှယ်ရုံးဖွင့်လှစ်ထားသည့် နိုင်ငံခြားဘဏ်များစာရင်း\n1.United Overseas Bank Ltd.\n2. Oversea-Chinese Banking Corporation Ltd.\n3. Malayan Banking Berhad (MAYBANK), Malaysia\n4. Bangkok Bank Public Company Ltd.\n5. National Bank Ltd.\n6. Brunei Investment Bank (BIB)\n7. First Overseas Bank Ltd.\n8. First Commercial Bank, Singapore Branch\n10. Sumitomo Mitsui Banking Corporation\n12. The Bank of Tokyo-Mitsubishi UFJ,Ltd\n13. Bank for Investment and Development of Vietnam\n15. Industrial and Commercial Bank of China Ltd\n16. Mizuho Corporate Bank Ltd\n17. Siam Commercial Bank Public Company Ltd\nကင်ဂျုံအီးလ် ဝတ်စုံနဲ့ မျိုးကျော့မြိုင် (ဓာတ်ပုံ - ဧရာဝတီ)၊ မျိုးကျော့မြိုင်ရဲ့ ထိုးနှက်ချက်ကို ခံခဲ့ရတဲ့ မောင်ဟိန်းမင်းသူ (ဓာတ်ပုံ - RFA)\nသရုပ်ဆောင် ထက်ထက်မိုးဦးရဲ့ တထောင်တန် ပါးရိုက်မှု ငြိမ်သွားချိန်မှာ အခုတခါ အဆိုတော် မျိုးကျော့မြိုင်ရဲ့ လက်ရောက် ကျူးလွန်မှု ဆိုပြီး facebook စာမျက်နှာတွေပေါ် တက်လာပြန်ပါပြီ။\nမျိုးကျော့မြိုင်ရဲ့ ဒီအမှုက ဘယ်လောက်တန် မှန်းတော့မသိရ သေးပါဘူး။ မောင်ဟိန်းမင်းသူလို့ အမည်ရတဲ့ ၁၅ နှစ်အရွယ် အိမ်အကူ အလုပ်သမား ယောက်ျားလေးတဦးကို မျိုးကျော့မြိုင်က ပိုက်ဆံခိုးတယ်လို့ စွပ်စွဲပြီး ထိုးကြိတ်ခဲ့တယ်လို့ သိရပါတယ်။\nမောင်ဟိန်းမင်းသူကို RFA သတင်းဌာနက မေးမြန်းထားတဲ့ မေးမြန်းချက်နဲ့ ထိုးကြိတ်ခံထားရလို့ ဒဏ်ရာရထားတဲ့ ဒီလူငယ်လေးရဲ့ ဓာတ်ပုံဟာ ဖေ့ဘုတ် စာမျက်နှာထက်မှာ ပျံ့နှံ့နေတာပါ။\nထိုးကြိတ်ခံရတဲ့ အလုပ်သမား ဘက်က မရမ်းကုန်းမြို့နယ်တရားရုံးမှာ တရားစွဲဆို အမှုဖွင့်ထားတယ် လို့လည်း သိရပါတယ်။\nမျိုးကျော့မြိုင်က RFA သတင်းဌာနကို ဒီကိစ္စ မမှန်ကန်ကြောင်း ပြန်လည်ငြင်းဆန် ဖြေဆိုထားပါတယ်။ ဧရာဝတီသတင်းဌာနက မျိုးကျော့မြိုင်ကို ဆက်သွယ်ပေမယ့် အဆက်အသွယ်မရခဲ့ပါဘူး။\nအဆိုတော် မျိုးကျော့မြိုင်ဟာ ပြီးခဲ့တဲ့ ၂၀၁၀ ပြည့်နှစ်က လက်ထပ်ခဲ့တဲ့ ဒေါက်တာ သွင်ပပအောင်ကိုလည်း ဂရန်း မီးရထား ဟိုတယ် ရှေ့မှာ ပါးရိုက်ခဲ့တဲ့အတွက် လမ်းမတော် တရားရုံးမှာ တရားစွဲဆိုခံထားရသူပါ။\nလက်သံပြောင်တဲ့ မျိုးကျော့မြိုင်ဟာ ၁၉၉၆ ၀န်းကျင် လောက်က မင်းသမီးတယောက်နဲ့ ပြောဆိုထားတဲ့ စကားသံတွေ ပြန့်နှံ့ခဲ့ဖူးသလို လွန်ခဲ့တဲ့ နှစ်အနည်းငယ် လောက်ကလည်း အဆိုတော်မျိုးကျော့မြိုင်ရဲ့ မဖွယ်မရာပြုလုပ်ထားတဲ့ ဗီဒီယို ဖိုင်တွေ အင်တာနက်ပေါ်မှာ ပြန့်နှံ့ပြီး နာမည်ကြီးခဲ့ ပါသေးတယ်။\nRap တေးသီချင်းများကို မြန်မာပြည်နဲ့ ပထမဆုံး စတင် မိတ်ဆက်ပေးခဲ့သူလည်းဖြစ်တဲ့ အဆိုတော် မျိုးကျော့မြိုင်ဟာ အောင်မြင်တဲ့ တေးသီချင်းများကို ဖန်တီး သီဆိုခဲ့သူလည်းဖြစ်ပါတယ်။\nအနုပညာရှင်များနဲ့ အမှုတွေအကြောင်း ပြောရရင်တော့ သရုပ်ဆောင် ထက်ထက်မိုးဦးရဲ့ နာမည်ကျော် တထောင်တန် လက်ရောက်မှု နိဂုံးချုပ်သွားပြီ ဖြစ်သလို မကြာသေးခင်က အမှုတွေ တသီတတန်းကြီးနဲ့ နာမည်ကြီးခဲ့တဲ့ သရုပ်ဆောင် မင်းအုပ်စိုးရဲ့ နောက်ဆက်တွဲ သတင်းတွေလည်း ငြိမ်သက်သွားပြီလို့ ဆိုရမှာပါ။\nအခုတခါ အလှည့်ကျရောက်သူ မျိုးကျော့မြိုင်ကကော သူ့အမှုတွေကို ဘယ်လိုများ အဆုံးသတ်မလဲ ဆိုတာ စောင့်ကြည့်ရမယ် ထင်ပါတယ်။\nမောင်ဟိန်းမင်းသူ နဲ့ အဆိုတော်မျိုးကျော့မြိုင်တို့နဲ့ မေးမြန်းချက် အသံဖိုင်ပါ\nအဆိုတော်မျိုးကျော့မြိုင်က ၄င်း၏အိမ်အကူလုပ်သားအသက် ၁၇နှစ် အရွယ်ရှိ မောင်ဟိန်းမင်းသူအပေါ် ငွေကြေးခိုးယူသည်ဟု စွပ်စွဲကာ ညှဉ်းပန်းနှိပ်စက်ခဲ့ မှုနှင့်ပတ်သက်၍ မရမ်းကုန်းရဲစခန်း၌ ကာယကံရှင်ဖြစ်သူ၏မိခင်မှ တရားစွဲအမှုဖွင့်ထားကြောင်း ရန်ကုန်တိုင်းဒေသကြီး ရဲတပ်ဖွဲ့မှ သိရသည်။\nနှိပ်စက်ညှဉ်းပန်းခံရသူ မောင် ဟိန်းမင်းသူ၏ မိခင် ဒေါ်ခင်လေး နိုင်၏ ပြောကြားချက်အရ မေလ ၂၄ ရက်နေ့ မွန်းလွဲ ၂ နာရီခန့်က မရမ်းကုန်းမြို့နယ်၊ (၆) ရပ် ကွက်၊ ပြည်သူ့လမ်း၊ အမှတ်-၄၂/စီရှိ အဆိုတော်မျိုးကျော့မြိုင်၏ နေ အိမ်တွင်အိမ်အကူအဖြစ် လုပ်ကိုင် နေသည့်သားဖြစ်သူမောင်ဟိန်းမင်း သူသည်၎င်း၏နေအိမ် သို့ ရောက် ရှိလာပြီး မျိုးကျော့မြိုင်မှ ဈေးဝယ် ခိုင်းသော ငွေကျပ် ၆၅ဝဝဝ မှာ ရန်ကုန်စာတိုက်ကြီးသို့သွားစဉ် ခါးပိုက်နှိုက်ခံရ၍ ပျောက်ဆုံးသွား ခဲ့ကြောင်းနှင့် ထိုငွေ အားပြန်ပေး နိုင်ရေးအတွက် မိခင်ဖြစ်သူထံမှ လာရောက်တောင်း ခြင်းဖြစ် သည်ဟု သိရသည်။\n”ကျွန်မက အိမ်မှာ စက်ချုပ် နေတုန်း သားဖြစ်တဲ့သူ ရောက်လာ ပြီး မျိုးကျော့မြိုင် ဈေးဝယ်ခိုင်းတဲ့ ငွေပျောက်သွားလို့လာတောင်းတော့ ကျွန်မလည်းစုဆောင်းထားတဲ့ငွေ ငါးသောင်းကိုယူပြီးသားနဲ့အတူ မျိုး ကျော့မြိုင်ရဲ့ အိမ်ကို လိုက်သွားပြီး အကျိုးအကြောင်းရှင်းပြခဲ့တယ်။ သူက ကလေးကိုဘာမှ စိတ်မပူပါနဲ့။ ဒီမှာပဲထားခဲ့ပါပြောလို့ ကျွန်မလည်း အိမ်ပြန်လာတာ” ဟု ဒေါ်ခင်လေး နိုင်က ဆိုသည်။ထို့နောက် အဆိုပါ နေ့ ညနေ ၅ နာရီတွင် မျိုးကျော့မြိုင်မှ ဒေါ် ခင်လေးနိုင်အား ဖုန်းဆက်၍ ၄င်း၏ သားဖြစ်သူက ဒေါ်လာ ၁ဝဝ ခိုးယူ သည်ဟုပြောဆိုကာေ ငွကျပ်နှစ်သိန်း ခွဲအလျော်တောင်းသည့်အတွက် ၄င်းထံတွင်ရှိသောငွေကျပ် ခုနစ် သောင်းအားယူကာမျိုးကျော့မြိုင်၏ နေအိမ်သို့လိုက်သွားခဲ့ကြောင်း၊ မျိုး ကျော့မြိုင်၏ အိမ်သို့ရောက်စဉ် ၄င်း အိမ်၌ အလုပ်လုပ်ကိုင်သူ မရွှေစင် ဖြိုးကငွေခုနစ်သောင်းယူ၍မောင်ဟိန်း မင်းသူအားဒေါ်ခင်လေးနိုင်နှင့်ပြန် ထည့် ပေးလိုက်ကြောင်း ၄င်း ကပြောသည်။\n”သားဖြစ်တဲ့သူကို တွေ့တဲ့ အချိန်မှာ မျက်နှာမှာညိုမည်းနေတာ ကိုတွေ့တဲ့အတွက် ဘာဖြစ်တာလဲ လို့မေးတော့ မျိုးကျော့မြိုင်က သူ့ကို ပိုက်ဆံခိုး တယ်ဆိုပြီး လက်သီးနဲ့ထိုး၊ ခြေထောက်နဲ့ကန်တယ်လို့ ပြော တယ်။ ဒါနဲ့သားကို မ/ဥက္ကလာ ဆေး ရုံကိုပို့ပြီး မရမ်းကုန်းရဲစခန်းမှာ အမှုသွားဖွင့်ခဲ့တာ”ဟု ၄င်းက ထပ် မံပြောသည်။အဆိုပါကိစ္စနှင့် ပတ်သက်၍ မျိုးကျော့မြိုင်အား ဆက်သွယ်မေး မြန်းခဲ့ရာ ¤င်းအား တရားစွဲဆိုထား ခြင်းနှင့် ပတ်သက်၍ မသိရှိရသလို ၄င်းအနေဖြင့် လည်း မောင်ဟိန်းမင်း သူအပေါ် ထိခိုက်နာကျင်အောင် မပြုလုပ်ခဲ့ကြောင်း သို့သော် အမှန် တရား ပေါ်ပေါက်ရေးအတွက် ထို အမှုအား ရင်ဆိုင်ဖြေရှင်းသွားမည် ဖြစ်ကြောင်း ပြောကြားသည်။\nမောင်ဟိန်းမင်းသူမှာ မျိုး ကျော့မြိုင်၏ နေအိမ်၌ အိမ်အကူ အဖြစ်လုပ်ကိုင်နေသည်မှာခြောက် လခန့်ရှိပြီဖြစ်ပြီးတစ်လလျှင် လစာ ငွေအဖြစ်ကျပ်နှစ်သောင်းရရှိကြောင်း နှင့် အမှုနှင့်ပတ်သက်၍ မရမ်းကုန်း ရဲစခန်းမှ(ပ)၂၈၇/၁၂(ပုဒ်မ) ၂၉၄/ ၃၂၅/ ၅ဝ၆ ဖြင့် အမှုဖွင့်ကာစုံစမ်း စစ်ဆေးလျက် ရှိကြောင်းသိရသည်။ထို့အပြင်အဆိုတော်မျိုးကျော့ မြိုင်မှလည်းမောင်ဟိန်းမင်းသူအား မရမ်းကုန်းရဲစခန်းတွင်(ပ)၂၉၃/ ၁၂၊ပုဒ်မ၃၈၁ဖြင့် ပြန်လည် တရား စွဲဆို ထားကြောင်း ရန်ကုန်တိုင်း ဒေသကြီးရဲတပ်ဖွဲ့မှူးရုံးမှ စုံစမ်း သိရှိရသည်။\nဒေါ်စု ထိုင်းခရီးစဉ် စီမံခန့် ခွဲ မှု လို ဟု နယူးယောက်တိုင်းသတင်းစာမှာဖေါ်ပြထား...\nဒေါ်စုခရီးစဉ် စီမံခန့် ခွဲ မှုလို ဟု နယူးယောက်တိုင်းသတင်းစာ က ထောက်ပြ\n"ကျောင်းပြန်တက်ခွင့် မရသည့် ကျောင်းသားသမဂ္ဂ ကျောင်းသား နှစ်ဦး ကျောင်းပြန်တက်ခွင့်ရ ပြီ"\nကျောင်းသားသမဂ္ဂအဖွဲ့ဝင်ကျောင်းသားများဖြစ်ကြသည့် ကိုဒီငြိမ်းလင်းနှင့် ကိုရဲမြတ်ဟိန်းတို့ နှစ်ဦးအား နေ့ကျောင်းပြန်တက်ခွင့်ပြုလိုက်ပြီ ဖြစ်ကြောင်း သိရသည်။၄င်းတို့နှစ်ဦးအားနေ့ကျောင်းပြန်တက်ခွင့်ပြုကြောင်းကို အနောက် ပိုင်းတက္ကသိုလ် မော်ကွန်းထိန်းမှ ၄င်းတို့ထံ အကြောင်းကြားခဲ့ခြင်းဖြစ်ပြီး အဆိုပါခွင့်ပြုချက်အား သမ္မတကြီးမှ ထုတ်ပြန်ပေးခဲ့ခြင်းဖြစ်ကြောင်းဆိုသည်။\n““ ဒီနေ့ နေ့လယ် ၁ နာရီ ကျောင်းမှာလာတွေ့ဖို့ ပြောထားပါတယ်။ ကိုရဲမြတ်ဟိန်းကတော့ ခရီးသွားနေလို့ ကျွန်တော်တစ်ယောက်ပဲ သွားဖြစ် မယ်”” ဟု အဆိုပါကိစ္စနှင့်ပတ်သက်၍ ကိုဒီငြိမ်းလင်းကပြောသည်။\nကိုဒီငြိမ်းလင်းနှင့် ကိုရဲမြတ်ဟိန်း တို့သည် ၂၀၀၇ သံဃာအရေးအခင်းကြောင့် ယခင်စစ်အစိုးရဟောင်း၏ ဖမ်းဆီးထိမ်းသိန်းခြင်းခံခဲ့ရပြီး အကျဉ်းထောင် အသီးသီးတွင် အကျဉ်းကျခံခဲ့ရပြီး ၂၀၁၂ ဇန်န၀ါရီလ ၁၃ ရက် ကနိုင်ငံတော် သမ္မတ၏ လွတ်ငြိမ်းချမ်းသာအမိန့်ဖြင့် ပြန်လည် လွတ်မြောက်လာ ခဲ့ခြင်းဖြစ်သည်။ ကိုဒီငြိမ်းလင်းသည် အနောက်ပိုင်းတက္ကသိုလ် ဘူမိဗေဒ နောက်ဆုံးနှစ် ကျောင်းသားဖြစ်ပြီး ကိုရဲမြတ်ဟိန်းသည် အနောက်ပိုင်း တက္ကသိုလ် သင်္ချာအထူးပြု ပထမနှစ်ကျောင်းသားဖြစ်သည်။\nအမျိုးသားစီးပွားရေးနှင့် လူမှုရေး အကြံပေးကောင်စီတွင် နယ်ပယ်စုံမှပညာရှင်များနှင့် လုပ်ငန်းရှင်အချို့ ပါဝင်မည်\nနိုင်ငံတော်သမ္မတအား လူမှုရေး၊ စီးပွားရေး၊ ပညာရေး၊ ကျန်းမာရေး၊ စိုက်ပျိုးရေးအစရှိသော လူမှုစီးပွားရေးဆိုင်ရာများအား အကြံပြုတင်ပြမည့် အမျိုးသားစီးပွားရေးနှင့် လူမှုရေးအကြံပေးကောင်စီ ဖွဲ့စည်းရန် ပြင်ဆင်နေပြီး လျာထားစာရင်းအရ နယ်ပယ်စုံမှပညာရှင်များနှင့် လုပ်ငန်းရှင်အချို့ ပါဝင်လာနိုင်ကြောင်း သတင်းရရှိပါသည်။\n''အစည်းအဝေးခေါ်ရင်တော့ သွားတက်ဖြစ်တယ်။ ဘယ်တော့ ဖွဲ့မယ်ဆိုတာနဲ့ ဘယ်သူတွေ ဘာတာဝန်ယူမယ်ဆိုတာ မသိပါဘူး။ အဖွဲ့ဝင်တွေထဲမှာလည်း အပြောင်းအလဲ ဖြစ်နိုင်သေးတယ်လို့ သိရတယ်''ဟု လျာထား စာရင်းတွင် ပါဝင်နေသည့် ဦးသန်းလွင် (ဒုဥက္ကဋ္ဌ၊ ကမ္ဘောဇ ဘဏ်လီမိတက်)က ပြောကြားခဲ့ပါသည်။\nအကြံပေးအဖွဲ့ လျာထားစာရင်းတွင် ပါဝင်သူများမှာ ပါမောက္ခဦးမော်သန်း(ပါမောက္ခချုပ်(ငြိမ်း) ရန်ကုန်စီးပွားရေးတက္ကသိုလ်)၊ ဦးတင်ထွဋ်ဦး(CEO- ARDC)၊ ပါမောက္ခဒေါ်ခင်စန်းရီ(တာဝန်ခံပါမောက္ခချုပ်၊ ရန်ကုန်စီးပွားရေး တက္ကသိုလ်)၊ ပါမောက္ခ ဒေါက်တာအောင်ထွန်းသက်၊ ဦး ဆက်အောင်(နိုင်ငံတော်သမ္မတ၏ စီးပွားရေး အကြံပေးပညာရှင်)၊ ဦးသန်းလွင်(ဒုဥက္ကဋ္ဌ၊ ကမ္ဘောဇဘဏ်လီမိတက်)၊ ဒေါက်တာကျော်ရင်လှိုင် (ဟောင်ကောင် တက္ကသိုလ်)၊ ဦးတင်မောင်သန်း(Myanmar Egrass)၊ ဦးဝင်းအောင်(ဥက္ကဋ္ဌ၊ ပြည်ထောင်စုသမ္မတ မြန်မာနိုင်ငံကုန်သည်များနှင့် စက်မှုလက်မှုလုပ်ငန်းရှင်များအသင်းချုပ်)၊ ဦးလှမောင်ရွှေ(ဒုဥက္ကဋ္ဌ -ကုန်သည်။စက်မှုအသင်းချုပ်)၊ ဦး သောင်းတင်(ဒုဥက္ကဋ္ဌ-ကုန်သည်။စက်မှုအသင်းချုပ်)၊ ဒေါက်တာဇော် ဦး(ဗဟုဖွံ့ဖြိုးရေးအဖွဲ့)၊ ဦးကိုကို ကြီး(ဒိုင်းမွန်းစတားကုမ္ပဏီ)၊ ဦးသီဟန်မျိုးညွန့်(ဥပဒေပညာရှင်)၊ ဦးမိုး ကျော်(MMRD)၊ ဦးခင်မောင်အေး (ဥက္ကဋ္ဌ၊ သမ၀ါယမဘဏ်လီမိတက်) တို့ ပါဝင်ကြောင်း အကြံပေးအဖွဲ့ဝင် အချို့ထံမှ သိရပါသည်။\nအဆိုပါ အကြံပေးအဖွဲ့ကို လွန်ခဲ့သော နှစ်လခန့်မှ စတင်ဖွဲ့စည်းရန် ပြင်ဆင်နေခြင်းဖြစ်ပြီး ပညာရှင်များကို ဖိတ်ကြားကာ အစည်းအဝေး နှစ်ကြိမ် ပြုလုပ်ပြီးဖြစ်ကြောင်း၊ ယခုရက်ပိုင်းအတွင်း အကြံပေးအဖွဲ့တွင် ပါဝင်လာနိုင် သည့် လျာထားစာရင်း ထွက်ပေါ်လာသော်လည်း အပြောင်း အလဲရှိနိုင်ကြောင်းနှင့် မည်သည့်အချိန်တွင် တရားဝင်ဖွဲ့စည်းမည်ကိုလည်း မသိရှိရသေးကြောင်း လျာထားစာရင်းတွင် ပါဝင်သူအချို့ထံမှ သိရပါသည်။ လက်ရှိ၌ နိုင်ငံတော်သမ္မတ အကြံပေးအဖွဲ့ သုံးဖွဲ့ရှိပြီး ၎င်းတို့မှာ နိုင်ငံရေး၊ စီးပွားရေး၊ ဥပဒေအဖွဲ့များ ဖြစ်ကြကြောင်း သိရသည်။\nနိုင်ငံတကာခရီးသွားများ ဟိုတယ်အခန်းရရှိရန် ခက်ခဲခြင်း၊ ဈေးနှုန်းမြှင့်တင်ခြင်းကြောင့် အခက်အခဲတွေ့\nမြန်မာနိုင်ငံသည် လက်ရှိတွင် နိုင်ငံတကာခရီးသွားများ ၀င်ရောက်မှု များပြားလာသည့် နိုင်ငံတစ်နိုင်ငံဖြစ်လာပြီး ဟိုတယ်အခန်းရရှိရန် ခက်ခဲမှု၊ ဟိုတယ်အခန်းငှားရမ်းခ နှုန်းထားများ မြှင့်တင်မှုတို့ ဖြစ်ပေါ်လာ၍ အခက်အခဲများ ကြုံတွေ့လာကြောင်း သတင်းရရှိသည်။\nဟိုတယ်အခန်းခ နှုန်းထားများ ပြောင်းလဲမြင့်တက်မှုကြောင့် Pack age Tour စီစဉ်သည့် ခရီးသွားကုမ္ပဏီများအနေဖြင့် ခရီးသွားဝန်ဆောင်မှုပေးရာတွင် အခက်အခဲများဖြစ်ပေါ်လာသည့်အတွက် ဟိုတယ်၊ ခရီးသွားလုပ်ငန်း လုပ်ကိုင်သူများအကြား ညှိနှိုင်းမှုများကို မေလအတွင်းက ပြု လုပ်ခဲ့သည်။\n''ညှိနှိုင်းမှုတွေလုပ်ခဲ့ပေမယ့် ထူးမခြားနား ဖြစ်နေပါသေးတယ်''ဟု မြန်မာနိုင်ငံ ခရီးသွားလုပ်ငန်းရှင်များအသင်းမှ တာဝန်ရှိသူတစ်ဦးက ပြောကြားခဲ့သည်။\nဟိုတယ်အခန်းခ ဈေးနှုန်းများ မြင့်တက်လာခြင်းသည် ရန်ကုန်မြို့တွင် အဓိက ဖြစ်ပေါ်နေခြင်းဖြစ်သည်။ ရန်ကုန်မြို့သည် ခရီးသွားအများစု စတင်ရောက်ရှိ နေထိုင်ရာဖြစ်ခြင်း၊ နေပြည်တော်သို့ လာရောက်သော နိုင်ငံတကာ ခရီးသွားများကလည်း ရန်ကုန်မြို့မှတစ်ဆင့် ခရီး ဆက်လေ့ရှိကြခြင်းတို့ကြောင့် ဟိုတယ်အခန်းရရှိရန် ခက်ခဲမှုများ အခြားဒေသများထက် ဖြစ်ပေါ်နေခြင်း ဖြစ်သည်ဟု သိရှိရသည်။\n''အခန်းခဈေးနှုန်းမြင့်တက်တဲ့ ပြဿနာက၊ ပြဿနာတော့ မဟုတ်ဘူးပေါ့လေ။ ဒီကိစ္စက အဓိကက အခန်းမလောက်လို့ ဖြစ်လာတာပဲ။ အခု မြန်မာနိုင်ငံက တစ်ကမ္ဘာလုံးက စိတ်ဝင်စားလာကြတယ်။ အလည်အပတ် ခရီးသွားတွေ အများကြီး ရောက်လာသလို စီးပွားရေး ခရီး သွားတွေလည်း အများကြီးပဲ လာချင်နေကြတယ်။ နေ့ချင်းညချင်း နှစ်ဆတက်လာတယ်။ ဟိုတယ်တွေက တကယ်တမ်းကျတော့ ခရီးသွား တည်းခိုမယ့် အဆင့်မီဟိုတယ်ဆိုတာကလည်း နည်းတော့ ရှိတဲ့နေရာ ပြုံတိုးကြတဲ့အခါ ဒီလိုတွေဖြစ်လာတာပါ။ booking တော့ ယူပေးပါတယ်။ ဒါပေမယ့် ကိုယ်ရှိတာက ၁၀၀၊ လာချင်တာက ၄၀၀ ဆိုရင်တော့ မယူနိုင်ဘူးပေါ့''ဟု ရန်ကုန်မြို့၌ နိုင်ငံခြား ရင်းနှီးမြှုပ်နှံမှုဖြင့် ဖွင့်လှစ်ထားသည့် ဟိုတယ်ကြီးတစ်ခုမှ တာဝန်ရှိသူတစ်ဦးက ပြောပြသည်။\nဟိုတယ်အခန်းခ နှုန်းထားများ ပြောင်းလဲမြင့်တက်မှုကြောင့် Pack age Tour စီစဉ်သည့် ခရီးသွားကုမ္ပဏီများအနေဖြင့် ခရီးသွား ၀န်ဆောင်မှုပေးရာတွင် အခက်အခဲများ ဖြစ်ပေါ်လာသည့်အတွက် ဟိုတယ်၊ ခရီးသွားလုပ်ငန်း လုပ်ကိုင်သူများအကြား ညှိနှိုင်းမှုများကို မေလအတွင်းက ပြုလုပ်ခဲ့သည်။\nမြန်မာနိုင်ငံသို့ စီးပွားရေးအရ လာရောက်သော ခရီးသွားများ၊ အလည်အပတ် လာရောက်သော ခရီးသွားများ စသည့် ခရီးသွား အမျိုးအစားနှစ်ခုသည် ဆတူနီးပါး တိုးတက်လာခြင်း ဖြစ်သည်။\nလက်ရှိတွင် ရန်ကုန်မြို့၌ ဟိုတယ်အခန်းခ နှုန်းထားများမှာ နိုင်ငံခြား ရင်းနှီးမြှုပ်နှံမှုဖြင့် ဖွင့်လှစ်ထားသော ဟိုတယ်အချို့တွင် အမေရိကန် ဒေါ်လာ ၂၅၀ မှ ၃၀၀ အကြား၊ အချို့တွင် အမေရိကန်ဒေါ်လာ ၂၀၀ အောက် ရှိနေကြောင်း သိရှိရသည်။\n''တချို့ခရီးစဉ်တွေက cancel ဖြစ်လာပြီ။ စပိန်ခရီးသွားတွေဆို cancel ဖြစ်တာရှိတယ်။ အရင်အလုပ် ၁၀ ခုလောက်ရမှာ တစ်ခုပဲရတော့ မယ့် အခြေအနေဖြစ်လာပါတယ်။ နောက်ဆို ဧည့်သည်ကို ရန်ကုန်မှာ မထားဘဲ မန္တလေး၊ ပုဂံကို တိုက်ရိုက် ခေါ်သွားရမယ့်အခြေအနေမှာ ရောက် လာပါတယ်။ တကယ်တော့ ရေရှည်ကို မကြည့်ဘူးပေါ့။ ခရီးတစ်ခုက cancel ဖြစ်ရင် အကျိုးသက်ရောက်မှုက နယ်အထိ ရောက်မှာပါ။ ပြည်တွင်းဟိုတယ်တွေထက် နိုင်ငံခြား ရင်းနှီးမြှုပ်နှံမှုနဲ့ဖွင့်တဲ့ ဟိုတယ်တွေမှာ ကြုံရတယ်။ တချို့ဟိုတယ်ကြီးမှာ ကျတော့ စာချုပ်ကို လေးစားတယ်။ ဈေးမပြောင်းဘူး''ဟု မြန်မာနိုင်ငံခရီး သွားလုပ်ငန်းရှင်များအသင်းမှ တာ ၀န်ရှိသူက ပြောပြသည်။\nလက်ရှိတွင် မြန်မာနိုင်ငံသည် ခရီးသွားဝင်ရောက်မှု တိုးတက်မှုရှိထားသော အိမ်နီးချင်းနိုင်ငံများ၏ အာရုံစိုက်မှု၊ သတိပြုမှုကိုလည်း ရရှိနေကာ လုပ်ငန်းပိုင်းဆိုင်ရာ ယှဉ်ပြိုင်ရမှုများ လာမည့်သုံးနှစ်အတွင်း ဖြစ်ပေါ်လာနိုင်သည်ဟုလည်း ခန့်မှန်းမှုများ ရှိနေသည်။ ခရီးစဉ်စရိတ်မြင့် တက်လာခြင်းသည် ဒေသတွင်းနိုင်ငံများနှင့် ယှဉ်ပြိုင်ရန် လိုအပ်လာသော အချိန်တွင် နှောင့်နှေးမှုတစ်ရပ်ဖြစ် လာနိုင်ကြောင်းလည်း သိရသည်။\n''မြန်မာနိုင်ငံက လက်ရှိမှာ ခရီးစဉ်စရိတ်တွေ ဈေးမြင့်လာတော့ သတိထားပြီး ရောင်းလာရတဲ့ အနေအထားဖြစ်လာပါတယ်''ဟု Myanmar Polestar ခရီးသွားကုမ္ပဏီမှ မန်နေဂျင်းဒါရိုက်တာ ဦးကျော်မင်းထင်က ပြောကြားသည်။\nမြန်မာနိုင်ငံတွင် ၂၀၁၁ ခုနှစ် နှစ်ကုန်ပိုင်းအထိ ဟိုတယ်နှင့်ခရီးသွားလာရေးလုပ်ငန်း ၀န်ကြီးဌာနမှ အချက်အလက်များအရ ဟိုတယ်၊ မိုတယ်၊ တည်းခိုခန်းပေါင်း ၇၃၁ ခုရှိပြီး အခန်းအရေအတွက် ၂၅၀၀၂ ခန်း ရှိနေသည်။ ရန်ကုန်မြို့တွင် ဟိုတယ်အခန်းပေါင်း ၄၀၀၀ ၀န်းကျင်သည် နိုင်ငံခြား ရင်းနှီးမြှုပ်နှံမှုဖြင့် ဖွင့်လှစ်ထားသည်။\nနေ့ခင်းပိုင်း ဘန်ကောက်မြို့ Shangri-La ဟိုတယ်ကို ပြန်ပါမယ်။ ဟိုတယ်မှာ ပြုလုပ်နေတဲ့ ကမ္ဘာ့စီးပွားရေး ညီလာခံ/World Economic Forum ကို တက်ရောက်မှာပါ။\nမေ ၃၁ ကြာသပတေး - ညီလာခံကျင်းပရာ ဟိုတယ်မှာ ရှိပါမယ်။\nဇွန် ၁ သောကြာ - ညီလာခံအစီအစဉ်တခုကတော့ ဒေါ်အောင်ဆန်းစုကြည် နဲ့ Klaus Schwab နဲ့ ပြောဆိုဆွေးနွေးမှု ဖြစ်ပါတယ်။ အဲဒီပုဂ္ဂိုလ်က World Economic Forum ကို အစပြု စီစဉ်ခဲ့သူပါ။\nAsian Women as the Way Forward ဆိုတဲ့ အစီအစဉ်မှာ ၀င်ရောက်ဆွေးနွေးပါမယ်။ (မနက် ၁၁ နာရီ )\nရန်ကုန်မြို့ တက္ကသိုလ်ရိပ်သာလမ်းနေအိမ်ကို လာရောက်ခဲ့ဖူးတဲ့ ထိုင်းအတိုက်အခံခေါင်းဆောင် အဖိဆစ်ဝေ့ချာချီဝ နဲ့တွေ့ပါမယ်။ (အချိန် မသိရသေး)\nဇွန် ၂ စနေ - ကရင်ပြည်နယ် မြ၀တီမြို့နားမှာ တည်ရှိတဲ့ မယ်လ/ဘဲကလော် ဒုက္ခသည်စခန်းကို သွားမှာပါ။\nမဲဆောက်မြို့ ဒေါက်တာစင်သီယာဆေးခန်းကိုလည်း အရောက်သွားဖို့ အစီအစဉ်ရှိပြီး နယ်စပ်က တိုင်းရင်းသားခေါင်းဆောင်တချို့နဲ့လည်း တွေ့ပါမယ်။\nဇွန် ၃ တနင်္ဂနွေ - ရန်ကုန်ကို ပြန်ပါမယ်။\nညွှန်း - The Nation - http://www.nationmultimedia.com/business/Full-four-days-for-Aung-San-Suu-Kyi-30183050.html


ဝနျထမျးတှကေို အတိုးမဲ့ (၂) လစာ ခြေးငှေ၊အိမျငှားခ နဲ့ လစာ အပွငျ ဆနျအိတျတှပေါ ထောကျပံ့ပေးတဲ့ အလုပျရှငျ – စှယျစုံသုတ\nဝနျထမျးတှကေို အတိုးမဲ့ (၂) လစာ ခြေးငှေ၊အိမျငှားခ နဲ့ လစာ အပွငျ ဆနျအိတျတှပေါ ထောကျပံ့ပေးတဲ့ အလုပျရှငျ\nဝန်ထမ်းတွေကို အတိုးမဲ့ (၂) လစာ ချေးငွေ၊အိမ်ငှားခ နဲ့ လစာ အပြင် ဆန်အိတ်တွေပါ ထောက်ပံ့ပေးတဲ့ အလုပ်ရှင်\nဒီအချိန်မှာ အိမ်မှာ နေတဲ့ ဝန်ထမ်းတချို့ကလွဲရင် ကိုယ့်ဝန်ထမ်းတွေကို အလုပ်မဆင်းခိုင်းပေမယ့် ထောက်ပံ့ရိက္ခာနဲ့ ထိုက်သင့်တဲ့ လစာပေးထားခဲ့တယ် ။\nဒါပေမယ့် တချို့ဝန်ထမ်းလေးတွေရဲ့ တခြားမိသားစုဝင်တွေ အရင်လို အလုပ်အကိုင်တွေ အဆင်မပြေကြတော့တာ ကြားမိတယ် ။\nတချို့ဝန်ထမ်းတွေရဲ့ မိသားစုဝင်တွေမှာ Taxi ဆွဲတဲ့သူရှိတယ်။ တချို့က ဈေးဆိုင်ဖွင့်ထားတယ်။ တချို့က စာသင်တယ်။တချို့က ကျောင်းကားဆွဲတယ် . စသဖြင့်ပေါ့။ ဒါပေမယ့် ဒီကာလမှာက တချို့အလုပ်အကိုင်တွေက . ဝင်ငွေနည်းသွားတယ် . တချို့က ဝင်ငွေ လုံးဝ မရှိတော့ဘူး။\nလစာအရမ်းကောင်းကြတဲ့ ဝန်ထမ်းတွေမဟုတ်ရင် အိမ်တစ်အိမ်မှာ ကလေးငယ်တွေကလွဲပြီး မိသားစုဝင်အကုန်လုံးနီးပါး အလုပ်လုပ်မှ အဆင်ပြေမယ့် ကာလမို့ အခုချိန် တော်တော်များများအဆင်မပြေဘူး။Lady Grace Diamond Land က ရတဲ့လစာနဲ့ ထောက်ပံ့ရိက္ခာကြောင့် . စားစရိတ် မပူရပေမယ့် အိမ်ငှားနေတဲ့သူတွေအတွက် အိမ်ငှားခ ပူရနိုင်တယ်။\nကလေးအငယ်လေး ရှိသူတွေအတွက် နို့မှုန့်ဖိုး၊ သက်ကြီးရွယ်အို အမိအဖရှိသူတွေအတွက် ဆေးဖိုး ၊ စတဲ့ တခြား ကုန်ကျစရိတ်တွေအတွက် ငွေလိုနိုင်တယ်လို့ တွေးမိတယ်။ဒါကြောင့် ဝန်ထမ်းတစ်ဦးစီကို သူတို့ရသင့်တဲ့ လစာနဲ့ ထောက်ပံ့ရိက္ခာအပြင် ၂ လစာ ချေးငွေကိုပါ ထုတ်ချေးခဲ့တယ် ။\nလုံးဝ အတိုးမဲ့ပါ ။ လုပ်ငန်းတွေ ပုံမှန် ပြန်လည်ပါတ်တဲ့အချိန်ရောက်မှ လစဉ် ခွဲပြီး ဆပ်ရုံပါ။ ဒီလို လုပ်ပေးဖို့က အများကြီး စဉ်းစားရပါတယ် ။အထူးသဖြင့် ဒီလို ကာလမှာပါ ။\nဝန်ထမ်းတွေအနေနဲ့ ချေးငွေက တစ်ယောက်ကို ၂ လစာပဲ ရတာဆိုပေမယ့် ဝန်ထမ်းအားလုံးကို ပေးရတဲ့ ဆိုင်အနေနဲ့က သိန်းရာနဲ့ချီတယ်လေ ဒါတောင် Video ထဲမှာ . နယ်ပြန်သွားတဲ့ ဝန်ထမ်းတွေနဲ့ ပန်းတိမ်ဆရာတွေ မပါသေးဘူး။\nအရင်က Online ရောင်းအားအပြင် ဆိုင် ၂ ဆိုင်စာ ရောင်းအားရှိနေတော့ ဝင်ငွေပိုကောင်းတယ် ။ ဒါပေမယ့် အခုက Online ရောင်းအားပဲ ရှိတာကြောင့် ဝင်ငွေက အရင်နဲ့စာရင် . ၃ ပုံ ၁ ပုံပဲ ရှိတယ်။ဒါပေမယ့် ကိုယ့်ထက် ပိုခက်ခဲနိုင်မယ့် ဝန်ထမ်းမိသားစုတွေကို စဉ်းစားမိပြီး ဒီအစီအစဉ်လေး လုပ်ပေးဖြစ်ခဲ့တာပါ ။\nဒီလိုအကြပ်အတည်းကာလမှာ မထင်ထားခဲ့တဲ့ ဝန်ထမ်းကလေးတွေစီက မမတို့နဲ့အတူ အခက်အခဲကာလကို . အတူတူဖြတ်ကျော်မယ်ဆိုတဲ့ စိတ်လေးတွေ တွေ့ရလို့ ကျေနပ်မိတာတော့ အမှန်ပါ ။တချို့ဝန်ထမ်းလေးတွေက . လစာရော . Bonus ရော ရတာမို့ ငွေမလိုသေးလို့ ချေးငွေ မယူတော့ ပါဘူး. အစ်ကိုနဲ့မမတို့ ကုန်ကျတာတွေ အရမ်းများတာ သိလို့ပါ ဆိုတဲ့သူတွေတောင် ရှိတယ် ။\nဘာပဲ ဖြစ်ဖြစ် သူတို့လေးတွေ ပျော်နေတာတွေ့တော့ ကျေနပ်ရပါတယ်။ တစ်ချို့ဝန်ထမ်းလေးတွေဆို ရတဲ့ငွေ စုစုပေါင်းက သိန်းဆယ်ဂဏာန်းအထက် ငှက်တစ်သောင်းနားနိုင်တဲ့ သစ်ပင်ကောင်းတစ်ပင် မဖြစ်နိုင်သေးပေမယ့်\nကိုယ့်ပါတ်ဝန်းကျင်က လူတွေကို လုံခြုံတဲ့ အရိပ်အာဝါသပေးနိုင်တဲ့ . သစ်ပင်လေးတစ်ပင် ဖြစ်ခွင့်ရတာကို ကျေနပ်မိပါတယ် ။အားလုံးလည်း ဒီကာလကြီးကို အဆင်ပြေပြေနဲ့ြ\nဒီအခြိနျမှာ အိမျမှာ နတေဲ့ ဝနျထမျးတခြို့ကလှဲရငျ ကိုယျ့ဝနျထမျးတှကေို အလုပျမဆငျးခိုငျးပမေယျ့ ထောကျပံ့ရိက်ခာနဲ့ ထိုကျသငျ့တဲ့ လစာပေးထားခဲ့တယျ ။\nဒါပမေယျ့ တခြို့ဝနျထမျးလေးတှရေဲ့ တခွားမိသားစုဝငျတှေ အရငျလို အလုပျအကိုငျတှေ အဆငျမပွကွေတော့တာ ကွားမိတယျ ။\nတခြို့ဝနျထမျးတှရေဲ့ မိသားစုဝငျတှမှော Taxi ဆှဲတဲ့သူရှိတယျ။ တခြို့က ဈေးဆိုငျဖှငျ့ထားတယျ။ တခြို့က စာသငျတယျ။တခြို့က ကြောငျးကားဆှဲတယျ . စသဖွငျ့ပေါ့။ ဒါပမေယျ့ ဒီကာလမှာက တခြို့အလုပျအကိုငျတှကေ . ဝငျငှနေညျးသှားတယျ . တခြို့က ဝငျငှေ လုံးဝ မရှိတော့ဘူး။\nလစာအရမျးကောငျးကွတဲ့ ဝနျထမျးတှမေဟုတျရငျ အိမျတဈအိမျမှာ ကလေးငယျတှကေလှဲပွီး မိသားစုဝငျအကုနျလုံးနီးပါး အလုပျလုပျမှ အဆငျပွမေယျ့ ကာလမို့ အခုခြိနျ တျောတျောမြားမြားအဆငျမပွဘေူး။Lady Grace Diamond Land က ရတဲ့လစာနဲ့ ထောကျပံ့ရိက်ခာကွောငျ့ . စားစရိတျ မပူရပမေယျ့ အိမျငှားနတေဲ့သူတှအေတှကျ အိမျငှားခ ပူရနိုငျတယျ။\nကလေးအငယျလေး ရှိသူတှအေတှကျ နို့မှုနျ့ဖိုး၊ သကျကွီးရှယျအို အမိအဖရှိသူတှအေတှကျ ဆေးဖိုး ၊ စတဲ့ တခွား ကုနျကစြရိတျတှအေတှကျ ငှလေိုနိုငျတယျလို့ တှေးမိတယျ။ဒါကွောငျ့ ဝနျထမျးတဈဦးစီကို သူတို့ရသငျ့တဲ့ လစာနဲ့ ထောကျပံ့ရိက်ခာအပွငျ ၂ လစာ ခြေးငှကေိုပါ ထုတျခြေးခဲ့တယျ ။\nလုံးဝ အတိုးမဲ့ပါ ။ လုပျငနျးတှေ ပုံမှနျ ပွနျလညျပါတျတဲ့အခြိနျရောကျမှ လစဉျ ခှဲပွီး ဆပျရုံပါ။ ဒီလို လုပျပေးဖို့က အမြားကွီး စဉျးစားရပါတယျ ။အထူးသဖွငျ့ ဒီလို ကာလမှာပါ ။\nဝနျထမျးတှအေနနေဲ့ ခြေးငှကေ တဈယောကျကို ၂ လစာပဲ ရတာဆိုပမေယျ့ ဝနျထမျးအားလုံးကို ပေးရတဲ့ ဆိုငျအနနေဲ့က သိနျးရာနဲ့ခြီတယျလေ ဒါတောငျ Video ထဲမှာ . နယျပွနျသှားတဲ့ ဝနျထမျးတှနေဲ့ ပနျးတိမျဆရာတှေ မပါသေးဘူး။\nအရငျက Online ရောငျးအားအပွငျ ဆိုငျ ၂ ဆိုငျစာ ရောငျးအားရှိနတေော့ ဝငျငှပေိုကောငျးတယျ ။ ဒါပမေယျ့ အခုက Online ရောငျးအားပဲ ရှိတာကွောငျ့ ဝငျငှကေ အရငျနဲ့စာရငျ . ၃ ပုံ ၁ ပုံပဲ ရှိတယျ။ဒါပမေယျ့ ကိုယျ့ထကျ ပိုခကျခဲနိုငျမယျ့ ဝနျထမျးမိသားစုတှကေို စဉျးစားမိပွီး ဒီအစီအစဉျလေး လုပျပေးဖွဈခဲ့တာပါ ။\nဒီလိုအကွပျအတညျးကာလမှာ မထငျထားခဲ့တဲ့ ဝနျထမျးကလေးတှစေီက မမတို့နဲ့အတူ အခကျအခဲကာလကို . အတူတူဖွတျကြျောမယျဆိုတဲ့ စိတျလေးတှေ တှရေ့လို့ ကနြေပျမိတာတော့ အမှနျပါ ။တခြို့ဝနျထမျးလေးတှကေ . လစာရော . Bonus ရော ရတာမို့ ငှမေလိုသေးလို့ ခြေးငှေ မယူတော့ ပါဘူး. အဈကိုနဲ့မမတို့ ကုနျကတြာတှေ အရမျးမြားတာ သိလို့ပါ ဆိုတဲ့သူတှတေောငျ ရှိတယျ ။\nဘာပဲ ဖွဈဖွဈ သူတို့လေးတှေ ပြျောနတောတှတေ့ော့ ကနြေပျရပါတယျ။ တဈခြို့ဝနျထမျးလေးတှဆေို ရတဲ့ငှေ စုစုပေါငျးက သိနျးဆယျဂဏာနျးအထကျ ငှကျတဈသောငျးနားနိုငျတဲ့ သဈပငျကောငျးတဈပငျ မဖွဈနိုငျသေးပမေယျ့\nကိုယျ့ပါတျဝနျးကငျြက လူတှကေို လုံခွုံတဲ့ အရိပျအာဝါသပေးနိုငျတဲ့ . သဈပငျလေးတဈပငျ ဖွဈခှငျ့ရတာကို ကနြေပျမိပါတယျ ။အားလုံးလညျး ဒီကာလကွီးကို အဆငျပွပွေနေဲ့ ဖွတျကြျောနိုငျကွပါစနေျော။\nSSPP နယျမွတှေငျ တရုတျထုတျ ကိုဗဈကာကှယျဆေး ထိုးနှံပေး